
Introducere 


Numeroase studii din domeniul finantelor corporative au abordat 
problematica structurii capitalului din perspectiva mai multor teo- 
rii, motivaţia principală fiind aceea ca nu se poate vorbi despre o 
teorie universală a structurii capitalului și nici despre viitoare încer- 
cări de a dezvolta o astfel de teorie (Myers, 2001). Teoriile existente 
ale structurii capitalului și anume: teoria echilibrării (engl. trade-off 
theory), teoria ierarhizarii surselor de finanţare (engl. pecking order 
theory), teoria de agent (engl. agency theory), teoria sincronizării cu 
piaţa (engl. market timing theory) au apărut ca o critică la adresa te- 
oremei lui Modigliani și Miller (1958) conform căreia structura ca- 
pitalului unei societăţi este irelevantă pentru valoarea ei. Aceste te- 
orii moderne ale structurii capitalului diferă din perspectiva 
factorilor implicaţi ce afectează alegerile pe care societăţile le fac 
între capitalurile proprii sau datorii, ceea ce explică inoportunitatea 
unei viziuni universale a acestor teorii. 

Pornind de la teoriile structurii capitalului, unii cercetători (Ra- 
jan & Zingales, 1995; Wald, 1999; Titman & Wessels, 1988) au pro- 
pus o serie de modele teoretice pentru a explica anumite paternuri 
ale structurii capitalului societăţilor și au furnizat suport empiric 
prin aplicarea acestora pe piaţă. Aceste modele au scos în evidență 
factorii de influenţă ai structurii capitalului, care pot fi: factori ex- 
terni și factori interni, specifici societăţii. Dintre factorii de influ- 
enta externi, cei mai importanţi sunt condiţiile macroeconomice re- 
prezentate de creșterea economică, rata inflaţiei și rata dobânzii de 
referință (De Angelo and Masulis, 1980; Hatzinikolaou, Katsimbris 
and Noulas, 2002; Zwick, 1997). Factorii interni, specifici societatii 
sunt reprezentati de profitabilitate, marimea societatii, oportunita- 
tile de crestere ale acesteia, tangibilitatea activelor, costurile de fali- 
ment, etc. (Chen, 2004; Delcoure, 2007; Rajan and Zingales, 1995). 


Totusi, dupa cum afirma si Heshmati (2001), modelele standard 
ale structurii capitalului nu pot surprinde ajustarea dinamică a ra- 
telor îndatorării societăţilor și ca urmare studiile apărute mai recent 
(De Miguel & Pindado, 2001; Drobetz and Wanzenried, 2006; Flan- 
nery and Rangan; 2006) utilizează modele dinamice ale structurii 
capitalului care reflectă încercarea societăţilor de a atinge structura 
optimă a capitalului, respectiv rata ţintă a îndatorării. 

Studiile privind structura capitalului societăţilor din centrul și 
sud-estul Europei, inclusiv România (De Haas & Peeters, 2006; Del- 
coure, 2007; Nivorozhkin, 2005) au arătat că aceste societăţi au un 
comportament de ajustare a structurii capitalului către structura op- 
timă a capitalului, iar acest proces implică anumite costuri de ajus- 
tare. 

Obiectivele studiului constau în: 1) investigarea factorilor speci- 
fici societăţilor și a condiţiilor macroeconomice care influențează 
deciziile de finanţare ale societăților românești listate la bursă; 2) 
determinarea vitezei de ajustare către structura optimă a capitalului 
şi a mărimii costurilor de ajustare pentru societăţile românești și 3) 
examinarea impactului pe care problemele de agent, în general, și 
structura actionariatului, în special, îl are asupra deciziei de finan- 
tare a societăţilor românești. 

În vederea atingerii acestor obiective si plecând de la studiile sus 
menționate, lucrarea de fata fost structurată în trei capitole, primul 
fiind dedicat analizei critice a teoriilor consacrate ale structurii ca- 
pitalului, urmărindu-se evoluția lor de-a lungul timpului. Prin 
această analiză „longitudinală” a teoriilor structurii capitalului se 
urmărește evidenţierea diferențelor dintre acestea și progresele sem- 
nificative ale teoriilor actuale ale structurii capitalului de a explica 
deciziile entităților economice în această privinţă. 

Având în vedere faptul că în literatura de specialitate nu există 
un consens în ceea ce privește factorii determinanti ai structurii op- 
time a capitalului și că trăsăturile pieţelor de capital diferă de la ţară 
la ţară, se impun cercetări ulterioare în această direcţie. Ca urmare, 
după analiza teoriilor structurii capitalului, cercetarea realizează în 
capitolul următor o evaluare a factorilor determinanti ai structurii 
capitalului plecând de la clasificarea lor în: factori externi (cadrul 

institutional specific fiecarei tari) si factori interni (specifici fiecarei 
societati) si o evidentiere a variabilelor utilizate in literatura pentru 
masurarea acestor factori. 

Plecand de la studiile anterioare din domeniu si de la realitatile 
economice romanesti scopul nostru a fost de a identifica factorii de 
influenţă ai structurii capitalului societăților românești care le in- 
fluenteaza deciziile de finanţare, de a include acești factori într-un 
model econometric cu date de tip panel și de a valida acest model 
prin aplicarea unor teste econometrice corespunzătoare. 

Realizarea unei structuri optime a capitalului implică o anumită 
viteză de ajustare și presupune utilizarea unor costuri de ajustare a 
acestuia către structura optimă a capitalului, respectiv rata ţintă a 
îndatorării societăţii. Pentru a stabili dacă societățile listate din Ro- 
mânia utilizează asemenea costuri de ajustare atunci când încearcă 
să atingă rata ţintă a îndatorării și care este impactul problemelor 
de agent, în special a structurii actionariatului asupra deciziei de 
finanţare a societăţilor românești, în capitolul trei al lucrării am uti- 
lizat un model dinamic cu date de tip panel care a fost estimat prin 
estimatorul sistem al Metodei generalizate a momentelor, respectiv 
printr-un sistem de ecuaţii estimat prin Metoda generalizată a mo- 
mentelor (System GMM Estimator: Arellano & Bover, 1995; Blundell 
& Bond, 1998). Totodată, Rezultatele estimării modelului au arătat 
că societățile românești listate la bursă au o rată ţintă a îndatorării, 
iar viteza de ajustare către aceasta este mare, întrucât abaterea de la 
rata ţintă este costisitoare pentru aceste societăți. 

Prin obiectivele urmărite, lucrarea de fata încearcă să surprindă 
diferențele dintre comportamentul de finanțare al societăților din 
România listate la bursă și a celor din alte ţări dezvoltate, respectiv 
în curs de dezvoltare. 

Plecând de la obiectivele descrise anterior, lucrarea prezintă 
unele aspecte originale privind comportamentul de finanțare al so- 
cietatilor româneşti. În primul rând, autorul a realizat o sinteză prin 
prisma personală a teoriilor structurii capitalului, evidențiind facto- 
rii de influenţă ai structurii capitalului reflectati de către fiecare te- 
orie în parte. Prezentarea factorilor externi și interni de influență ai 

structurii capitalului așa cum sunt ei reflectati de către teoriile struc- 
turii capitalului reprezintă un demers original care stă la baza iden- 
tificării factorilor de influenţă ai comportamentului de finanţare a 
societăților românești. 

În al doilea rând, din cunoștințele noastre nu există nici un stu- 
diu care analizează comportamentul de ajustare a structurii capita- 
lului societăţilor românești către structura optimă a capitalului, lu- 
ând în considerare atât factorii externi, cât și factorii interni de 
influenţă ai structurii optime a capitalului. Studiile existente (de 
Haas and Peeters, 2006; Nivorozhkin, 2005) au analizat deciziile de 
finanţare ale societăţilor românești până în anul 2004 și în contextul 
analizării structurii capitalului societăţilor din ţările din sud-estul 
Europei. Mai mult, includerea în modelul dinamic cu date de tip 
panel a factorilor de influență macroeconomici reprezintă o noutate 
pentru literatura de specialitate. 

În ultimul rând, studiul de faţă explică rolul jucat de conflictele 
de interese de la nivelul societăţilor în ajustarea dinamică a structu- 
rii capitalului societăţilor din România listate la bursă prin include- 
rea în modelul dinamic cu date de tip panel a unei variabile privind 
structura actionariatului. 

Menţionăm că acesta este primul studiu, din literatura parcursă 
de noi, în care sunt combinate cele două tipuri de modele cu date 
de tip panel: static și dinamic. Am decis să combinăm cele două 
modele, întrucât astfel este facilitată o analiză de fineţe a compor- 
tamentului de finanțare al societăților românești listate la bursă. 

Capitolul 1 


Teorii clasice si moderne 
ale structurii capitalului 


Punctul de plecare în dezvoltarea teoriilor structurii capitalului îl 
reprezintă teorema lui Modigliani și Miller (1958) conform căreia, 
pe o piaţă perfectă și în absenţa fiscalitatii, valoarea unei societăți 
nu este influențată de modul în care aceasta este finanțată. 

Teoriile financiare dezvoltate ulterior și anume: teoria echilibră- 
rii (engl. trade-off theory), teoria ierarhizării surselor de finanțare 
(engl. pecking order theory), teoria de agent (engl. agency theory), te- 
oria sincronizarii cu piaţa (engl. market timing theory) au demonstrat 
însă că o societate își poate schimba valoarea de piaţă și rata creșterii 
economice prin modificarea raportului optim dintre capitalurile 
proprii si datorii. Diferenţa dintre teorema lui Modigliani si Miller 
şi aceste teorii moderne ale structurii capitalului este că acestea din 
urmă ţin cont de sistemul fiscal, costurile de faliment, costurile de 
agent, asimetria de informaţii și constrângerile instituţionale (Baker 
& Wurgler, 2002; Jensen & Meckling, 1976; Modigliani & Miller, 
1963; Myers, 1984) 

Stadiul actual al cercetării privind teoriile care stau la baza deci- 
ziilor de finanţare ale entităţilor economice poate fi descris prin afir- 
matia lui Myers (2001): „nu există o teorie universală a alegerii 
structurii capitalului si nici un motiv de a se aștepta descoperirea 
unei astfel de teorii”. O teorie general valabilă a structurii optime a 
capitalului nu este posibilă din cauza multitudinii si a complexităţii 
factorilor determinanti ai structurii capitalului ce explică modul de 
finanţare al entităţilor economice. 

În cele ce urmează vom prezenta pe scurt principalele teorii ale 
structurii capitalului societăţilor cu scopul de a scoate în evidență 

factorii de influenta ai comportamentului de finantare al acestor so- 
cietati. 


1.1 "Teorema lui Modigliani—Miller (1958) 


Prima teorie a structurii optime a capitalului dezvoltată de Modi- 
gliani și Miller (1958) se bazează pe două propoziţii, cea dintâi vi- 
zand irelevanta structurii capitalului, iar cea de-a doua influența pe 
care structura capitalului o are asupra costului capitalului propriu. 


1.1.1 Propoziția I a teoremei lui Modigliani și Miller 
(irelevanta structurii capitalului) 


În prima propoziţie a teoremei lui Modigliani și Miller se pleacă de 
la valoarea de piaţă a unei societăţi reflectată în bilanț și se ia în 
considerare faptul că valoarea de piaţă a societăţii (V) se calculează 
ca sumă a valorilor de piaţă a datoriilor (D) și a capitalului propriu 
(E) ale societăţii. 

Modigliani și Miller au demonstrat cu ajutorul primei propoziţii 
că valoarea de piaţă a societăţii este independentă de structura ca- 
pitalului, adică valoarea de piaţă este constantă indiferent de pro- 
portiile datoriilor și a capitalului propriu. Ei au menţinut în acest 
caz constante și valorile activelor si ale oportunităţilor de creștere 
aflate în partea stângă a bilanţului. Cu alte cuvinte, pe baza celor 
precizate anterior, nu putem spune că o anumită structură a capita- 
lului este mai bună sau rea, din punctul de vedere al acţionarilor, 
decât o oricare altă structură a capitalului. Această afirmaţie este 
făcută ţinându-se cont de următoarele ipoteze (Modigliani & Mil- 
ler, 1958): 


e piaţa de capital este lipsită de oscilații; 


e persoanele fizice pot acorda împrumuturi sau pot contracta cre- 
dite la rata dobânzii fără risc; 


e inexistența costurilor de faliment si a costurilor cauzate de lipsa 
de lichidităţi; 

e societățile apelează doar la două tipuri de titluri: împrumuturi 
neriscante și acțiuni cu un anumit grad de risc (există două clase 
de risc); 


e toate societăţile se presupun a fi în aceeași clasă de risc; 


e cash-flow-urile sunt constante ceea ce înseamnă că nu există cres- 
tere economică; 


e investitorii externi si cei din interiorul societății posedă aceleași 
informaţii; 


e cash-flow-urile operaţionale sunt total neafectate de schimbările 
din structura capitalului. 


Pentru demonstrarea teoremei, Modigliani și Miller au apelat la 
cazul a două societăţi, una care se finanța exclusiv din capitaluri 
proprii și o alta care se finanța atât din capitaluri proprii cât si din 
datorii. Ei au ajuns la concluzia că valorile de piaţă ale celor două 
societăți sunt egale, respectiv: 


V, = Vy, unde: 


V, = valoarea societății îndatorate, 
Vy = valoarea societății finanțată exclusiv din capitaluri proprii. 


Relația de egalitate de mai sus, ce sintetizează Propoziția I a lui 
Modigliani si Miller, s-a demonstrat utilizându-se metoda reducerii 
la absurd. Astfel s-a presupus că valoarea societății indatorate este 
mai mare decât cea a societății neîndatorate, adică: V, > Vy. Cu alte 
cuvinte, un investitor care obține un împrumut si investeşte în acti- 
unile societății neîndatorate obține același venit ca și în cazul în care 
ar investi în societatea îndatorată. Dar pentru că V, > Vy, costurile 
investitorului ar fi mai mici în cazul entității economice neîndato- 
rate si, de fapt nici un individ rational nu ar investi într-o societate 
indatorata. Astfel, pretul actiunilor societatii indatorate va scadea, 
iar cel al actiunilor societatii neindatorate va creste pana in momen- 
tul in care V, = Vy adică, se va realiza starea de echilibru. 

Modigliani si Miller au concluzionat ca daca societatile care se 
finanteaza si din datorii sunt evaluate la un pret prea ridicat, inves- 
titorii rationali vor lua credite pentru a cumpara actiuni la societa- 
tea finantata exclusiv din capitaluri proprii. 

Conform lui Ross si colaboratorii (Ross, Westerfield & Jaffe, 
1993), exemplul oferit de Modigliani si Miller este cel mai impor- 
tant exemplu din intreaga teorie a finantarii societatilor si repre- 
zinta, de fapt, punctul de plecare al elaborării teoriei moderne a 
structurii capitalului. 


1.1.2 Propoziția II a teoremei lui Modigliani și Miller 


În încercarea de a găsi o structură a capitalului care să aducă un 
venit mai mare acţionarilor, Modigliani și Miller (1958) au elaborat 
Propoziția II a teoremei lor. Conform acestei propoziţii, venitul care 
se așteaptă a fi obținut din acţiuni (dividendele așteptate) este di- 
rect proporţional cu gradul de îndatorare, datorită riscului la care 
sunt supuși acţionarii unei societăţi îndatorate. 

Pentru a deduce ecuaţia pe care se bazează cea de-a doua propo- 
zitie a teoremei lui Modigliani și Miller, autorii au definit mai întâi 
relaţia pentru costul mediu ponderat al capitalului: 

TDD TE 
WACC = y + y” 
unde WACC - reprezintă costul mediu ponderat al capitalului; rp — 
reprezintă costul capitalului împrumutat (rata dobânzii); rg — cos- 
tul capitalului propriu (rata rentabilitatii cerută de acționarii socie- 
tatii); D — valoarea de piață a datoriilor; E — valoarea de piață a 
capitalului propriu; iar V — valoarea totală a societății. 

Costul mediu ponderat al capitalului reprezintă venitul probabil 
al unui portofoliu format din toate acțiunile societății care pot fi 
vândute. 

Plecând de la ecuația costului mediu ponderat al capitalului, 
prin operații matematice Modigliani si Miller (1958) au obținut 
propoziția II a structurii capitalului si anume: 


Tg = WACC + (WACC — rp)D/E, 

ceea ce inseamna ca rata rentabilitatii actiunilor unei societati de- 
pinde liniar de rata indatorarii (D/E). 

Aceasta ecuatie indica efectul pe care gradul de indatorare il are 
asupra costului capitalului propriu, mai specific, daca firma creste 
raportul datorii/capital propriu, fiecare unitate de capital propriu 
este indatorata cu imprumuturi suplimentare. Acest fapt creste ris- 
cul la care sunt supuși deţinătorii de acţiuni si, în consecinţă, și ve- 
nitul asteptat de acestia din actiuni. 

Concluzionand, conform propozitiei IT a teoremei lui Modigli- 
ani si Miller (1958), costul mediu ponderat al capitalului unei soci- 
etati nu este corelat cu gradul de indatorare al acesteia. 

In ceea ce priveste ambele propozitii formulate de Modigliani si 
Miller (1958), trebuie mentionat ca sunt foarte greu de testat in mod 
direct, dar pot fi demonstrate într-o serie de contexte specifice. Pen- 
tru teoria finanţelor societăţii, aceste propoziţii reprezintă un punct 
de plecare în studiul structurii capitalului și nu un rezultat final 
(Myers, 2001). Conform celor 2 propoziţii modul de finanțare nu 
afectează valoarea societăţii, dar după cum însuși Miller (1989) 
afirma: „arătând ceea ce nu contează, poţi arăta de fapt, prin impli- 
catie, ceea ce contează”. 

Teorema lui Modigliani și Miller (1958) a stimulat o serie de cer- 
cetări viitoare al căror scop declarat a fost acela de a contrazice ipo- 
teza irelevantei structurii capitalului, atât din perspectivă teoretică, 
cât şi empirică. Unele dintre cercetările ulterioare (Stiglitz, 1969; 
Ross și colab., 1993) au demonstrat că teorema lui Modigliani și 
Miller prezintă o serie de aspecte negative, dintre care cele mai im- 
portante se referă la faptul că aceasta nu ia în considerare impozi- 
tele, costurile de faliment și alte costuri de agent care influențează 
activitatea oricărei societăţi și, ca urmare, și structura capitalului 
acesteia. 

Întrucât, din punctul nostru de vedere, ipotezele teoremei lui 
Modigliani și Miller nu sunt plauzibile în ziua de azi, vom prezenta 
şi teoriile moderne ale structurii capitalului pentru a deduce care 
din aceste teorii explică cel mai bine comportamentul de finanțare 
al entităţilor economice din România. 

1.2 Teoria echilibrarii raportului dintre avantajele 
fiscale din îndatorare și costurile de faliment (engl. 
trade-off theory) 


Teoria echilibrarii raportului dintre avantajele fiscale din indato- 
rare si costurile de faliment a aparut ca urmare a dezbaterilor pe 
marginea teoremei lui Modigliani si Miller. Prin adaugarea impozi- 
tului pe profitul societatilor la propozitia initiala privind irelevanta 
structurii capitalului (Modigliani & Miller, 1963), teoria echilibrarii 
creeaza un avantaj fiscal prin finantarea cu datorii. Deoarece obiec- 
tivul societăţii reprezintă o funcţie liniară (de gradul întâi) si nu 
există costuri compensatorii ale capitalurilor împrumutate, finanta- 
rea societăţii ar trebui să se realizeze doar din capitaluri împrumu- 
tate. Utilizarea datoriilor ar trebui echilibrată prin utilizarea anu- 
mitor costuri ale capitalului, iar în această categorie intră costurile 
de faliment (Frank & Goyal, 2005). 

Astfel, propoziţia I a lui Modigliani si Miller se modifica, con- 
form teoriei echilibrării, după cum urmează (Myers, 2003): 


V,=D+E= 
= Vy + VP(reducere la impozitul pe profit) — VP (costuri de faliment), 
unde: 
e Veste valoarea societăţii indatorate; 
e Vy valoarea societății cu finanţare integrală din capitaluri pro- 
prii; 
e VP (reducerea la impozitul pe profit) — reprezintă valoarea actu- 
ală a reducerii la impozitul pe profit; 


e VP (costuri de faliment) — constituie valoarea actuală a costuri- 
lor de faliment. 


Din perspectiva teoriei echilibrării, societatea alege acel nivel al 
datoriilor care maximizează valoarea lui V,, iar optim ar fi ca aceasta 

să se împrumute până în acel punct in care VP (reducere la impozi- 
tul pe profit) și VP (costuri de faliment) devin egale cu unitatea. 

Echilibrarea raportului dintre reducerea la impozitul pe profit si 
costurile de faliment este ilustrată grafic în figura 1.1. 


Figura 1.1: Teoria echilibrării raportului dintre avantajele 
fiscale din îndatorare și costurile de faliment 


Valoarea de piaţă a societăţii 


Valoarea actuală a 
costurilor de faliment 


I 
I 
I 
l 
Valoarea actuală a reducerii 


la impozitul pe profit 
| 


l 
Valoarea societății finanțată exclusiv din capitaluri proprii 
| 
| 
| 


Optim 
Sursa: Myers, 1984: 577 
Pentru a intelege mai bine teoria echilibrarii raportului dintre 
avantajele fiscale din indatorare si costurile de faliment si efectele ei 
asupra structurii capitalului entităţilor economice, vom prezenta 


mai întâi câteva aspecte legate de impozite și de costurile cauzate 
de lipsa de lichidităţi (costurile de faliment). 

1.2.1 Sistemul fiscal 


Pentru a prezenta avantajul fiscal al finantarii cu datorii vom prelua 
exemplul lui Ross si colab. (1993) care sintetizeaza lucrarea lui Mo- 
digliani si Miller (1963) si conform caruia se considera doua socie- 
tati dintre care una se finanteaza integral din capitaluri proprii, iar 
cealalta utilizeaza pe langa capitaluri proprii si capitaluri imprumu- 
tate. Valoarea primei societati este data de ceea ce trebuie platit ac- 
tionarilor, valoarea impozitelor reprezentand un simplu cost. Va- 
loarea celei de-a doua societati este reprezentata de suma valorilor 
capitalului propriu şi al datoriilor. În acest caz, managerul trebuie 
să aleagă acea structură a capitalului care are valoarea cea mai mare, 
adică valoarea pentru care se plătesc cele mai mici impozite. 

În scopul calculării avantajului fiscal se porneşte de la rezultatul 
operaţional al unei societăți neîndatorate. Astfel, dacă presupunem că 
toate cash-flow-urile sunt constante și notăm cu EBIT cash- 
flow-urile totale ale societăţii înainte de deducerea dobânzii și a im- 
pozitului și dacă ignorăm efectul deprecierii monetare, atunci pro- 
fitul impozabil al unei societăţi finanțată integral din capitaluri pro- 
prii este: EBIT, iar impozitul total plătit de o astfel de societate este 
EBIT X Tc, unde Tç reprezintă rata impozitului corporativ. Profitul 
rezultat după impozitare poate fi calculat astfel: EBIT(1 — Te). 

Pentru o societate îndatorată, profitul impozabil este EBIT — 
TpD, impozitul total: Te x (EBIT — rpp), iar cash-flow-ul revenit acti- 
onarilor și obligatarilor este: 

EBIT X (1 — Te) + Tc X rpD şi depinde de fapt de cantitatea de ca- 
pital împrumutată pentru finanțare. Aceasta înseamnă că valoarea 
cash-flow-ului unei societăți îndatorate este mai mare decât cash- 
flow-ul unei societăţi neîndatorate cu Te X rpp, expresie care poartă 
numele de reducere la impozitul pe profit în cazul finanțării cu ca- 
pitaluri împrumutate (avantaj fiscal al capitalurilor împrumutate). 


Valoarea unei societăţi neindatorate va fi în acest caz valoarea actu- 
alizată a EBIT x (1 — Tc), adică (Modigliani & Miller, 1963): 

_ EBIT(1 — Te) 


U 
To 


unde rp este costul capitalului unei societăţi finanțată exclusiv din 
capitaluri proprii. 


Valoarea societăţii îndatorate va fi (Modigliani & Miller, 1963): 


_EBITU = Te) , TerD 


= Vy + TcD, 
T, Tp u tic 


L 
adică suma valorii societății finanțată exclusiv din capitaluri proprii 
şi valoarea actualizată a reducerii de impozit. Ca urmare, câștigul 
din îndatorare poate fi definit ca fiind diferenţa dintre valoarea unei 
societăți îndatorate și cea a uneia neîndatorate, adică valoarea actu- 
alizată a reducerii de impozit: 


ID = V, — Vy. 

Miller (1977) a modificat rezultatul de mai sus, introducând în 
ecuație atât impozitul personal, cat si pe cel corporativ, iar pentru 
a face modelul mai realist a luat în considerare și efectul îndatorării 
asupra valorii societăţii. Autorul a afirmat că există doar două tipuri 
de rate ale impozitului personal: (1) rata impozitului pe venitul ob- 
ţinut de acţionari Tpg și (2) rata impozitului plătită de investitori pe 
venitul din dobânzi Tp. În aceste condiţii, cash-flow-ul care revine 


acţionarilor unei societăţi finanțată exclusiv din capitaluri proprii 
este diferit de cel al acţionarilor unei societăţi îndatorate. 


e În cazul societăţii neîndatorate cash-flow-ul deţinut de acţionari 
după impozitare, va fi egal cu EBIT(1 — Te)(1 — Tpx), iar valoarea 
societății neîndatorate va fi: 


EBIT(1 — TO)(U — Top) 
U E: 
To 


e Daca însă societatea este finanțată atât din capitaluri imprumu- 
tate, cât și din capitaluri proprii, venitul se împarte în două parti, 
o parte revenind acţionarilor, iar o alta creditorilor. Cash-flow-ul 

revenit actionarilor dupa aplicarea impozitului corporativ si a 
celui personal este calculat astfel: 


plăţi către acţionari = (EBIT — rpD)(1 — Tc)(1 = Teg), 


iar platile efectuate catre creditori dupa impozitare vor fi calculate 
dupa cum urmeaza: 


plăţi către creditori = rpD(1 — Tp). 


Adunând cele două relaţii de mai sus și rearanjând termenii ob- 
ţinem următoarea egalitate: 


plăţile totale către furnizorii de capital = 
-TAA —Te5] (8) 
1-T, 
EBIT(1—Tc)(1 — Tpg) reprezintă cash-flow-ul revenit acționari- 
lor unei societăți neîndatorate după impozitare, iar valoarea actua- 
lizată a acestuia reprezintă valoarea unei societăți finanțată exclusiv 


= EBIT(1—T-)(1 — Top) + rpD(1 — Tp) |1 


din capitaluri proprii Vy. O persoană care cumpără obligatiuni de 

valoare D primeşte după impozitare rpp(1 — Tp). De aceea, valoarea 

celui de-al doilea termen din partea dreaptă a egalității (1) trebuie 
să fie: 

pi i] 

I= 


În concluzie, valoarea actualizată a plăţilor către furnizorii de 
capital ce reprezintă de fapt valoarea societății îndatorate este (Mil- 
ler, 1977): 

ii 


v, = v + p ST, 


_ U-To)(-TpE) 
1-Tp 

Daca Tpz este foarte mic, adică tinde spre 0, atunci societăţile vor 

substitui capitalurile imprumutate cu capitaluri proprii atata timp 

cat rata impozitului platita de investitori este mai mica decat rata 


iar D E reprezintă câștigul din îndatorare. 


impozitului corporativ (Tp < Tc). Ca urmare, cererea pentru capita- 
luri împrumutate va creşte până în momentul în care nu va mai 

exista nici un avantaj fiscal ulterior, adică Tp = Tç pentru investitorul 
marginal în capitaluri împrumutate, iar efectele impozitului perso- 
nal și a celui corporativ se anulează menţinând astfel valabilă pro- 
poziţia I a lui Modigliani si Miller în pofida deductibilitatii impozi- 
tului pe dobanda. 

Rezultatele obtinute de Miller (1977) referitoare la avantajul fis- 
cal al capitalurilor imprumutate au implicatii majore pentru intele- 
gerea structurii capitalului, întrucât, în primul rând, câștigul din 
îndatorare este, se pare, mult mai mic decât s-a crezut inițial și astfel 
structura capitalului este irelevanta din punctul de vedere al socie- 
tatii. In al doilea rând, rezultatele lui Miller implică existenţa unei 
cantități echilibrate de împrumuturi totale contractate într-o econo- 
mie, cantitate determinată de ratele impozitului corporativ și a celui 
personal. 

DeAngelo și Masulis (1980) au încercat să îmbunătăţească rezul- 
tatele cercetării lui Miller, analizând efectul avantajelor fiscale, al- 
tele decât cele rezultate din finanțarea cu capitaluri împrumutate, 
asupra structurii capitalului (de ex., deductibilitatea cheltuielilor 
cu amortizarea de la calculul impozitului pe profit şi sumele împru- 
mutate sau investite care sunt scutite de impozit). Acești autori au 
arătat că societăţile care beneficiază de mari avantaje fiscale dato- 
rate politicii de investiţii sau a celei de amortizare vor avea un grad 
mic de îndatorare cauzat de avantajele fiscale minore obţinute din 
utilizarea capitalurilor împrumutate. DeAngelo si Masulis au găsit 
ca soluţie pentru fiecare societate un grad de îndatorare optim in- 
fluentat de avantajele fiscale de care aceasta beneficiază. 

Cu toate că în anii '80 au apărut numeroase studii referitoare la 
efectul impozitelor asupra strategiilor de finanțare, Myers (1984) 
afirma că „nici un studiu nu a demonstrat clar că sistemul fiscal al 
unei societăţi are un efect previzibil, material asupra politicii de în- 
datorare a acesteia”. Ulterior însă, o serie de studii au oferit suport 
empiric pentru legătura dintre impozite și structura capitalului unei 
societăţi. De exemplu, în studiul său, MacKie Mason (1990) a utili- 
zat un model probit în care rolul variabilelor referitoare la impozit 
este bine specificat și pe care l-a aplicat la societăţile care emiteau 
acţiuni sau contractau împrumuturi. Rezultatul obținut de autor a 

indicat ca societatile cu rate marginale mici ale impozitului prezinta 
o probabilitate mai mare de a emite capitaluri proprii comparativ 
cu societatile mai profitabile care se confrunta cu o rata a impozitu- 
lui mai mare. Acest rezultat este compatibil cu teoria echilibrării în- 
trucât sugerează, că de fapt, societăţile care plătesc impozite mari 
preferă finanțarea din datorii. 

În aceeaşi direcţie se înscrie si studiul lui Graham (1996) care a 
demonstrat că valoarea împrumuturilor pe termen lung; depinde 
semnificativ și este direct proporţională cu rata marginală efectivă 
a impozitului. Concluzia autorului a fost că impozitele afectează 
deciziile de finanţare, dar că valoarea actualizată a reducerii impo- 
zitului pe dobânzi nu este neapărat pozitivă. Spre deosebire de re- 
zultatele obținute de autorii menţionaţi anterior, Fama și French 
(1998) au analizat un eșantion mai mare de societăți în perioada 
1965-1992 și au constatat că un nivel ridicat al îndatorării repre- 
zintă un semnal negativ despre starea societăţilor. Autorii nu au gă- 
sit o relaţie semnificativă între impozite, decizia de finanţare si va- 
loarea de piaţă a societăţii. 


1.2.2 Costurile cauzate de lipsa de lichidităţi 
(costurile de faliment) 


Pe lângă avantajul fiscal oferit societăților, capitalurile împrumu- 
tate creează și presiuni asupra acestora, întrucât dobânzile repre- 
zintă, de fapt, obligaţii de plată. Dacă aceste obligaţii nu pot fi res- 
pectate, societatea riscă să intre în dificultăţi financiare. Ultima fază 
a dificultăţilor financiare o reprezintă falimentul care apare atunci 
când proprietatea asupra activelor este transferată în mod legal de 
la acţionari la creditori. Astfel sunt generate costurile de faliment, 
sau utilizând un termen mai general, costurile cauzate de lipsa de 
lichidităţi care tind să echilibreze avantajul fiscal al datoriilor și care 
reduc valoarea de piaţă a societăţii. 

În funcţie de natura lor, costurile cauzate de lipsa de lichidităţi 
sunt de două tipuri și anume: (a) costuri directe si (b) costuri indi- 
recte. 

(a) Costurile directe apar atunci cand societatea intra in faliment 
şi reorganizare. Ele includ costurile legale si pe cele administrative. 
Costurile directe pot include si pierderile curente continue care 
apar atunci cand intre creditori si actionari se ivesc neintelegeri sau 
cand apeleaza la justitie pentru aplanarea conflictelor dintre ei. In 
literatura de specialitate exista o serie de studii care au incercat sa 
evalueze costurile directe, determinand proportia acestora din va- 
loarea de piata a societatilor (Warner, 1977; Altman, 1984; Weiss, 
1990). De exemplu, Warner (1977) a colectat date de la 11 societati 
de căi ferate care au intrat în faliment in perioada 1933-1955 şi a 
evaluat costurile directe ale acestora ce includeau: onorariile avoca- 
tilor și contabililor, alte onorarii profesionale, timpul petrecut de 
manageri în administrarea falimentului. Datele empirice obţinute 
au indicat faptul că aceste costuri directe sunt triviale, ridicându-se, 
în medie, la 1% din valoarea de piaţă a societăţilor cu șapte ani îna- 
inte de faliment și crescând la 5,3% din valoarea societăţii imediat 
după faliment. Mai mult, costurile directe calculate ca si procent 
din valoarea societăţii sunt invers proporţionale cu mărimea socie- 
tatii falimentate, sugerând astfel că aceste costuri sunt mai putin 
importante pentru deciziile legate de finanțare ale societăților mari, 
decât pentru cele ale societăţilor mai mici. Autorul concluzionează 
că, ţinând cont de faptul că nu sunt evaluate si costurile indirecte, 
costurile directe s-ar putea să nu fie suficient de ridicate încât să 
constituie un factor determinant al structurii optime a capitalului. 

Plecând de la neajunsurile studiului lui Warner (eșantion prea 
mic și prea limitat, lipsa evaluării costurilor indirecte), Altman 
(1984) și Weiss (1990) au utilizat eșantioane mai mari de societăți 
falimentate si au estimat costurile directe cauzate de lipsa de lichi- 
ditati ca fiind în jur de 3% din valoarea de piaţă a societăţii. 

Altman (1984) a utilizat un eșantion de 12 distribuitori cu ama- 
nuntul și șapte societăţi industriale și a ajuns la concluzia că rezul- 
tatele obţinute sunt similare cu cele ale lui Warner. Mai specific, 
costurile de faliment reprezentau 2,8% din valoarea de piaţă a dis- 
tribuitorilor cu amănuntul cu cinci ani înainte de faliment și 4% 
imediat după declararea falimentului. În cazul celor şapte societăţi 
industriale, costurile de faliment reprezentau circa 6% din valoarea 

societatilor atat cu cinci ani inainte de faliment, cat si imediat dupa 
faliment. 

Weiss (1990) a utilizat un eșantion de 37 de societăţi cotate la 
Bursa din New York care au intrat în faliment în perioada 1979- 
1986 şi a demonstrat că, pentru acestea, costurile directe de faliment 
reprezintă 3,1% din valoarea lor. 


(b) Costurile indirecte cauzate de lipsa de lichidităţi se datorează 
în cea mai mare parte costurilor de agent care apar ca urmare a con- 
flictelor de interese dintre creditori si acţionari. În caz de insolvabi- 
litate, acţionarii pot câștiga în defavoarea creditorilor, atunci cand 
valoarea împrumuturilor existente scade, chiar dacă valoarea socie- 
tatii rămâne constantă. Acţionarii pot folosi, de asemenea, anumite 
strategii egoiste care au ca scop „rănirea” creditorilor și salvarea 
propriei persoane, dar care sunt costisitoare, întrucât reduc valoare 
totală a societăţii. Costul acestor strategii de investiţii egoiste va fi 
plătit în cele din urmă de către acționari, deoarece, în caz de difi- 
cultati financiare ale societății, creditorii se protejează crescând rata 
dobânzii obligatiunilor, iar acţionarii sunt cei care vor plăti aceste 
rate ridicate dând naștere la costurile strategiilor egoiste. 

Costurile indirecte, dacă există, sunt foarte greu de estimat sau 
măsurat. Printre încercările de măsurare a acestor costuri indirecte 
se înscrie și cea a lui Altman (1964). Rezultatele obținute de autor 
arată că media costurilor indirecte de faliment a fost de 8,1% din 
valoarea societăţii cu 3 ani înainte de faliment și 10,5% în anul fali- 
mentului. În concluzie, studiul lui Altman sugerează că, per total, 
costurile de faliment (directe și indirecte) sunt suficient de ridicate 
pentru a da credibilitate unei teorii bazate pe echilibrarea benefici- 
ilor din reducerea impozitului pe dobânzi cu costurile de faliment 
estimate. 

Ulterior, Andrade și Kaplan (1998) au utilizat un eșantion de 31 
de entități economice puternic îndatorate care ajung in cele din 
urmă în dificultăți financiare cauzate de lipsa de lichidităţi si au 
concluzionat că, estimativ, costurile cauzate de lipsa de lichidităţi 
(directe și indirecte) reprezintă un procent de 10 până la 20% din 


26 


valoarea societatii. Autorii au studiat si factorii determinati ai cos- 
turilor datorate lipsei de lichiditati si au ajuns la concluzia ca aceste 
costuri sunt invers proportionale cu valoarea entitatilor economice 
puternic indatorate si cu partea de imprumuturi contractate de la 
banci, dar nu depind de complexitatea structurii capitalului, de pe- 
rioada in care societatile se afla in dificultati financiare sau de per- 
formantele industriei. 


1.2.3 Evidente empirice ale teoriei echilibrării raportului dintre 
avantajele fiscale din îndatorare și costurile de faliment 


Teoria echilibrării raportului dintre avantajele fiscale din îndato- 
rare și costurile de faliment afirmă că o societate se va împrumuta 
până în punctul în care valoarea marginală a reducerii la impozitul 
pe dobânzi pentru împrumuturile contractate este echilibrată de 
creșterea valorii actualizate a costurilor de faliment (Myers, 2001). 

Kraus și Litzenberger (1973) au elaborat o versiune clasică a te- 
oriei echilibrării, conform căreia gradul de îndatorare optim reflectă 
un echilibru între avantajele fiscale ale datoriilor si costurile de fa- 
liment. Autorii au inclus impozitele corporative si costurile de fali- 
ment într-un model utilizat doar pentru o perioadă de timp pe o 
piaţă de capital completă și au arătat că valoarea de piaţă a unei 
societăți indatorate este egală cu valoarea de piaţă a unei societăți 
neîndatorate la care se adaugă valoarea actualizată a reducerii la 
impozitul pe dobânzi și din care se scade valoarea actualizată a cos- 
turilor de faliment. 

Abordând problematica aceleași teorii a echilibrării, Myers 
(1984) a precizat că o societate care urmează ipotezele teoriei echi- 
librării își fixează o rată ţintă a îndatorării spre care se îndreaptă pas 
cu pas. Această rată ţintă este determinată prin echilibrarea costuri- 
lor de faliment cu avantajele obţinute din reducerea impozitului pe 
venitul din dobânzi. Frank și Goyal (2005) au pus în discuție anu- 
mite aspecte ale definiţiei oferite de Myers susținând că, în primul 
rând, nivelul ţintă al îndatorării nu poate fi observat în mod direct, 
ci doar impus de datele empirice obţinute. În al doilea rând, codul 
fiscal este mult mai complex decât presupune această teorie și în 

functie de elementele codului fiscal incluse in modelele studiate, 
pot fi trase diferite concluzii privind nivelul ţintă al îndatorării. În 
ultimul rând, trebuie specificată mai exact natura costurilor de fali- 
ment, respectiv dacă acestea sunt costuri fixe sau dacă depind de 
mărimea falimentului. Plecând de la aceste premise, Frank și Goyal 
au descompus definiţia lui Myers în două părți. 

Prima parte, intitulată teoria statică a echilibrării, afirmă că o so- 
cietate urmează ipotezele acestei teorii dacă gradul de îndatorare al 
acesteia este determinat într-o singură perioadă (de ex: într-un an) 
de echilibrarea avantajului fiscal al capitalurilor împrumutate prin 
costurile de faliment irecuperabile. 

Cea de-a doua parte, numită teoria dinamică a echilibrarii (com- 
portament de ajustare la rata ţintă), relevă faptul că o entitate eco- 
nomică etalează un comportament de ajustare a ratei îndatorării la 
rata ţintă a îndatorării, dacă respectiva entitate are un nivel ţintă al 
gradului de îndatorare și încearcă să atingă gradual, de-a lungul 
timpului, acest nivel. 

Prezentarea standard a teoriei statice a echilibrarii a fost furnizată 
de către Bradley și colaboratorii (Bradley, Jarrell & Kim, 1984) care 
pleacă de la presupunerea că investitorii sunt neutri față de situaţia 
de risc și se confruntă cu o rată a impozitului progresivă pe venitul 
din obligaţiuni de la sfârșitul anului contabil. Dividendele și casti- 
gurile din capital sunt impozitate la o rată constantă unică, iar soci- 
etatea suportă o rată marginală a impozitului constantă. Societatea 
poate deduce de la plata impozitului atât dobânzile, cât și principa- 
lele plăţi, iar investitorii sunt cei care trebuie să plătească impozit 
în momentul în care primesc aceste plăţi. Concluziile la care au 
ajuns autorii vizează următoarele aspecte: creșterea costurilor dato- 
rate dificultăţilor financiare duce la scăderea nivelului optim al ca- 
pitalurilor împrumutate, creşterea ratei impozitului personal re- 
duce nivelul optim al capitalurilor împrumutate, iar în situaţia unei 
structuri optime a capitalului, creşterea ratei marginale a impozitu- 
lui pentru deţinătorii de obligaţiuni duce la scăderea nivelului op- 
tim al împrumuturilor. 

Primele modele dinamice ale teoriei echikbrării avantajelor fiscale 
prin costurile de faliment au fost cele ale lui Kane și colaboratorii 

(Kane, Marcus & McDonald, 1984) si Brennan si Schwartz (1984). 
Ambele modele au inclus impozitele si costurile de faliment, fără a 
tine cont și de costurile de tranzacţie. Societăţile la care se aplică 
aceste modele reacționează imediat la șocurile de pe piaţa de capital 
menţinând un nivel ridicat al capitalurilor împrumutate pentru a 
obţine beneficii din reducerea impozitului pe dobânzi. Modelele 
acestea confirmă ipoteza lui Miller (1977) conform căreia teoria 
echilibrării prevede un nivel al datoriilor mult mai mare decât cel 
observat la majoritatea societăţilor. 

În absenţa costurilor de tranzacţie, entităţile economice pot ma- 
nevra cantități mari de capitaluri împrumutate, iar printr-o strategie 
adecvată de vânzare a acestora (cu excepţia împrumuturilor neris- 
cante) pot obţine reduceri mari de impozit (Fischer, Heinkel & 
Zechner, 1989). Deoarece existența costurilor de tranzacție com- 
plică problema prezentată mai sus, dar o fac și mult mai interesantă, 
Fischer și colab. (1989) au introdus aceste costuri în analiza struc- 
turii dinamice a capitalului. Ei au demonstrat că, de-a lungul tim- 
pului, costurile mici de tranzacție determină oscilații mari ale rate- 
lor îndatorării societăţilor. Relevanta structurii capitalului este 
măsurată empiric printr-un interval în care poate varia rata îndato- 
rării, iar rezultatele obținute arată că acest interval al ratelor inda- 
torării depinde de caracteristicile societăţilor (mici, riscante, cu im- 
pozite sau costuri de faliment mici) și că modelul dinamic al 
structurii capitalului propus este valid. 

Ca o concluzie generală privind teoria echilibrării, trebuie men- 
tionat faptul ca în funcţie de caracteristicile societăților, această te- 
orie a structurii capitalului presupune o anumită structură ţintă a 
capitalului. Astfel societăţile „tinere” cu posibilităţi mari de dezvol- 
tare si cu o pondere mare de active circulante trebuie să se impru- 
mute mai puţin datorită pericolului ridicat de faliment. Riscul de 
faliment este destul de mare și pentru societățile mai vechi, dar mai 
puţin profitabile, cu o pondere mare de active circulante și, ca ur- 
mare, și acest tip de societăţi trebuie să dețină, conform teoriei echi- 
librării, un grad mic de îndatorare. Pe de altă parte însă, societăţile 
mari și sigure, cu cash-flow-uri stabile si cu o pondere mare de active 

imobilizate corporale ar trebui sa contracteze mai multe imprumu- 
turi, deoarece au o mică probabilitate de a intra în faliment si pot 
beneficia de avantajele fiscale oferite de capitalurile împrumutate 
(Myers, 2003). 

Pe lângă avantajele care le prezintă (stabilirea unei rate ţinte a 
îndatorării în funcţie de avantajele și dezavantajele finanţării cu ca- 
pitaluri împrumutate, încercarea managerilor de a restabili struc- 
tura optimă a capitalului atunci când societăţile se abat de la rata 
ţintă a îndatorării), teoria echilibrării prezintă si o serie de dezavan- 
taje. De exemplu, Myers (2003) subliniază faptul că, în practică, 
există foarte multe societăți profitabile care apelează într-o mai 
mică măsură la finanţarea din împrumuturi. Dacă managerii ar re- 
uși să exploateze avantajul fiscal al capitalurilor împrumutate, după 
cum prevede teoria echilibrării, ar trebui să observăm exact situația 
inversă si anume: o rată a profitabilitatii ridicată înseamnă că socie- 
tatea dispune de un venit impozabil mai mare și ca urmare poate 
contracta mai multe împrumuturi fără a prezenta riscul unor difi- 
cultati financiare. 

Din punctul nostru de vedere, teoria echilibrării avantajelor fis- 
cale prin costurile de faliment este extrem de importantă pentru că 
presupune existența unei structuri oprime a capitalului pe care fie- 
care societate încearcă să o atingă. 


1.3 Teoria ierarhizării surselor de finanţare 
(engl. pecking order theory)( Myers, 1984; Myers & 
Majluf, 1984) 


1.3.1 Aspecte teoretice si practice privind teoria ierarhizării 
surselor de finanțare 


Teoria ierarhizării surselor de finanțare, dezvoltată de Myers (1984) 


şi Myers și Majluf (1984) încearcă să capteze costurile asimetriei de 
informații. Asimetria de informaţii se referă la faptul că investitorii 

nu cunosc adevărata valoare a activelor și a oportunităţilor de dez- 
voltare ale societăţii și ca urmare nu pot evalua acţiunile emise de 
societate pentru a finanța noile investiţii. Această asimetrie repre- 
zinta si motivul pentru care investitorii existenți nu vor favoriza fi- 
nantarea din emisiunea de noi acţiuni, deoarece noii investitori pot 
pretinde venituri ridicate pentru a compensa riscul investiţiei lor, 
diminuând astfel veniturile investitorilor existenți. 

Myers și Majluf (1984) au arătat că, în condiţiile în care investi- 
torii sunt mai puţin informaţi decât managerii despre valoarea acti- 
velor societăţii, atunci capitalurile proprii ar putea fi subevaluate de 
către piaţă (subinvestite). Dacă entităţile economice sunt nevoite să 
finanţeze noi proiecte prin emisiunea de noi acțiuni, subevaluarea 
poate fi atât de mare, încât noii investitorii vor obţine o valoare mai 
mare decât valoarea actualizată netă a noului proiect rezultând as- 
tfel o pierdere netă pentru acţionarii existenţi. În acest caz proiectul 
de investiţii va fi refuzat chiar dacă valoarea sa actualizată netă este 
pozitivă. Această problemă a subinvestitiei poate fi evitată în situa- 
tia in care societatea ar utiliza alte surse de finanţare care nu sunt 
puternic subevaluate de către piaţă. În această categorie a titlurilor 
de valoare intră fondurile interne, împrumuturile neriscante și chiar 
împrumuturile puţin riscante. Myers (1984) denumea această situa- 
tie de a utiliza titluri de valoare mai putin subevaluate de către piaţă 
teoria ierarhizării (pecking order theory) conform căreia societăţile pre- 
feră mai întâi, pentru finanțarea investiţiilor, resursele interne, mai 
apoi capitalurile împrumutate cu risc scăzut si doar ca ultima vari- 
antă capitalurile proprii. 

Continuând investigaţiile lui Majluf (1984), Heinkel și Zechner 
(1990) au arătat că, atunci cand asimetria de informaţii se referă 
doar la valoarea noului proiect, poate apărea problema suprainves- 
tiţiei, ceea ce înseamnă că societatea va accepta anumite proiecte cu 
valoare actualizată netă negativă. Motivul este acela că separarea 
totală a societăţilor prin valoarea actualizată netă a proiectului este 
imposibilă atunci când singura informaţie disponibilă este cea refe- 
ritoare la faptul că proiectul este obținut sau nu. Societăţile ale că- 
ror proiecte au o valoare actualizată netă mică vor beneficia de vân- 
zarea capitalurilor proprii supraevaluate, putând astfel sa 

compenseze mai mult decat valoarea actualizata neta negativa a 
proiectului. În modelul lui Heinkel si Zechner, împrumuturile pe 
care societatea le are (împrumuturile existente) determină scăderea 
atractivitatii de a investi în respectiva societate. Datele empirice re- 
feritoare la acest model relevă faptul că există o structura optimă a 
capitalului conform căreia doar proiectele cu valori actuale nete po- 
zitive sunt acceptate (Harris & Raviv, 1991). 

Harris și Raviv (1991) au explicat modul în care unele societăți 
pot rata anumite proiecte cu valoare actuală netă pozitivă. Ei au 
plecat de la ipoteza că există doar două tipuri de entități economice 
şi anume: H (high) ale căror active au valoarea H si L (low) ale căror 
active curente valorează L (L < H). Managerii societăților au ca obi- 
ectiv maximizarea valorii fluxurilor curente revenite acţionarilor și 
sunt singurii care cunosc iniţial tipul societăţii. Investitorii externi 
presupun doar care ar putea fi tipul societăţii: tipul H cu probabili- 
tatea p și tipul L cu probabilitatea 1 — p. Ambele tipuri de societăți 
au acces la un nou proiect care necesită o investiţie I și care are o 
valoare actualizată netă v. Societăţile trebuie să se decidă dacă ac- 
cepta sau nu proiectul, iar dacă acceptă, investiţia I va trebui finan- 
tata prin emiterea de noi acţiuni. 

Cei doi autori iau în considerare următorul exemplu: societatea 
de tipul H respinge proiectul și nu emite acțiuni, în timp ce de tipul 
L acceptă proiectul și emite acțiuni de valoarea J. Investitorii cred 
că emiterea de noi acţiuni semnalizează faptul că societatea este de 
tipul L. Se pornește de la premisa că in general convingerile inves- 
titorilor sunt rationale, iar acţiunile emise de o societate sunt evalu- 
ate corect de către piață, ceea ce însemnă că actualii acționari vor 
ceda o parte p =1/(L + v + T) din societate noilor acționari. Accep- 
tând proiectul si emițând noi acţiuni, vechii acţionari ai societăţii 
vor primi ca plată (1 — f)(L+v +I) = L + v gi vor cuprinde valoa- 
rea actuală netă v în noul proiect prin emisiunea de noi acţiuni. 
Dacă o societate de tipul H pierde proiectul, disponibilitatile bă- 
nesti revenite acţionarilor vor avea simplu valoarea H. Dar dacă o 
societate de tipul H imită o societate de tipul L emițând noi acţiuni, 
aceste acțiuni vor fi evaluate de către piaţă ca și cum societatea ar fi 

de tipul L. In acest caz plata cuvenita actionarilor existenti este 
(1 — 6)(H +v +1). Subevaluarea noilor acţiuni poate fi atât de pu- 
ternica, incat actualii actionari ai societatii de tip H renunta atat la 
fluxurile banesti provenite de la activele existente, cat si la intreaga 
valoare actualizata neta a noului proiect. Cu alte cuvinte, acesti ac- 
tionari ar agrava situatia societatii acceptand proiectul. Acest lucru 
se întâmplă atunci cand expresia de mai sus, (1— 8#)(H+v+I) e 
mai mică decât H sau cand (H — L) > v. În consecinţă, pentru pa- 
rametrii care satisfac această ultimă inegalitate, doar societăţile de 
tipul L vor accepta proiectul cu valoare actuală netă pozitivă. Partea 
stângă a inegalitatii reprezintă valoarea transferată noilor acționari 
care achiziționează o fracțiune £ din societate la un pret derizoriu 
L în loc de adevărata valoare H. Inegalitatea (H — L) > v indică, de 
fapt, că problema subinvestitiei apare atunci când acest transfer de- 
paseste valoarea actuală netă a proiectului. 

Conform lui Harris și Raviv (1991), teoria ierarhizării elaborată 
de Myers (1984) are mai multe implicaţii empirice. Cea mai impor- 
tanta este aceea, că în urma anunţului emisiunii de noi acțiuni, va- 
loarea de piaţă a acţiunilor deja existente va scădea. O a doua im- 
plicatie se referă la existența tendinței de finanţare a noilor proiecte 
din surse interne si din împrumuturi cu risc scăzut. În al treilea 
rând, problema subinvestitiei este mai putin gravă după comunica- 
rea unor informaţii cum ar fi raporturile anuale sau profitul realizat. 
În cele din urmă, se presupune că, pentru societăţile cu un procent 
mic de active corporale din valoarea firmei, există o mai mare pro- 
babilitate ca acestea să se confrunte cu problema asimetriei de in- 
formaţii. Astfel, la aceste entităţi economice, problema subinvesti- 
ţiei va apărea mult mai des decât la societăţile de același tip care se 
confruntă mai puţin cu asimetria de informaţii. 

Rezultatele studiilor care au vizat testarea empirică a teoriei ie- 
rarhizării sunt contradictorii. Astfel, Helwege si Liang (1996) au tes- 
tat ipotezele teoriei ierarhizării pe un grup de societăţi americane 
ale căror date au fost publice în anul 1983. Autorii au utilizat un 
model logit pentru estimarea finanţării externe și un model logit 
multinomial pentru a estima tipul finanţării și au ajuns la concluzia 

ca, societatile cu surplusuri banesti evita finantarea externa. De ase- 
menea, ei au indicat ca marimea deficitului de fonduri banesti nu 
influenteaza decizia societatilor de a obtine fonduri externe, iar so- 
cietatile care intra pe piaţa de capital nu urmează asumptiile teoriei 
ierarhizarii. 

Pe de alta parte, Frank si Goyal (2003) au testat teoria ierarhiza- 
rii utilizând un eșantion de 768 societăți americane listate la bursa 
în perioada 1971-1996. Rezultatele obținute de autori sunt contrare 
teoriei conform căreia finanțarea din surse externe ar trebui să con- 
stituie doar o mică parte din capitalurile totale, iar capitalurile pro- 
prii doar o mică parte din sursele externe. Aceste rezultate au indi- 
cat că finanţarea din surse externe a societăţilor incluse în studiu 
este extinsă, că împrumuturile nete contractate sunt mai mici decât 
capitalurile proprii nete si că deficitul de finanţare se datorează in 
mai mare măsură capitalurilor proprii emise decât împrumuturilor 
nete contractate. Acest deficit de finanțare, construit prin agregarea 
dividendelor, a investiţiilor, a majorărilor de capital și a cash- 
flow-urile interne, nu influenţează nivelul factorilor determinanti ai 
îndatorării care sunt reprezentaţi de raportul dintre valoarea de pi- 
ata si valoarea contabilă a capitalurilor proprii, cifra de afaceri, pro- 
fitabilitatea și raportul dintre activele circulante și total active. 
Având în vedere că teoria ierarhizării este fundamentată pe exis- 
tenta costurile asimetriei de informaţii, ar trebui ca ipotezele acestei 
teorii să stea la baza activităţilor din societățile mici, cu oportunități 
de dezvoltare. Frank și Goyal au demonstrat contrariul, în sensul că 
entitățile economice mari cu o activitate continuă de-a lungul anilor 
'70 și '80 pe piaţa americană urmează ipotezele teoriei ierarhizării. 

Chen (2004) a formulat o variantă modificată a teoriei ierarhiză- 
rii surselor de finanţare, conform căreia societăţile din ţările în curs 
de dezvoltare apelează pentru finanțarea investiţiilor mai întâi, la 
profitul nerepartizat, mai apoi la capitalurile proprii și, în ultimă 
instanţă, la împrumuturi. Explicaţia pentru acest comportament de 
finanţare este că, în ţările în curs de dezvoltare, băncile oferă socie- 
tatilor împrumuturi pe termen scurt, în detrimentul celor pe termen 
lung. În aceste condiţii, societăţile sunt nevoite să se finanţeze prin 
emisiunea de noi acțiuni. Dar, și această formă de finanțare prezintă 

unele neajunsuri, in sensul ca, in tarile in curs de dezvoltare, legis- 
latia privind protectia actionarilor este slab dezvoltata si astfel ma- 
nagerii societatilor apeleaza la cea mai simpla metoda de finantare, 
şi anume, profitul nerepartizat. 

Există însă și o serie de critici la adresa teoriei ierarhizarii, între 
care se enumeră și cele aduse de Brennan și Kraus (1987). Acești 
autorii și-au exprimat dubiile fata de ipotezele teoriei, afirmând ca 
entităţile economice nu trebuie neapărat să aleagă doar între capi- 
taluri împrumutate și capitaluri proprii atunci cand se finanţează si 
că problema subinvestitiei poate fi rezolvată printr-o serie de opti- 
uni de finanţare. Pentru a-și argumenta poziţia, autorii au oferit un 
exemplu similar celui care apare în studiul lui Myers și Majluf 
(1984). Astfel, ei au selectat în mod identic două tipuri de societăți, 
L şi H, care deţin iniţial anumite creanţe. În stare de echilibru, soci- 
etatea de tipul H emite suficiente acțiuni pentru finanţarea noilor 
proiecte si își recuperează creantele la valoarea de emisiune. Socie- 
tatea de tipul H emite atâtea acţiuni până își acoperă finanțarea no- 
ilor proiecte. Investitorii de pe piață deduc corect tipul societăţii. 
Împrumuturile societăţii de tip H sunt neriscante şi de aceea aceasta 
obţine o afacere corectă atât din emiterea de noi acțiuni, cât și din 
răscumpărarea datoriilor. Societatea de tipul H nu imită societatea 
de tipul L, deoarece în acest caz capitalurile proprii ar fi subevaluate 
de către piaţă. În același timp, nici societatea de tipul L nu imită 
societatea de tipul H, întrucât răscumpărarea împrumuturilor soci- 
etatii la întreaga valoare de emisiune va face necesară o plată supli- 
mentară, împrumuturile societății de tip L fiind riscante. Costurile 
acestei plăți suplimentare depășesc beneficiile obţinute din vânza- 
rea capitalurilor proprii supraevaluate. Astfel, în stare de echilibru, 
ambele tipuri de societăţi utilizează capitaluri proprii si acceptă 
proiecte cu valoare actuală netă pozitivă. În mod evident, problema 
subinvestitiei descrisă de Myers si Majluf (1984) nu apare în acest 
exemplu și mai mult de atât, societăţilor li se permite să contracteze 
credite, dar ele nu o fac. Concluzionând, se poate afirma că această 
situaţie este incompatibilă cu teoria ierarhizării. 

Myers (2001) a adus alte critici teoriei ierarhizarii afirmand ca, 
desi aceasta teorie presupune ca managerii sa actioneze in interesul 
vechilor actionari maximizand valoarea actiunilor existente, autorii 
teoriei, Myers si Majluf (1984), nu au aratat de ce managerii ar tre- 
bui sa tina cont de faptul ca noile actiuni emise sunt supra- sau su- 
bevaluate sau de ce managerii nu maximizeaza pur si simplu valoa- 
rea intregii societati, indiferent de cum se imparte aceasta valoare 
între vechii şi noii acţionari. În opinia lui Myers, această politica de 
maximizare a valorii întregii societăţi ar asigura luarea unor decizii 
de investiţii optime ale capitalului. De asemenea, o altă critică adusă 
de Myers (2003) vizează faptul că teoria ierarhizării nu poate ex- 
plica de ce tacticile financiare nu sunt capabile să evite consecințele 
financiare ale informaţiilor suplimentare pe care le dețin managerii. 

În ciuda punctelor slabe pe care le are, teoria ierarhizării arată 
în ce mod asimetria de informaţii afectează finanțarea entităților 
economice. Similar cu celelalte teorii ale structurii capitalului, și te- 
oria ierarhizarii este valabilă doar în anumite condiţii si circum- 
stante (Myers, 2001). 

Din punctul nostru de vedere teoria ierarhizarii este foarte im- 
portanta, intrucat majoritatea studiilor din literatura de specialitate 
au aratat ca aceasta teorie este cea care explica comportamentul de 
finantare al societatilor din tarile dezvoltate sau in curs de dezvol- 
tare. 


1.3.2 Teoria echilibrarii raportului dintre avantajele fiscale din 
indatorare si costurile de faliment vs teoria ierarhizarii 
surselor de finantare 


Unii autori au considerat utila validarea empirica, pe acelasi esan- 
tion de societăţi atât a teoriei echilibrării, cât și a teoriei ierarhizarii 
(Shyam-Sunder & Myers, 1999; Fama & French, 2002). După cum 
am menţionat mai devreme, teoria echilibrării implică un model de 
ajustare a țintei, în care firmele stabilesc un nivel ţintă al ratei înda- 
torării și se adaptează treptat la acest nivel. Pe de altă parte, teoria 
ierarhizării afirmă că rata îndatorării depinde de deficitul financiar 
al societăţilor, adică de cererea acestora pentru finanţare externă. 

Shyam-Sunder si Myers (1999) au testat ipotezele teoriei echili- 
brării si a ierarhizării utilizând un eșantion de 157 de societăți ame- 
ricane în perioada 1971-1989 si au găsit suport empiric pentru am- 
bele teorii. Cei doi autori au calculat mai întâi ce ar fi însemnat 
ratele îndatorării anuale pentru fiecare societate din cadrul eșantio- 
nului, dacă acestea ar fi urmat îndeaproape ipotezele teoriei ierar- 
hizării. Modelul de ajustare a țintei presupus de teoria echilibrării 
este valid pentru aceste rate ale îndatorării simulate. Așadar ipote- 
zele teoriei echilibrării sunt valabile atunci când finanțarea societa- 
tilor urmează teoria ierarhizarii. 

Testul a fost realizat și în sens invers, prin simularea ratelor în- 
datorării ale societății pornindu-se de la ipoteza că acestea se adap- 
tează pas cu pas la o rată a îndatorării ţintă fixă. Ipotezele teoriei 
ierarhizării au fost respinse pentru aceste rate ţinte simulate speci- 
fice societăţilor care urmează în procesul de finanţare teoria echili- 
brării. Shyam-Sunder si Myers au concluzionat ca ierarhizarea a 
fost cea mai bună explicaţie pentru comportamentul de finanțare al 
entităţilor economice din esantionul utilizat de ei. 

Utilizând un eșantion de societăți americane în perioada 1979- 
1997, Hovakimian și colaboratorii (Hovakimian, Opler & Titman, 
2001) au găsit suport empiric pentru validitatea teoriei echilibrării, 
întrucât comportamentul de finanţare al societăţilor cuprinse în 
eșantion a demonstrat existența unei rate ţinte a îndatorării. Rezul- 
tatele obținute au arătat, de asemenea, că entităţile economice pro- 
fitabile au un grad de îndatorare mai mic decât entităţile economice 
mai puţin profitabile. În plus, autorii au arătat că teoria ierarhizării 
surselor de finanţare explică deciziile de finanțare pe termen scurt 
ale societăţilor. 

Fama și French (2002) au analizat politicile de dividende și de 
împrumuturi ale unui eșantion mare de societăți (3000) în perioada 
1965-1999 din perspectiva teoriei echilibrării și a ierarhizarii. Ei au 
demonstrat că societăţile profitabile au un grad de îndatorare mai 
mic decât cele mai puţin profitabile, rezultat compatibil cu teoria 
ierarhizării. Autorii au concluzionat, de asemenea, că societăţile ti- 
nere apelează mai întâi la capitalurile împrumutate, după care ur- 
mează emisiunea de noi acţiuni, ceea ce este în contradicţie cu teoria 

ierarhizarii. In studiul empiric al lui Fama si French se gasesc pu- 
tine dovezi privind existenta unei structuri a capitalului tinta pre- 
vazuta de teoria echilibrarii. 

Pe România, Mihalca și Antal (2009) au investigat ipotezele ce- 
lor două teorii utilizând un eșantion de societăţi nefinanciare listate 
la Bursa de Valori Bucuresti în perioada 2005-2007. Întrucât între 
rata îndatorării societăţilor românești și profitabilitatea acestora 
există o corelaţie negativă, studiul a concluzionat că ipotezele teo- 
riei ierarhizării surselor de finanțare sunt cele care caracterizează 
cel mai bine comportamentul de finanţare al societăţilor românești. 

Un studiu mai recent, realizat pe un eșantion de societăţi fran- 
ceze listate la bursă în perioada 1999-2005, este studiul lui Atiyet 
(2012). Conform acestuia comportamentul de finanțare al societati- 
lor cuprinse în eșantion urmează ipotezele teoriei ierarhizării surse- 
lor de finanţare datorită existenţei asimetriei de informaţii care im- 
plică problema selecţiei adverse. În plus, evidenţele privind teoria 
ierarhizării relevă faptul că deficitul de resurse interne este cel mai 
important determinant al emisiunii de noi împrumuturi. 

Sumarizând, atât teoria ierarhizării, cât și cea a echilibrării ra- 
portului dintre avantajele fiscale din îndatorare și costurile datorate 
lipsei de lichidităţi se întâlnesc în practică, iar factorii care stau la 
baza acestor teorii (impozitele, costurile datorate lipsei de lichidi- 
tati și asimetria de informaţii) sunt foarte importanţi. Myers (2003) 
afirma că aceste teorii nu pot explica finanţarea anumitor clase de 
societăți, dar acest lucru nu ar trebui să ne mire, întrucât teoriile nu 
sunt generale și fiecare dintre ele funcţionează mai bine în unele 
condiţii decât în altele. 


1.4 Teoria de agent (engl. agency theory) 
(Jensen & Meckling, 1976) 


Teoriile descrise anterior porneau de la presupunerea ca interesele 
managerilor financiari ai societatilor si cele ale actionarilor sunt per- 
fect aliniate, iar luarea deciziilor se face in interesul actionarilor 
existenti. Jensen si Meckling (1976) au argumentat insa ca aceste 

ipoteze sunt neverosimile sub aspect teoretic si imposibile la nivel 
practic. Autorii consideră ca între manageri și acționari există o re- 
latie de tip agent, conform căreia managerii ca agenţi ai acţionarilor 
(principali) vor fi nevoiţi să acționeze în interesul acestora. Dar ma- 
nagerii nu vor acţiona întotdeauna în interesul principalilor si vor 
încerca să obţină unele câștiguri suplimentare, salarii mai mari de- 
cât cele de pe piaţă, siguranţa locului de muncă și, chiar atragerea 
de active financiare. Acţionarii pot descuraja asemenea transferuri 
de valoare prin diferite mecanisme de monitorizare și control, in- 
clusiv prin supervizarea realizată de către directori independenți. 
Dar aceste mecanisme sunt costisitoare și determină scăderea veni- 
turilor societăţilor, astfel că monitorizarea perfectă a managerilor 
este un deziderat irealizabil. Jensen și Meckling (1976) au definit 
costurile de agent ca fiind suma cheltuielilor de monitorizare ale 
principalului, ale cheltuielilor legate de obligaţiile agentului și a 
pierderilor reziduale. Aceste costuri de agent generate practic de 
conflictele de interese apărute la nivelul societăţii determină struc- 
tura capitalului entității economice si au condus la apariţia unei noi 
teorii a structurii capitalului numită teoria de agent. 

Jensen și Meckling (1976) au identificat două tipuri de conflicte 
de interese care duc la apariţia costurilor de agent: conflicte între 
acționarii majoritari și manageri (costuri de agent ale capitalurilor 
împrumutate) și conflicte între acționari și creditori (costuri de 
agent ale capitalurilor proprii). 

În continuare vom descrie în detaliu cele două tipuri de con- 
flicte, factorii care duc la apariția acestora, precum și efectele lor 
asupra structurii capitalului societăților. 


1.4.1 Conflictele dintre acţionari si manageri 


Jensen și Meckling au analizat sursa conflictelor dintre acţionarii 
majoritari și manageri, comparând comportamentul unui manager 
care deține 100% din capitalurile proprii ale societăţii cu comporta- 
mentul unui manager care vinde o parte din capitalurile proprii 
unor persoane din exterior. Dacă o societate este proprietatea unei 
singure persoane, iar proprietarul este și managerul societăţii, 

atunci acesta va lua acele decizii care îi vor maximiza utilitatea. 
Dacă, în schimb, proprietarul vinde o parte din capitalurile proprii 
ale societăţii unor corporaţii, vor apărea costurile de agent generate 
de divergentele dintre interesele managerului și cele ale acţionarilor 
din exterior. Managerul nu va deţine întregul profit obţinut din ac- 
tivitatile societăţii, dar va suporta toate cheltuielile legate de aceste 
activități. Ca urmare, managerul fie va investi mai puţin efort în ad- 
ministrarea resurselor societăţii, fie va transfera resursele societăţii 
în beneficiul lui personal. O soluţie pentru evitarea acestor compor- 
tamente ar fi creșterea împrumuturilor contractate de către socie- 
tate, deoarece capitalurile împrumutate obligă entitatea economică 
să plătească bani lichizi și reduc astfel cantitatea de bani aflată la 
dispoziția managerului si care poate fi utilizată în interes personal 
(Jensen, 1986). Această atenuare a conflictelor dintre manageri și 
acţionari constituie de fapt beneficiul finanţării prin capitaluri împru- 
mutate. 

Plecând de la specificaţiile lui Jensen și Meckling (1976), mai 
multi autori au fost preocupaţi de problematica conflictelor dintre 
acţionari și manageri. Astfel, în accepțiunea lui Harris și Raviv 
(1990), managerii vor dori continuarea activităţii societăţii, chiar 
dacă investitorii preferă lichidarea societăţii. Conflictul poate fi ate- 
nuat cu ajutorul împrumuturilor, oferindu-li-se investitorilor (cre- 
ditorilor) posibilitatea de a forţa lichidarea societății când cash- 
flow-urile obţinute din activitatea acesteia sunt prea mici. Structura 
optimă a capitalului echilibrează deciziile de lichidare cu costurile 
de investigaţie ridicate. Un nivel ridicat al capitalurilor împrumu- 
tate contribuie la luarea deciziei de lichidare, întrucât împrumutu- 
rile fac posibilă apariţia incapacității de plată. Plecând de la incapa- 
citatea de plată a societăţii, investitorii cheltuie resurse în vederea 
obţinerii de informaţii suplimentare pertinente pentru luarea deci- 
ziei de lichidare. Cu cât apare mai des incapacitatea de plată, cu atât 
aceasta este mai costisitoare dacă ţinem cont de resursele consumate 
pentru investigarea societăţii aflată în incapacitate de plată. 

Modelul lui Harris și Raviv prevede că societățile cu valori mari 
de lichidare, adică acelea cu active corporale și/sau cele cu costuri 

de investigatie mici, vor contracta mai multe imprumuturi si pre- 
zinta o probabilitate mai mare de a intra in incapacitate de plata, 
dar vor avea o mai mare valoare de piață decât societăţile similare 
care au o valoare de lichidare mai mică și/sau costuri de investigaţie 
ridicate. De asemenea, Harris și Raviv au studiat dacă o societate 
falimentată este reorganizată sau lichidată. Autorii au observat că 
probabilitatea societăţii de a fi reorganizată descrește cu valoarea 
de lichidare și este independentă de costurile de investigaţie. Toto- 
dată, au demonstrat că nivelul îndatorării, probabilitatea societăţii 
de a intra în incapacitate de plată, câștigul din dobânzi și probabi- 
litatea de reorganizare sunt independente de mărimea entității eco- 
nomice. Coroborând toate aceste rezultate, Harris și Raviv au sus- 
ţinut că un nivel ridicat al îndatorării poate fi asociat cu valori de 
piaţă ridicate ale societăţilor, cu o cantitate mare de împrumuturi 
contractate şi cu o mică probabilitate de reorganizare dacă societa- 
tea intră în incapacitate de plată (este insolvabilă). 

Stulz (1990) a presupus că managerii doresc întotdeauna să in- 
vestească toate cash-flow-urile disponibile, chiar dacă pentru inves- 
titori ar fi mai convenabil sa primească o parte din bani. Plata îm- 
prumuturilor reduce cantitatea de cash-flow-uri disponibilă, 
micsorand astfel si fondurile disponibile pentru investiții profita- 
bile. Nivelul optim al îndatorării este acela care asigură fonduri bă- 
nești suficiente pentru finanțarea doar a proiectelor cu valoare ac- 
tualizată netă pozitivă. Rata îndatorării ar trebui să depindă de 
oportunităţile de investiţii, astfel încât societăţile cu oportunități 
mari de dezvoltare (oportunități de investiţii profitabile) să aibă o 
rată mică a îndatorării pentru a dispune de mai multe lichidităţi în 
vederea expansiunii, iar societățile cu oportunități limitate de dez- 
voltare si cash-flow-uri mici să contracteze mai multe împrumuturi 
(o rată mare a îndatorării). 


1.4.2 Conflictele dintre creditori și acționari 
Conflictele dintre creditori si acționari apar în situaţia in care nive- 
lul îndatorării societăţii crește, existând posibilitatea ca aceasta să 


intre în incapacitate de plată și ca acţionarii să obţină câștiguri pe 

seama creditorilor. Altfel spus, contractul de imprumut prevede ca, 
dacă o investiţie produce câștiguri mari, acționarii vor primi majo- 
ritatea câștigului, iar dacă investiția eșuează, creditorii vor suporta 
consecinţele. Acţionarii pot profita de această situaţie, sugerandu-le 
managerilor să investească în proiecte riscante chiar dacă acestea 
scad valoarea societăţii. Astfel de investiții duc la scăderea valorii 
împrumuturilor, în timp ce pierderea în valoare a capitalurilor pro- 
prii poate fi echilibrată de câștigul în valoare obţinut pe cheltuiala 
creditorilor. Fenomenul de investire în proiecte riscante care scad 
valoarea societății poartă denumirea de „efectul substitutiei active- 
lor” și reprezintă, de fapt, costurile de agent ale finanţării cu împrumu- 
turi (Jensen & Meckling, 1976). 

Hirschleifer și Thakor (1989) au reluat problema substitutiei ac- 
tivelor și au afirmat că managerii sunt tentaţi că deruleze proiecte 
relativ sigure din considerente de reputaţie. Autorii au prezentat ca- 
zul unui manager care putea alege între două proiecte (unul riscant 
si unul cu un risc scăzut), fiecare din acestea având două rezultate 
posibile: succes sau insucces. Insuccesul înseamnă același lucru 
pentru ambele proiecte, dar din punct de vedere al acţionarilor pro- 
iectele cu un risc crescut, dacă sunt derulate, produc un venit mai 
mare. Din punct de vedere a reputației managerului, succesul celor 
două proiecte este echivalent și acesta încearcă să maximizeze pro- 
babilitatea succesului. Dacă un proiect cu un risc scăzut are o mai 
mare probabilitate de succes, managerul va alege acest proiect chiar 
dacă celelalte proiecte se dovedesc a fi mai adecvate pentru actio- 
nari. Acest comportament al managerului reduce costul de agent al 
datoriei. Dacă managerul este sensibil la reputaţie, se poate ca soci- 
etatea pe care o conduce să aibă datorii mai mari decât alte societăți. 
Hirschleifer și Thakor (1989) au observat că managerii societăților 
care se confruntau cu probabilitatea preluării, erau mai sensibili la 
reputaţie si era de așteptat ca astfel de societăţi să contracteze im- 
prumuturi mai mari. Pe de altă parte, societăţile care au luat anu- 
mite măsuri împotriva preluării vor utiliza mai puţine capitaluri îm- 
prumutate. 

Jensen si Meckling (1976) au sustinut ca o structura optima a 
capitalului poate fi obtinuta prin echilibrarea costurilor de agent ge- 
nerate de împrumuturi cu beneficiile obținute din împrumuturi. 

Plecând de la ipotezele lui Jensen și Meckling (1976), Frank și 
Goyal (2005) au demonstrat că anumite versiuni ale teoriei de agent 
implică o ierarhie de finanțare, concretizându-se astfel în teoria ie- 
rarhizării. Ideea a fost susținută și de Myers (2003) care a subliniat 
faptul că, costurile de agent ale capitalurilor proprii pot conduce la 
teoria ierarhizării. 

Frank și Goyal au utilizat un exemplu simplu de costuri de agent 
ale capitalurilor proprii pentru a demonstra că acestea duc la teoria 
ierarhizării. Autorii au plecat de la presupunerea că o societate oare- 
care îndatorată este deţinută și condusă de un antreprenor. Societa- 
tea deţine R dolari, iar dacă investește întreaga sumă obţine un venit 
V(R) cu V' > 0 > V”. Consumul de beneficii marginale al societății 
este egal cu diferenţa dintre R și cantitatea pe care alege să o inves- 
tească. Dacă această cantitate a investițiilor se notează cu 1, princi- 
pala problemă a societăţii va fi: max V(ID)+R-Iaiâ. I < R. Calcu- 


lând derivata de ordinul întâi atunci când condiția I < R nu este 
obligatorie, obținem V’ = 1 si notând soluția derivatei de ordinul în- 
tai cu /*, atunci plata revenita societății va fi de VU*) + R — I*. 

În cazul în care condiţia este obligatorie astfel încât I* > R, soci- 
etatea apelează la finanțare externă. Presupunând că finanțarea se 
realizează prin împrumuturi cu risc scăzut, entitatea economică va 
împrumuta o cantitate /* — R si promite să înapoieze o cantitate D. 
Antreprenorul investeşte optim suma împrumutată şi este recom- 
pensat corespunzător, astfel că, dacă finanțarea internă este inadec- 
vată, datoriile externe cu risc scăzut nu vor cauza nici un fel de dis- 
torsiuni. 

La introducerea în modelul de mai sus a capitalurilor proprii, au- 
torul consideră pentru simplificare, că finanțarea externă ia forma 
capitalurilor proprii E si că antreprenorul este obligat sa consume 
beneficiile obținute. Investitorii externi vor primi o parte 1 — s din 
firmă, cantitatea produsă va fi E = (1 — s)V (I) si problema antrepre- 
norului va fi prezentată astfel: 

maxsV(I) +R=+E -1 ai. I < RE. 


Condiția de ordinul întâi asociată este sV (I) = 1, iar soluția se va 
fi notată cu /**. În situaţia in care s < 1, 1* < I* şi antreprenorul va 
fi subinvestit. El este cel care suportă costurile totale ale oricăror 
beneficii neconsumate și trebuie sa împartă câștigul. 

În mod evident această problemă a subinvestiţiei este inefici- 
entă, iar utilizarea finanțării interne va determina o mai mare bu- 
năstare a societăţii. Aceasta înseamnă că, pentru finanțarea societa- 
tii este preferat profitul nerepartizat, urmat de împrumuturi, iar 
capitalurile proprii sunt ineficiente. Avem de a face în acest caz cu 
teoria ierarhizării. 

Ca o concluzie generală, se poate afirma că modelele de agent 
au fost unele dintre cele mai de succes modele în generarea unor 
ipoteze interesante (Harris & Raviv, 1991). Mai specific, aceste mo- 
dele arată că gradul de îndatorare este direct proporţional cu valoa- 
rea firmei (Hirschleifer & Thakor, 1989; Harris & Raviv, 1990; 
Stulz, 1990), cu probabilitatea de apariţie a incapacității de plată 
(Harris & Raviv, 1990), cu cash-flow-urile disponibile (Stulz, 1990) 
şi cu importanța reputației manageriale (Hirschleifer & Thakor, 
1989). De asemenea, nivelul îndatorării este invers proporțional cu 
oportunităţile de dezvoltare (Jensen & Meckling, 1976; Stulz, 1990) 
şi cu probabilitatea de reorganizare în urma incapacității de plată 
(Harris & Raviv, 1990). 


1.4.3 Evidente empirice ale teoriei de agent 


După cum am menționat anterior, conform teoriei de agent cu cât 
costurile de agent sunt mai mici, cu atât mai puţine capitaluri îm- 
prumutate este nevoită societatea să contracteze pentru disciplina- 
rea managerului. Costurile mici de agent sunt asociate cu o concen- 
trare mare a structurii actionariatului, si astfel, teoria de agent 
prevede o corelaţie negativă între structura capitalului si structura 
actionariatului. Aceeași corelaţie negativă a fost găsită pentru soci- 
etatile americane (Fried & Lang, 1988; Firth, 1995) și mai recent 
pentru societatile din tarile in curs de dezvoltate (Kocenda & 

Svejnar, 2003; Nivorozhkin, 2005). Nivorozhkin (2005) a studiat 
factorii de influenta ai structurii capitalului societatilor din tarile 
est-europene, unde a fost inclusa si Romania. Autorul a introdus ca 
si factor de influenta a structurii capitalului structura actionariatu- 
lui măsurată ca și o variabilă dummy si nu a găsit o corelaţie semni- 
ficativă între aceasta și structura capitalului pentru societăţile roma- 
nești. 

Există, însă, în literatura de specialitate și studii care au găsit o 
corelaţie pozitivă între structura actionariatului și structura capita- 
lului (Cepedes, Gonzales & Molina, 2010; Huang & Song, 2006). 
Astfel, Cepedes et al. (2010) explică această corelaţie pozitivă pen- 
tru societăţile sud-americane prin lipsa de protecţie a acţionarilor 
minoritari. Societăţile cuprinse în studiu au preferat capitalurile îm- 
prumutate ca sursă de finanțare, în detrimentul capitalurilor pro- 
prii, întrucât emiterea de noi acţiuni atrage după sine divizarea sau 
pierderea controlului asupra societăţii de către acţionarii majoritari. 

Teoria de agent prevede, de asemenea, o corelaţie pozitivă între 
performanța societăţilor si structura actionariatului acestora. O po- 
sibilă explicaţie pentru această corelaţie este legată de faptul că, în 
cazul unei concentrări mari a actionariatului, interesele managerilor 
sunt aliniate cu cele ale acţionarilor și, astfel, costurile de agent sunt 
mai mici și valoare societăţii este mai mare (Jensen & Meckling, 
1976). O serie de studii (Shleifer & Vishny, 1986; Stein, 1989; Thom- 
sen and Pedersen, 2003) au confirmat corelatia pozitivă dintre per- 
formanta societăţilor și structura actionariatului acestora, dar există 
şi studii care au găsit o corelaţie negativă între acestea (Anderson & 
Reeb, 2003; Stulz, 1988). Conform ultimelor studii, o concentrare a 
actionariatului mare duce la creșterea costurilor de capital ale soci- 
etatii ca urmare a scăderii lichidităţii acesteia și, astfel, performanţa 
societăţii scade (Margaritis and Psillaki, 2008). În cele din urmă, 
Demsetz și Lehn (1985) și Demsetz și Villalonga (2001) nu au găsit 
o corelaţie semnificativă din punct de vedere statistic între perfor- 
manta societăților și structura actionariatului acestora. 

1.5 Teoria sincronizarii cu piata (engl. market timing 
theory)(Baker & Wurgler, 2002) 


Sintagma de sincronizare cu piata utilizata in finantele societatii se 
refera la practica societatilor de a emite actiuni la un pret ridicat si 
de a le rascumpara la un pret mic. Deoarece actionarii existenti sunt 
cei care beneficiaza de aceasta practica pe cheltuiala noilor actionari, 
managerii societăţii sunt stimulati să se sincronizeze cu piața dacă 
urmaresc interesele vechilor actionari (Baker & Wurgler, 2002:1). 

Baker si Wurgler (2002) au analizat influenta pe care sincroniza- 
rea cu piata o are asupra structurii capitalului societatilor. Autorii 
au utilizat raportul valoare de piata/valoare contabila (engl. market- 
to-book ratio) pentru a evalua oportunitatile de sincronizare cu piata 
percepute de manageri si au ajuns la concluzia ca societatile cu rate 
mici ale îndatorării emit acţiuni atunci când acestea sunt evaluate 
de către piaţă la valori ridicate. Altfel spus, tendința societăților de 
a utiliza finanţarea din capitaluri proprii și nu din capitaluri împru- 
mutate atunci când acţiunile sunt evaluate la valori ridicate de către 
piaţă are o influenţă de lungă durată asupra structurii capitalului. 
Societăţile cu un grad mare de îndatorare sunt acelea care emit ac- 
tiuni atunci când valoarea acestora pe piaţă este scăzută. 

În ceea ce priveşte factorii determinanti ai structurii capitalului 
consideraţi în acest studiu, aceștia sunt: capitalizarea bursieră, tan- 
gibilitatea activelor, profitabilitatea și mărimea societăţii astfel în- 
cât: 

Gradul de îndatorare = f (capitalizare, tangibilitate, profitabili- 
tate, mărimea societăţii). 

Capitalizarea bursieră (M/B) este calculată ca și raport între va- 
loarea de piaţă și valoarea contabilă a societăţii, tangibilitatea acti- 
velor (PPE/A) ca și raport dintre activele imobilizate corporale si 
total active, profitabilitatea (EBITDA/A) ca şi raport între exceden- 
tul brut din exploatare și total active, iar mărimea societăţii este mă- 
surată ca și logaritm natural din cifra de afaceri (In S). 

Gradul de îndatorare (D/A) este calculat atât în valori contabile 
cât și în valori de piaţă și este definit ca raport între total datorii și 

total active, respectiv raport intre total datorii si valoarea de piata a 
societăţii. 

Autorii au analizat în ce măsură modificarea gradului de îndato- 
rare de la o perioadă la alta este influențată de factorii explicativi 
amintiţi mai sus si de gradul de îndatorare al perioadei anterioare. 
Modelul de la care pleacă această analiză are următoarea formă: 


(2) 2) re (2) $ (Z5 si (A 
na — | — =a ‘ponent c | — a 
A LA A t-1 B t-1 A t-1 A t-1 


D 
+ In(S),-4 + (=) + Ut. 


t-1 

Modelul a fost estimat prin utilizarea de date de la 2867 societati 
americane listate la bursa în perioada 1968-1999. Rezultatele obti- 
nute au indicat o corelaţie negativă între gradul de îndatorare și va- 
riabilele explicative profitabilitate si capitalizare bursieră si o core- 
latie pozitivă între gradul de îndatorare și tangibilitatea activelor și 
mărimea societăţii. Profitabilitatea și capitalizarea bursieră au cea 
mai mare influență asupra gradului de îndatorare al entităţilor eco- 
nomice americane. 

De asemenea, Baker și Wurgler au demonstrat că fluctuațiile de 
valoare de pe piața de capital au un efect îndelungat, de cel putin 
un deceniu, asupra structurii capitalului. Conform autorilor, o po- 
sibilă explicaţie pentru aceste rezultate ar fi faptul că structura ca- 
pitalului reprezintă, în mare măsură, rezultatul cumulativ al încer- 
cărilor din trecut de sincronizare cu piața. Baker si Wurgler au 
definit situaţia prezentată mai sus ca fiind o „simplă teorie a struc- 
turii capitalului” și au afirmat că această teorie nu defineşte o struc- 
tură optimă a capitalului, ci deciziile de finanţare sincronizate cu 
piaţa de capital se acumulează de-a lungul timpului în structura ca- 
pitalului. 

Pentru a studia implicaţiile empirice ale teoriei sincronizării cu 
piaţa, Frank si Goyal (2004) au utilizat date agregate ale firmelor 
americane dintre anii 1952-2000 și cu ajutorul acestora au construit 
un model autoregresiv al datoriilor și al capitalurilor proprii. Con- 
cluzia autorilor a fost aceea că este nevoie de o mai mare dezvoltare 
pe planul fundamentării teoretice și de mai multe validări empirice, 

inainte ca sincronizarea cu piata sa fie considerata o teorie indepen- 
denta, de sine statatoare. 

Pe de alta parte, Huang si Ritter (2004), Hovakimian (2005) si 
Kayhan si Titman (2007) au gasit suport empiric pentru existenta 
teoriei sincronizarii cu piata, dar au respins ipoteza introdusa de 
Baker si Wurgler (2002), conform căreia fluctuatiile de valoare de 
pe piata de capital au un efect indelungat asupra structurii capita- 
lului. 

Huang si Ritter (2005) si-au inceput analiza prin prezentarea 
unor valori descriptive care sunt, in general, compatibile cu teoria 
sincronizarii cu piata si au continuat-o prin descrierea unui model 
al sincronizarii cu piata. Acest model are ca si variabila dependenta 
modificarea datoriilor societatii, iar ca si variabila independenta de- 
ficitul financiar. Testarea modelului pe o perioadă mai îndelungată 
a avut ca efect nevalidarea lui, întrucât în anumite perioade coefici- 
entul variabilei independente nu este semnificativ din punct de ve- 
dere statistic. Originalitatea studiului lui Huang și Ritter (2004) 
constă în măsurarea explicită a costurilor capitalurilor proprii și în 
corelarea emisiunii de noi acţiuni atât cu măsura directă (prima de 
risc a capitalului propriu), cât și cu măsurile indirecte (valorile tre- 
cute ale castigurilor medii obţinute din oferta publică inițială, redu- 
cerea medie a unui fond închis) utilizate pentru costul capitalurilor 
proprii. Autorii au utilizat anumite caracteristici ale întreprinderi- 
lor înainte de emisiunea de noi acţiuni și condiţii de piață cum ar fi: 
suma fluxurilor de numerar și a investițiilor pe termen scurt împăr- 
tita la total active, logaritm din cifra de afaceri, deficitul gradului 
de îndatorare, rata de creştere a PIB, rata inflaţiei, etc. si au estimat 
o regresie de tip logit și una de tip probit multinomial cu scopul de 
a prognoza tendința societăților de a emite noi acțiuni. Rezultatele 
obţinute au indicat prezenţa teoriei sincronizării cu piața în com- 
portamentul de finanțare ale societăţilor. 

Hovakimian (2006) a testat ipoteza din studiul lui Baker și Wur- 
gler conform căreia sincronizarea cu piața are un impact de lungă 
durată asupra structurii capitalului. Rezultatele obținute au relevat 
că emisiunea de acţiuni este sincronizată cu perioadele caracterizate 
printr-un raport valoarea de piață valoare contabilă mare, iar efectul 

emisiunii de noi actiuni asupra gradului de indatorare al societatilor 
este mic si de scurta durata. Autorul a demonstrat, de asemenea, ca 
sincronizarea cu piata a actiunii de rascumparare a capitalurilor pro- 
prii si efectul ei asupra structurii capitalului entităţilor economice 
sunt foarte slabe. Contractarea de împrumuturi, pe de altă parte, are 
un efect de lungă durată asupra gradului de îndatorare al societati- 
lor, dar sincronizarea contractării de împrumuturi cu piaţa nu deter- 
mină o corelaţie negativă între gradul de îndatorare și raportul va- 
loare de piata/valoare contabilă. Diminuarea împrumuturilor are o 
influență semnificativă asupra structurii capitalului societăților, dar 
modificările raportului valoare de piata/valoare contabilă datorate 
reducerii împrumuturilor contractate nu sunt în concordanţă cu ipo- 
tezele teoriei sincronizării cu piața, implicând mai degrabă a corela- 
tie pozitivă între raportul valoare de piaţă /valoare contabilă și gra- 
dul de îndatorare al societăţilor, decât una negativă. 

Kayhan si Titman (2007) au analizat în ce măsură cash- 
flow-urile, cheltuielile cu investiţiile și prețurile din trecut ale actiu- 
nilor afectează rata îndatorării entităților economice. Rezultatele 
obţinute au indicat că factorii amintiţi anterior au o mare influență 
asupra structurii capitalului entităților economice. Mai specific, 
schimbările de pret ale acţiunilor și deficitele financiare isi pun pu- 
ternic amprenta asupra deciziilor de finanţare ale societăţilor. 
Aceste rezultate au indicat faptul că, chiar dacă istoria unei societăți 
influenţează structura capitalului societăţii, de-a lungul timpului, 
deciziile de finanţare ale societăţii tind să atingă rata ţintă a îndato- 
rării ceea ce confirmă ipotezele teoriei echilibrării. 

Studiile prezentate anterior au urmărit comportamentul de fi- 
nantare al entităţilor economice americane. Un studiu care a inves- 
tigat ipotezele teoriei sincronizării cu piața pentru ţările G7 
(S.U.A., Japonia, Germania, Franţa, Italia, Marea Britanie și Ca- 
nada) este cel al lui Mahajan si Tartaroglu (2008). Rezultatele obti- 
nute au indicat că raportul istoric valoare de piaţă /valoare contabilă 
este invers corelat cu structura capitalului societăților din majorita- 
tea ţărilor puternic industrializate. Entitatile economice din aceste 
tari, cu excepţia celor din Japonia, își ajustează complet structura 

capitalului dupa emisiunea de actiuni. Studiul a aratat, de aseme- 
nea, ca efectul sincronizarii cu piata asupra gradului de indatorare 
al societăţilor este de scurtă durată și este neutralizat în decursul a 
cel mult cinci ani de la emisiunea de acțiuni. Aceste rezultate con- 
trazic ipotezele teoriei sincronizării cu piața conform cărora socie- 
tatile nu își ajustează structura capitalului ca răspuns la șocurile 
temporare de pe piaţă, cum ar fi încercările de sincronizare a emisi- 
unii de noi acţiuni cu piața. Mai mult, autorii au observat ca rapor- 
tul valoare de piață /valoare contabilă actual este negativ corelat cu 
gradul de îndatorare în valori contabile pentru societățile din Ca- 
nada și S.U.A. și cu gradul de îndatorare în valori de piață pentru 
societăţile din toate ţările G7. Acest rezultat este diferit de cele ob- 
ţinute de către Baker și Wurgler (2002) și este în concordanţă cu 
ipotezele teoriei dinamice a echilibrării. 

Concluzionând, putem spune că teoria sincronizării cu piaţa a 
avut o mare contribuţie la dezvoltarea teoriei structurii capitalului, 
în special prin explicarea comportamentului de finanţare al societă- 
tilor ca urmare a influenţei condiţiilor de pe piaţa de capital, a vari- 
atiilor valorilor de piaţă a acţiunilor si a condiţiilor macroecono- 
mice, dar se impun mai multe evidențe empirice care să valideze 
această teorie. 


1.6 Teoriile privind corelatia dintre structura 
capitalului întreprinderilor și piața factorilor de 
producţie, respectiv cea a produselor și mărfurilor 
(engl. capital structure and factor — product markets) 


Teoriile ce vizeaza corelatia dintre structura capitalului intreprin- 
derilor si piata factorilor de productie, respectiv cea a produselor si 
serviciilor sunt teorii relativ noi (mijlocul anilor 80) care surprind 
interactiunea dintre unele elemente ale teoriei financiare moderne 
si teoria factorilor interesati (engl. stakeholder theory), structura pie- 
tei și comportamentul strategic al întreprinderilor (Istaitieh & Ro- 
driguez-Fernandez, 2006). 

1.6.1 Aspecte teoretice privind corelatia dintre structura 
capitalului întreprinderilor și piața factorilor de 
producţie, respectiv cea a produselor și mărfurilor 


În ceea ce priveşte teoria factorilor interesaţi a structurii capitalului 
(engl. stakeholder theory of capital structure), ideea de bază este că ni- 
velul îndatorării este influenţat de factorii interesaţi. Factorii inte- 
resati sunt reprezentaţi de persoane sau grupuri de persoane care 
au un interes direct sau indirect în cadrul întreprinderii și care pot 
influenta/pot fi influenţaţi /de către obiectivele, activităţile sau po- 
liticile acesteia (clienţi, angajaţi, furnizori, etc.). Astfel, pe lângă ac- 
tionari și obligatari, factorii interesaţi au și ei un interes in cash- 
flow-urile întreprinderii. Acest interes poate fi explicat prin nevoia 
clienţilor pentru un anumit produs sau serviciu (Titman, 1984), 
prin dorinţa întreprinderii de a menţine o anumită calitate pentru 
produsele ei (Maksimovic & 'Titman, 1991) sau prin puterea de ne- 
gociere a angajaţilor și a furnizorilor (Sarig, 1998). 

Titman (1984) a arătat că nivelul ridicat al îndatorării unei enti- 
tati economice care poate duce la lichidare, este influenţat de facto- 
rii interesaţi. Lichidarea unei întreprinderi care produce bunuri de 
folosinţă îndelungată sau bunuri unicat poate impune anumite cos- 
turi clienţilor, furnizorilor sau angajaţilor întreprinderii. Clienţii nu 
vor reuși să obţină produsele sau serviciile corespunzătoare, furni- 
zorii vor dori, probabil, să renunțe la colaborările pe care le au cu 
întreprinderea, iar angajaţilor li se vor oferi mai puţine oportunități 
de avansare. Costurile de lichidare pot fi transferate asupra actiona- 
rilor prin preţul mic oferit de clienţi pentru produsele întreprinde- 
rii, asupra furnizorilor care vor înceta să colaboreze cu întreprinde- 
rea sau asupra potenţialilor angajaţi care vor evita să obţină un loc 
de muncă în întreprindere. Ca urmare, acţionarii vor fi preocupaţi 
să menţină un nivel scăzut al îndatorării. 

În general, dacă un producător de bunuri de folosinţă îndelun- 
gată sau bunuri unicat intră în faliment, costurile impuse clienților 
şi altor factori interesați sunt mai mari decât în cazul falimentului 
unui producător de bunuri de consum nedurabile sau bunuri pro- 
duse și de alti producători. Titman (1984) a arătat în studiul sau că 

intreprinderile pentru care costurile de faliment sunt mai mari 
(exemplu: companiile de informatica si cele producatoare de auto- 
mobile) ar trebui sa aiba un grad mai mic de indatorare, iar intre- 
prinderile cu costuri de lichidare mici (exemplu: hotelurile si resta- 
urantele) sa aiba un grad mai mare de indatorare. 

Plecand de la studiul lui Titman (1984), Maksimovic si Titman 
(1991) au aratat ca intre gradul de indatorare al unei intreprinderi 
si calitatea produselor sale exista o anumita corelatie. Astfel, in anu- 
mite situatii gradul de indatorare al intreprinderii are o influenta 
negativa asupra reputatiei de producator de produse de calitate a 
intreprinderii, ducand astfel la diminuarea valorii de piata a aces- 
teia. Spre deosebire de Titman (1984), Maksimovic si Titman 
(1991) au subliniat faptul ca factorii interesati ar putea avea unele 
rezerve in a incheia afaceri cu intreprinderi foarte indatorate, chiar 
daca ei nu ar suporta nici un fel de costuri in situatia falimentului 
intreprinderii. Mai mult, in cazul in care decizia de finantare prin 
capitaluri imprumutate a intreprinderii afecteaza perceptia clienti- 
lor asupra calității produselor ei, o întreprindere confruntata cu o 
lipsă de lichidităţi care poate fi acoperită prin împrumuturi supli- 
mentare, nu va reduce calitatea produselor ei dacă situaţia ei finan- 
ciară este cunoscută sau observabilă. Dacă, însă, întreprinderea se 
află în insolvenţă va reduce calitatea produselor sale pentru a evita 
falimentul. 

Sarig (1998) a demonstrat că angajaţii unei întreprinderi cu un 
grad mare de îndatorare au mai mare succes în negocierea termene- 
lor contractelor lor de muncă decât angajaţii unei întreprinderi mai 
puţin îndatorate. Motivul este legat de faptul că întreprinderile cu 
un grad mare de îndatorare sunt mai „sensibile” la amenințările an- 
gajatilor legate de căutarea unui alt loc de muncă. Acest fapt duce, 
în lipsa altor imperfectiuni ale pieţei, la diminuarea valorii de piață 
a întreprinderii. Ca urmare, societăţile cu angajaţi specializați vor 
avea un grad mic de îndatorare pentru a se proteja împotriva puterii 
de negociere sau amenințărilor angajaţilor. 

Influenţa gradului de îndatorare nu este limitată la negocierile 
cu angajaţii, ci acesta influențează si negocierile cu furnizorii de fac- 
tori de producţie specifici întreprinderii. În plus, întreprinderile 

pentru care problema negocierilor este un factor de influenta al 
structurii capitalului mai putin important, vor fi mai indatorate de- 
cat intreprinderile care utilizeaza factori de productie specifici cli- 
entilor. 

Contrar rezultatelor obtinute de Sarig (1998) conform carora 
partea din profitul intreprinderii primita de angajati este corelata 
pozitiv cu gradul de îndatorare, Bronars si Deere (1991) au arătat 
ca o corelatie negativa intre cele doua variabile apare daca se iau in 
considerare costurile de faliment. Autorii au demonstrat ca, in acest 
caz, intreprinderea apeleaza la imprumuturi pentru a-i proteja pe 
actionari de amenintarile sindicatului. Prin utilizarea capitalurilor 
imprumutate, in situatia in care apar costuri de faliment, societatile 
pot reduce fondurile aflate la dispozitia unui sindicat nou format. 
Acest lucru se realizeaza datorita faptului ca imprumuturile le per- 
mit actionarilor sa ofere partea din profitul net care ar reveni poten- 
tialilor membrii ai sindicatului, creditorilor in schimbul imprumu- 
turilor contractate inainte de formarea sindicatului. Contractarea 
de imprumuturi dupa infiintarea sindicatului este mai putin efici- 
enta in protejarea drepturilor banesti ale actionarilor. 

Concluzionand, studiul lui Bronars și Deere (1991) a arătat că 
amenințarea înființării sindicatului este corelată cu nivelul indato- 
rării. Mai specific, un nivel ridicat al datoriilor implică un nivel scă- 
zut al plăţii către sindicat. 


Structura pieței şi comportamentul strategic al întreprinderilor repre- 
zinta două modalităţi de focalizare asupra pieţei produselor si măr- 
furilor. Structura pieţei a primit o mai mică atenție din partea cer- 
cetătorilor si ca urmare există un număr limitat de studii teoretice 
şi empirice privind această temă. 

Un astfel de studiu este cel al lui Opler și Titman (1994), con- 
form căruia, în perioadele de scădere a activității economice, între- 
prinderile cu un grad mare de îndatorare din industriile concentrate 
tind să piardă din cota de piaţă si să înregistreze profituri din ex- 
ploatare mai mici decât întreprinderile cu un grad mai mic de înda- 
torare. Autorii au arătat, de asemenea, că 10% cele mai îndatorate 
întreprinderi din industriile care au suferit o micșorare a producţiei 

au inregistrat o scadere a cifrei de afaceri cu 26% mai mare decat 
cele 10% intreprinderi cel mai putin indatorate. Aceasta inseamna 
ca, in perioadele de recesiune care afecteaza industria, intreprinde- 
rile îndatorate suferă pierderi mari datorită comportamentului 
agresiv al entităților economice competitoare mai puţin îndatorate. 
Acest comportament agresiv constă în încercarea de a micșora 
puterea financiară a întreprinderilor îndatorate și se manifestă, de 
obicei, pe pieţele concentrate unde câștigurile sunt mai mari. În 
consecință, pentru a reduce riscul comportamentului agresiv al 
competitorilor, întreprinderile care funcționează pe pieţele concen- 
trate tind să aibă un grad mai mic de îndatorare. 

Rezultate asemănătoare a obţinut si Chevalier (1995) care a stu- 
diat comportamentul de finanţare al supermarket-urilor americane. 
Autorul a arătat că creșterea gradului de îndatorare a entităţilor eco- 
nomice duce la creșterea prețurilor și, ca urmare, la pierderea unei 
parti din cota de piaţă. 

Studiile prezentate anterior au prezentat modul in care structura 
capitalului poate influenta structura pietei produselor si marfurilor. 
Acest efect poate fi si in sens invers, astfel ca structura pietei poate 
juca un rol important in stabilirea structurii capitalului intreprinde- 
rilor. Putem spune, astfel, că între structura capitalului și structura 
pieței există o relaţie bilaterală. Istaitieh și Rodriguez (2002) au gă- 
sit suport empiric pentru acest tip de relaţie. Ei au demonstrat că, 
pe de o parte, întreprinderile din industriile concentrate au tendinţa 
de a avea un nivel ridicat al îndatorării. Pe de altă parte, entităţile 
economice cu un grad mare de îndatorare tind să crească concen- 
trarea industriei din care fac parte. 

Influenţa structurii pieței asupra gradului de îndatorare al între- 
prinderilor poate fi explicată prin faptul că întreprinderile „puter- 
nice” din industriile concentrate apelează mai puţin la capitalurile 
împrumutate. Motivul este dat de mediul competitiv care caracteri- 
zează industriile concentrate și în care întreprinderile mai puţin în- 
datorate încearcă să epuizeze financiar întreprinderile cu un grad 
mare de îndatorare și să le elimine de pe piaţă. 

Literatura privind corelatia dintre structura capitalului și com- 
portamentul strategic al întreprinderilor joacă un rol important în 

cadrul teoriilor privind legatura dintre structura capitalului intre- 
prinderilor si piata factorilor de productie, respectiv cea a produse- 
lor si serviciilor. Studiul care a analizat pentru prima data corelatia 
dintre structura capitalului și strategia competitivă a intreprinderi- 
lor găsind o relaţie bilaterală între cei doi factori, este cel al lui Bran- 
der și Lewis (1986). Autorii au considerat cazul a două întreprinderi 
cu răspundere limitată, neutre la risc de pe o piaţă de oligopol. Cele 
două întreprinderi se află într-o concurenţă de tip Cournot, con- 
form căreia deciziile privind modalităţile de finanţare și producţie 
urmează una după cealaltă, în secvenţă. 

Modelul prezentat de autori a plecat de la cazul a două între- 
prinderi U, si U, care oferă produsele concurente q, și q2. Profitul 
întreprinderilor Ri(q;, q;,z;) este definit ca diferenţă dintre cifra de 
afaceri și costurile variabile și este dependent de variabila aleatoare 
z;. Această variabilă aleatoare reflectă efectele pe care un mediu ne- 
sigur le are asupra avutiei întreprinderilor care este definită ca func- 
tia densitate de probabilitate f (z;) pe intervalul [z,z]. Din motive 
de simplificare a problemei, s-a presupus că z; și z; sunt indepen- 
dente și identic distribuite. În cazul în care zj = Zj, întreprinderea 
se află în situaţia în care își poate onora obligaţiile financiare. Bran- 
der și Lewis (1986) au plecat, de asemenea, de la presupunerea că 
întreprinderile au hotărât în același timp, mai întâi, utilizarea de ca- 
pitaluri împrumutate în proporţiile (D;, D2) si mai apoi alegerea pro- 
ductiei corespunzătoare. 

O importanţă deosebită în model o are profitul marginal, pentru 
care pot fi reflectate următoarele două situaţii: 


1) Dacă Ri; > 0 profitul marginal crește atunci când și variabila z 
crește (indicii reflectă ordinul derivatelor parţiale). Această situ- 
atie este privită ca o situaţie standard, deoarece în condiții mai 
bune ale mediului de afaceri, diferența dintre costurile margi- 
nale și veniturile marginale se mărește. 


2) Dacă Ri, < 0 profitul marginal scade, în pofida îmbunătățirii 
condițiilor mediului de afaceri. Această situație este mai putin 
realistă, dar totuși posibilă. 

Managerul unei intreprinderi are posibilitatea de a alege intre 
maximizarea, la un anumit nivel (D,, D2) al ponderilor capitalurilor 
împrumutate, valorii capitalurilor proprii V; sau a valorii capitaluri- 
lor împrumutate W, ale întreprinderii. 

Dacă managerul va alege maximizarea valorii capitalurilor pro- 
prii, această valoare va fi definită după cum urmează: 


Vi(q;,q;;.) = | @ Gana) — Di) f (zi) dz;, 


unde Z; este defint prin: 
R! (qi qj Zi) —-D,=0cuz<Z; <Z. 


Ecuația valorii capitalurilor proprii reprezintă profitul net pre- 
văzut după plata datoriilor în condiţii favorabile ale mediului de 
afaceri z; > Zi. 

Echilibrul modelului de tip Cournot poate fi obţinut, la un anu- 
mit nivel al capitalurilor împrumutate, prin aflarea simultană a so- 
lutiilor funcţiei capitalurilor proprii care trebuie maximizată pentru 
ambele întreprinderi: 


Zz 
Vi = | Ricaa zdf e) dz =0. 

Zi 
În cazul în care Ri; > 0, creşterea ponderii de capitaluri impru- 
mutate în totalul surselor de finanțare duce la creșterea producţiei. 
Situația contrară este întâlnită în cazul în care Ri, < 0. În acest caz, 
întreprinderile își vor reduce producţia deoarece condițiile nefavo- 

rabile ale mediului de afaceri implică un profit marginal mic. 

În situaţia în care managerul întreprinderii acţionează în intere- 


sul creditorilor, valoarea capitalurilor împrumutate este reprezen- 
tată prin următoarea funcţie: 


Wi(a.,q;,.) = | Ri(q;,qj,zi)f (zdz; + Di(1 — F(Z;)). 

Maximizarea valorii capitalurilor imprumutate poate fi realizata 
prin rezolvarea simultană a următoarei ecuații: 


Zi 


Wi = Ri (qi, aj, zi) — f (Zi)dz; = 0, 


2 


pentru i,j = 1,2. 

Plecand de la ipoteza maximizarii valorii capitalurilor imprumu- 
tate, producţia este mai mică daca R';, > 0, respectiv mai mare dacă 
Ri <0. În contradictie cu actionarii care obtin profit in conditii 
favorabile ale mediului de afaceri, creditorii prefera obtinerea unei 
parti din profitul intreprinderii in situatia unor conditii nefavora- 
bile ale mediului de afaceri care implica un profit marginal mic. 
Daca intreprinderea utilizeaza capitalurile imprumutate ca sursa de 
finantare si creditorii iau decizii legate de conducerea intreprinde- 
rii, aceasta are un motiv de a produce mai putin. 

Concluziile la care au ajuns sunt legate de faptul ca, pentru o 
intreprindere finantata exclusiv din capitaluri proprii, introducerea 
capitalurilor imprumutate ca si metoda de finantare va duce la cres- 
terea producţiei și la un comportament mai agresiv pe piaţă. De ase- 
menea, o întreprindere finanțată din capitaluri proprii care urmă- 
rește maximizarea valorii ei de piaţă va alege un nivel la producţiei 
mai mare decât nivelul maxim, în timp ce o întreprindere finanțată 
din capitaluri împrumutate care urmărește maximizarea valorii ei 
de piaţă va alege un nivel al producţiei mai mic decât nivelul ma- 
xim. Decizia de stabilire a nivelului producţiei depinde de structura 
capitalului. Preferintele acţionarilor și creditorilor pentru diferite 
niveluri ale producției rezultă din diferenţele care apar între cash- 
flow-urile nete rămase la dispoziţia întreprinderii. 

Spre deosebire de modelul lui Brander și Lewis (1986) conform 
căruia întreprinderile nu cooperează între ele, în realitate pot exista 
între întreprinderile concurente anumite acorduri privind capacită- 
tile de producţie și preţurile. Astfel, Maksimovic (1988) a dezvoltat 
un model care prezintă modul în care structura capitalului influen- 
teaza menţinerea unui acord de cooperare între concurenţi. Rezul- 
tatele obţinute au indicat că, la creșterea proportiei de capitaluri 

imprumutate in totalul surselor de finantare, pastrarea acordului de 
cooperare este greu de mentinut. Motivul este dat de faptul ca aba- 
terea de la acordul de cooperare duce la un câștig pe termen scurt 
pentru întreprindere și, implicit, pentru acţionari. Pierderile cau- 
zate de abaterea de la acordul de cooperare sunt suportate pe ter- 
men lung; de către acţionari și creditori. 

Maksimovic (1988) a concluzionat, plecând de la modelul său, 
că structura capitalului întreprinderilor influențează acordul de co- 
operare dintre acţionari, iar structura optimă a capitalului depinde 
de numărul concurenţilor din industria respectivă și de elasticitatea 
cererii. 

Contrar rezultatelor prezentate mai sus, modelele privind core- 
latia dintre structura capitalului întreprinderilor si efectul investiti- 
ilor (Phillips, 1992, 1995) au arătat că producția industrială scade o 
dată cu creşterea gradului de îndatorare al întreprinderilor. Prin 
creșterea cantității de capitaluri împrumutate utilizate, întreprinde- 
rile se obligă să plătească periodic o sumă mai mare de bani credi- 
torilor și, ca urmare, cash-flow-urile disponibile pentru investiţii vor 
scădea. 

Studiile teoretice privind strategia competitivă a întreprinderilor 
au ajuns la două rezultate principale. În primul rând, aceste modele 
teoretice au arătat că, în anumite condiţii, îndatorarea va obliga în- 
treprinderile să adopte un comportament mai agresiv pe piaţă (cres- 
terea producţiei în concurența de tip Cournot, creșterea investiții- 
lor) care va implica o competiţie mai „dură” (Brander & Lewis, 
1986; Maksimovic, 1988; Showalter, 1999). În al doilea rand, unele 
modele au demonstrat că, în anumite condiţii, datoriile vor deter- 
mina adoptarea unui comportament mai puţin agresiv din partea 
entităţilor economice (scăderea producţiei în concurenţa de tip Co- 
urnot, scăderea investiţiilor), implicând astfel o competiție mai „pu- 
tin dură” pe piaţă (Chevalier, 1995; Glazer, 1994; Lambrecht, 2001; 
Phillips, 1995). 

1.6.2 Evidente empirice privind corelatia dintre structura 
capitalului întreprinderilor și piața factorilor de 
producţie, respectiv cea a produselor și mărfurilor 


Evidentele empirice privind teoriile legate de structura capitalului 
întreprinderilor și piaţa factorilor de producţie, respectiv cea a pro- 
duselor și mărfurilor nu au putut ţine pasul cu studiile teoretice, dar 
au găsit dovezi pentru unele corelaţii prevăzute de teorie. 

Astfel, Barton și colab. (Barton, Hill & Sundaram, 1989) au uti- 
lizat mai multe regresii cross-section pentru a examina influența te- 
oriei factorilor interesaţi, măsurată prin capitalul organizational 
net, asupra variației structurii capitalului întreprinderilor. Autorii 
au cules date de la un eșantion de 179 entităţi economice industriale 
pe o perioadă de timp de 5 ani (1970-1974). Rezultatele obţinute 
au indicat că întreprinderile cu un capital organizational net mare 
ar trebui să aibă un grad de îndatorare mic. Mai mult, structura 
capitalului entităţilor economice este corelată cu gradul de înrudire 
al produselor și serviciilor. Astfel, întreprinderile cu produse, pieţe 
şi tehnologii strâns înrudite au un grad de îndatorare mai mic decât 
întreprinderile cu afaceri neînrudite. 

Alături de studiile care au analizat legătura pură dintre structura 
capitalului și politica concurentiala a întreprinderilor, există o serie 
de studii care au investigat influența domeniului de activitate asu- 
pra structurii capitalului entităților economice. Un astfel de studiu 
este cel al lui Barclay și colab. (Barclay, Smith & Watts, 1995) care 
au analizat gradul de îndatorare, raportul valoare de piață /valoare 
contabilă și veniturile din dividende în cadrul mai multor industrii 
(căile ferate, industria lemnului, industria automobilelor, industria 
agricolă și chimică, industria farmaceutică, sectorul medical) în pe- 
rioada 1989-1993. Rezultatele obţinute au indicat că industria far- 
maceutica si sectorul medical au cel mai mic grad de indatorare (6,6 
%, respectiv 11,7%) si cele mai mici venituri din dividende (0,26% 
si 0,99%). Nivelul raportului valoare de piata/valoare contabila a 
fost cel mai mare pentru aceste doua industrii (4,07 si 2,99). 

Corelatia puternica dintre gradul de indatorare si politica de re- 
glementare indica o influenta a industriei asupra structurii capita- 
lului intreprinderilor. 

Cavanaugh si Garen (1997) au testat influența comună a specifi- 
citatii activelor si a infiintarii sindicatului asupra gradului de inda- 
torare al intreprinderilor, utilizand date de la 722 societati listate pe 
o perioadă de 10 ani (1973-1982). Specificitatea activelor reduce 
cantitatea de capitaluri imprumutate, dar puterea de negociere a 
sindicatului in conditiile existentei activelor specifice echilibreaza 
acest efect. Aceasta inseamna ca existenta sindicatului duce la cres- 
terea cantitatii de capitaluri imprumutate. Aceasta relatie este mai 
putin semnificativa in cazul in care activele nu sunt specifice. 

În același an, Menendez (1997) a aplicat un model cu date de tip 
panel pentru a studia influenta pietei produselor si cea a muncii 
asupra structurii capitalului entităţilor economice. Esantionul utili- 
zat cuprinde 480 de întreprinderi manufacturiere spaniole pentru 
care au fost culese date din anul 1991 până în anul 1994. Rezultatele 
obţinute au indicat, în primul rând, că întreprinderile care vând 
produse unice sau specializate au un grad de îndatorare mic. În al 
doilea rând, pentru un anumit sector de activitate reputaţia unei în- 
treprinderi pe piaţa produselor creşte capacitatea întreprinderii de 
a utiliza capitaluri împrumutate. În al treilea rând, autorul nu a gă- 
sit o corelaţie semnificativă între nivelul îndatorării entității econo- 
mice şi concentrarea pieţei. În ultimul rând, există o corelaţie nega- 
tivă si semnificativă din punct de vedere statistic între nivelul 
îndatorării întreprinderilor și proporţia de angajaţi cu contract per- 
manent de muncă. 

Abordând aceeași problematică a legăturii dintre structura capi- 
talului întreprinderilor și piaţa produselor, Campello (2003) a testat 
o serie de teorii care surprind influenţa structurii capitalului asupra 
pieţei produselor și mărfurilor. Autorul a utilizat mai multe regresii 
utilizând următoarele esantioane: 20 de industrii manufacturiere în 
perioada 1984-1996; 1744 întreprinderi din 57 de industrii in peri- 
oada 1989-1991 si 128.133 întreprinderi din 71 industrii în perioada 
1976-1996. Concluziile la care a ajuns autorul indică faptul că nive- 

lul îndatorării are o influenţă negativă asupra creşterii cifrei de afa- 
ceri a întreprinderilor care fac parte din industriile în care entităţile 
economice rivale sunt mai puţin îndatorate în perioadele de recesi- 
une, nu şi în cele de creștere economică. În industriile caracterizate 
printr-un nivel ridicat al îndatorării nu s-a observat acest efect pen- 
tru întreprinderile competitoare. Ca și o concluzie generală, Cam- 
pello (2003) a afirmat că structura capitalului influențează în mod 
sistematic performanţa competitivă a întreprinderii. 

Teoriile privind corelatia dintre structura capitalului intreprin- 
derilor și piaţa factorilor de producţie, respectiv cea a produselor și 
serviciilor introduc o serie de aspecte teoretice noi legate de corela- 
tia dintre structura capitalului întreprinderilor și structura pieţei, 
respectiv comportamentul strategic al acestor întreprinderi pe pi- 
ata. Studiile empirice din domeniu nu au ţinut pasul cu cele teore- 
tice și, ca urmare, se impun noi studii empirice care să valideze re- 
laţiile teoretice descoperite. 


1.7 Teorii comportamentale privind finanţarea 
societăţilor 


Date fiind evidenţele empirice contradictorii privind decizia de fi- 
nantare a societăţilor, în ultimii ani, tot mai multi autori au încercat 
să găsească explicaţii pentru decizia de finanțare analizând compor- 
tamentul managerilor (Baker, Ruback & Wurgler, 2004; Vasiliou & 
Daskalakis, 2009). Altfel spus, acesti autori au explicat ca este foarte 
putin probabil ca managerii sa fie rationali in momentul luarii de- 
ciziei privind finanţarea societăţilor. In acest sens, teoriile structurii 
capitalului prezentate anterior care susțin raționalitatea manageri- 
lor ca agenţi de luare a deciziei de finanţare a societăţilor au fost 
înlocuite cu teoriile finanțelor corporative comportamentale, con- 
form cărora deciziile managerilor nu sunt lipsite de biasări cogni- 
tive și emoţionale (Baker, Ruback, & Wurgler, 2004). Mai specific, 
managerii sunt vazuti ca agenti care nu au tot timpul reactii ratio- 
nale si predictibile atunci cand iau decizii privind finantarea socie- 
tatilor (Park & Sohn, 2013). 

Literatura consacrata perspectivei comportamentale a structurii 
capitalului prezinta doua directii mari de cercetare care difera atat 
din punct de vedere a teoriei comportamentale asumate, cat si din 
punct de vedere metodologic: (1) testarea comportamentului gre- 
gar (engl. herding behaviour) al managerilor care presupune că aceş- 
tia tind sa stabileasca structura capitalului societatilor in functie de 
structura capitalului din sectorul de activitate in care se incadreaza 
societatile si care se face prin elaborarea si estimarea unui model si 
(2) testarea modului in care irationalitatea managerilor (optimis- 
mul sau supraincrederea acestora referitoare la valoarea de piata a 
societatii) influenteaza decizia de finantare a societatii care se face 
prin aplicarea unui chestionar si interpretarea rezultatelor obtinute 
(Baker, Ruback, & Wurgler, 2004; Hackbarth, 2008). 

In ceea ce priveste testarea comportamentului gregar al managerilor 
Zeckhauser, Patel si Hendricks (1991) au aratat ca managerii socie- 
tatilor americane tind sa urmeze rata medie a indatorarii din secto- 
rul de activitate al societatilor, intrucat considera ca celelalte socie- 
tati din sectorul de activitatea detin impreuna mai multe informatii 
privind piata de capital. Autorii au gasit dovezi pentru prezenta 
comportamentului gregar al managerilor în șapte sectoare de acti- 
vitate din totalul de zece studiate. 

Filbeck, Gorman și Preece (1996) au testat rezultatele obținute 
de Zeckhauser, Patel și Hendricks (1991) folosind date din alte sec- 
toare de activitate și au ajuns la concluzia că societăţile nu urmează 
rata ţintă medie a sectorului de activitate din care fac parte, ci rata 
îndatorării a așa-numitului lider al sectorului. Cu alte cuvinte, dacă 
liderul sectorului de activitate utilizează mai multe împrumuturi de- 
cât capitaluri proprii și restul societăţilor din același sector vor uti- 
liza mai multe împrumuturi. 

Plecând de la studiile prezentate anterior, Sen și Oruc (2009) au 
testat comportamentul gregar al managerilor societăţilor listate la 
Bursa de Valori Istanbul în perioada 1999-2006. Autorii au analizat 
comportamentul gregar al managerilor atât din punct de vedere a 
urmăririi ratei medii a îndatorării din sectorul de activitate, cât și a 
urmăririi ratei îndatorării liderului din sectorul de activitate din 
care face parte societatea. Rezultatele obţinute au indicat faptul că 

societatile turcesti listate la bursa nu au un comportament gregar si 
ca alegerea ratei indatorarii este influentata de alti factori decat rata 
medie a indatorarii din sectorul de activitate sau rata indatorarii li- 
derului din acelasi sector. 

In ceea ce priveste testarea modului in care irationalitatea mana- 
gerilor (optimismul sau supraincrederea acestora referitoare la va- 
loarea de piata a societatii) influenteaza decizia de finantare a soci- 
etatii, literatura de specialitate (Baker, Ruback, & Wurgler, 2004; 
Hackbarth, 2008) a relevat faptul că un manager optimist, care 
crede că valoarea de piaţă a activelor societăţii este mai mare decât 
în realitate, nu va hotari finanţarea societății prin emisiunea de noi 
acțiuni atunci când piaţa este eficientă (evaluează corect societa- 
tea), ci va prefera finanțarea din resursele interne și din capitaluri 
împrumutate (comportament de finanţare ce se conformează cu te- 
oria ierarhizarii cu piata-Baker, Ruback, & Wurgler, 2004). De ase- 
menea, un manager optimist crede ca anuntul emisiunii de noi acti- 
uni a societăţii nu va avea nici un impact asupra preţului acţiunilor 
societăţii, chiar dacă în realitate acest lucru se întâmplă (modifica- 
rea structurii capitalului are efect asupra prețului acţiunilor) și va 
acţiona în consecinţă în procesul de decizie de finanțare. 


1.8 Concluzii privind teoriile structurii capitalului 


După această scurtă trecere în revistă a principalelor ipoteze ale te- 
oriilor structurii capitalului, putem creiona câteva concluzii privind 
factorii determinanti ai structurii capitalului reflectati de către 
aceste teorii. Aceste concluzii vor fi sintetizate în Tabelul 1.1. 


Tabelul 1.1: Factorii determinaţi ai structurii capitalului 
surprinși de către teoriile structurii capitalului 


Teoria Factori determinanti 
Teoria lui Modigliani și Miller - impozitul pe profit: corelaţie 
(Modigliani & Miller, 1963) pozitivă cu gradul de îndatorare. 

Teoria 


Factori determinanti 


Teoria echilibrarii 
(Kraus & Litzenberger, 1973) 


- costurile de faliment: corelatie 
negativa cu gradul de indatorare; 
avantaje fiscale altele decat cele 
pentru contractarea de imprumuturi: 
corelatie negativa cu gradul de 
îndatorare; 

profitabilitatea: corelaţie pozitivă cu 
gradul de îndatorare; 

tangibilitatea activelor: corelaţie 
pozitivă cu gradul de îndatorare. 


'Teoria ierarhizării surselor de 
finanţare 

(Myers, 1984; Myers & Majluf, 
1984) 


profitabilitatea: corelaţie negativă cu 
gradul de îndatorare; 

oportunităţile de dezvoltare: 
corelaţie negativă cu gradul de 
îndatorare; 

mărimea societăţii: corelaţie pozitivă 
cu gradul de îndatorare; 

lichiditatea: corelaţie negativă cu 
gradul de îndatorare. 


Teoria de agent 
(Jensen & Meckling, 1976) 


cash-flow-uri disponibile: corelaţie 
pozitivă cu gradul de îndatorare; 
structura actionariatului: corelaţie 
pozitivă cu gradul de îndatoare; 
probabilitatea de apariţie a 
incapacității de plată: corelaţie 
pozitivă cu gradul de îndatorare; 
importanţa reputației manageriale: 
corelație pozitivă cu gradul de 
îndatorare; 

probabilitatea de reorganizare în 
urma incapacității de plată: corelaţie 
negativă cu gradul de îndatorare. 


Teoria sincronizării cu piața 
(Baker & Wurgler, 2002) 


valoarea de piaţă a societăţii: 
corelaţie negativă cu gradul de 
îndatorare. 

Teoria Factori determinanti 


Teoriile privind corelatia dintre  - piaţa factorilor de producţie 
structura capitalului - piaţa produselor și a mărfurilor 
întreprinderilor și piața factorilor 

de producţie, respectiv cea a 

produselor și mărfurilor 


Teoriile comportamentale - caracteristicile psihologice ale 
managerilor 


Teoriile structurii capitalului sunt foarte importante pentru stu- 
dierea comportamentului de finanţare a entităților economice, în- 
trucât ele au introdus unele aspecte teoretice noi și au identificat o 
serie de factori de influenţă care pot explica alegerile societăţilor 


privind sursele de finanțare. 

Capitolul 2 


Factorii externi și interni specifici 
societăţilor care influențează structura 
capitalului societăților 


Factorii determinanti ai structurii capitalului pot fi clasificați în 
funcţie de mai multe criterii cum ar fi: teoriile structurii capitalului, 
influenţa pe care acești factori o au asupra gradului de îndatorare 
(pozitivă sau negativă), diferitele funcţii ale finanțării societăţii. 
Pentru o mai bună privire de ansamblu asupra factorilor de influ- 
enta ai structurii capitalului plecăm de la clasificarea acestora in 
funcţie de natura lor în: factori externi și factori interni, specifici 
societăților și îi analizăm așa cum sunt ei surprinși de către teoriile 
structurii capitalului (vezi Tabelul 1.1). 


1. Factorii externi de influenţă ai structurii capitalului sunt repre- 
zentati, în general, de condiţiile economice specifice fiecărei tari 
în interiorul căreia își desfășoară activitatea entitățile economice. 
Printre acești factori se numără: 


e cadrul institutional specific fiecărei tari, categorie in care sunt 
cuprinse: legislatia, procedura de faliment, modalitatea de 
protectie a investitorilor si dezvoltarea pietelor de capital; 


e factorii macroeconomici cum ar fi: condiţiile de piaţă, creste- 
rea economică, nivelul inflaţiei si rata medie a dobânzii. 


Toţi aceşti factori sunt aceeași pentru societăţile din interiorul 
unei tari, respectiv pentru un spaţiu economic specific şi imprimă 
> 3 3 
anumite tendinţe în ceea ce privește comportamentul de finanțare 
al societăţilor din acel spaţiu. 

2. Factorii interni determinanti ai structurii capitalului, specifici so- 
cietatilor se impart la rândul lor în: factori de influenţă de natură 
exogenă și factori de influenţă de natură endogenă. 


Factorii specifici societăţilor de natură exogenă sunt reprezen- 
taţi de ratingul de credite și valoarea de piaţă a societății. 

În categoria factorilor de influenţă specifici societăţilor de na- 
tură endogenă sunt cuprinși acei factori care înglobează anumite 
caracteristici ale societăţii. Printre aceștia se numără profitabilita- 
tea, mărimea societăţii, ponderea activelor tangibile în total active 
(tangibilitatea activelor), oportunităţile de dezvoltare ale societăţii. 
Alegerea acestor factori determinanti s-a facut în urma rezultatelor 
obţinute de un număr mare de studii empirice, în special pe piața 
americană (Baker & Wurgler, 2002; Frank & Goyal, 2003; Rajan & 
Zingales, 1995). 

Schematic, factorii determinanti ai structurii capitalului se pre- 
zintă ca în figura 2.1: 


Figura 2.1: Factorii determinanti ai structurii capitalului 


Factori de influență 
ai structurii capitalului 


| 


Factori externi Factori interni, 
specifici societății 


Cadrul Condiții de natură de natură 
instituțional macroeconomice exogena endogena 
- legislatia - conditiile - ratingul - profitabilitatea 
- procedura de piata de credite - marimea socie- 
de faliment - creşterea - valoarea de tatii 
- modalitatea de economica piaţă a soci- - tangibilitatea 
protectie a in- - rata inflatiei etatii activelor 
vestitorilor - rata dobanzii - - oportunitatile 
- dezvoltarea pie- de referinta de dezvoltare 
telor de capital ale societatii 


Sursa: Hermanns, J., 2006: 166 

In cele ce urmeaza vom prezenta in detaliu fiecare dintre factorii 
care influenteaza structura capitalului societatilor numiti mai sus, 
așa cum sunt surprinși de către teoriile structurii capitalului. 


2.1 Factorii externi de influenţă ai structurii 
capitalului 


2.1.1 Factorii externi de influență ai structurii capitalului 
surprinși de către teorema lui Modigliani și Miller (1963) 


Modigliani și Miller (1963) au reluat ideea irelevantei structurii ca- 
pitalului, introducând în discuţie impozitul pe profit si au demon- 
strat că, în acest caz, structura capitalului unei societăți influențează 
valoarea acesteia. 

Sistemul fiscal, în general, reprezintă unul dintre factorii externi 
de influenţă ai structurii capitalului societăţilor și face parte, alături 
de sistemul financiar, cadrul legal și caracteristicile pieţei de capital, 
din cadrul institutional specific fiecărei tari. 

Studiile privind structura capitalului societăților din mai multe 
tari au evidenţiat existenţa unor diferente între tari în ceea ce pri- 
veste gradul de îndatorare și importanţa creditelor bancare ca in- 
strument de finanțare (Rajan & Zingales, 1995). Astfel, grade mici 
de îndatorare se găsesc în ţările vorbitoare de engleză (S.U.A cu 
38,7%, Canada cu 48% si Anglia cu 51,9%), spre deosebire de Ger- 
mania unde se înregistrează un grad de îndatorare de 71,3%, și Ja- 
ponia cu un grad de îndatorare de 62%. De asemenea, și proporţia 
creditelor bancare este mai mare în Japonia (39%) si Germania 
(19,8%) comparativ cu S.U.A. (7,5%) si Anglia (12,6%). 

Motivul apariţiei acestor diferenţe în comportamentul de finan- 
tare al societăţilor din diferite tari a fost îndelung dezbătut în lite- 
ratura de specialitate. Una dintre explicaţiile oferite a fost dată de 
diferenţierea sistemelor financiare în: sisteme financiare dominate 
de bănci si sisteme financiare orientate spre piaţa financiară (Ra- 
jan & Zingales, 1995; Antoniou, Guney & Paudyal, 2008; Daskalakis 
& Psillaki, 2009). 

Mai specific, sistemele financiare orientate spre piata financiara 
sunt caracterizate prin finantarea societatilor, in cea mai mare parte, 
de pe piata de capital si contractarea de imprumuturi bancare in 
marea majoritate pe termen scurt. Acest tip de sisteme sunt specifice 
ţărilor precum S.U.A, Anglia si Canada, tari ale căror pieţe de capi- 
tal sunt caracterizate printr-o mare lichiditate, un număr mare de 
societăți cotate la bursă, o mare transparenţă si o protecţie ridicată 
a investitorilor la bursă. 

Din contră, așa-numitele sisteme financiare dominate de bănci, 
cum ar fi cele ale Franţei, Italiei, se caracterizează prin relații de 
lungă durată între societăţi si bănci, printr-un număr mare de cre- 
ditori, o proporţie mică de capitaluri proprii în structura financiară 
a societăţilor, precum și prin utilizarea creditelor bancare pe termen 
scurt și lung ca cele mai frecvent utilizate metode de finanţare a en- 
titatilor economice. Spre deosebire de sistemele financiare orientate 
spre piaţa financiară, cele dominate de bănci dovedesc un număr 
mic de societăți cotate la bursă, lichiditate mică și o slabă protecţie 
a investitorilor. 

Abordând tematica celor două tipuri de sisteme financiare, Ra- 
jan si Zingales (1995) au realizat un studiu în care au comparat 
structura capitalului entităţilor economice din S.U.A, Japonia, Ger- 
mania, Franţa, Italia, Marea Britanie si Canada. Scopul autorilor a 
fost acela de a combate studiile ce au indicat că între sistemul finan- 
ciar (dominat de bănci sau orientat spre piața financiară) și gradul 
de îndatorare există o legătură și de a demonstra că tipul sistemului 
financiar se reflectă mai degrabă în alegerea dintre finanţarea pu- 
blică (acţiuni și împrumuturi publice) și finanțarea privată. Rezul- 
tatele obţinute au arătat că pieţele de capital din ţările anglo-saxone 
(Marea Britanie, S.U.A., Canada, Australia) sunt mult mai dezvol- 
tate decât cele din unele ţările europene (Franța, Italia, Spania), iar 
societăţile din ţările anglo-saxone au o proporţie de capitaluri pro- 
prii în situaţiile lor financiare mai mare decât cele din ţările euro- 
pene. 

Un an mai târziu, La Porta (1996) a încercat să demonstreze ipo- 
teza că dezvoltarea diferită a pieţelor de capital din tari diferite nu 

se datorează tipului de sistem financiar — dominat de bănci sau ori- 
entat spre piaţa financiară — ci proprietăţilor legislaţiei privind pro- 
tectia creditorilor si a investitorilor. Realizând un studiu pe 49 de 
tari, autorul a ajuns la concluzia că ţările în care există o protecţie 
redusă a investitorilor și a creditorilor au o economie de piaţă mai 
putin dezvoltată. Țările anglo-saxone (Marea Britanie, S.U.A., Ca- 
nada, Australia, Noua Zeelandă, etc.), cu un sistem legal de drept 
comun, au realizat cele mai mari progrese în ceea ce privește pro- 
tectia investitorilor, respectiv a creditorilor si dispun de pieţe de ca- 
pital dezvoltate. 

Dintre ţările care se caracterizează printr-un sistem legal de 
drept civil, Franţa are cea mai slabă protecţie a investitorilor și cea 
mai slab dezvoltată piaţă de capital. 

Sumarizând conform rezultatelor prezentate mai sus, cadrul le- 
gislativ si, implicit, cel institutional specific fiecărei tari au o influ- 
enta puternica asupra deciziei de finantare a entitatilor economice, 
imprimand o tendinta in ceea ce priveste finantarea prin capitaluri 
proprii sau capitaluri imprumutate. 


2.1.2 Factori externi de influenta ai structurii capitalului 
surprinși de către teoria echilibrarii raportului dintre 
avantajele fiscale din îndatorare și costurile de faliment 


Teoria dinamică a echilibrării prevede existenţa unei structuri op- 
time a capitalului societăţilor care este influenţată pe lângă cadrul 
instituțional, de condițiile macroeconomice specifice ţării sau regiunii 
în care funcționează societăţile, respectiv creșterea economică, in- 
flatia și nivelul dobânzii medii. 

Studiul lui Korajczyk și Levy (2003) a evidenţiat relevanta con- 
ditiilor macroeconomice în alegerea structurii capitalului, arătând 
că, în general, comportamentul de finanţare diferit al societăţilor 
depinde de starea financiară a societăţii. Astfel, societăţile indepen- 
dente financiar, care dispun de suficiente surse proprii de finanţare 
au un „comportament anticiclic”, acesta însemnând că, în condiţii 
de creștere economică, gradul de îndatorare scade și proporţia de 
capitaluri proprii în totalul surselor de finanţare creşte. Pe de altă 

parte, societatile care dispun de resurse financiare proprii scazute 
profita de perioadele de crestere economica pentru a-si spori gradul 
de indatorare. Pe baza rezultatelor obtinute, autorii au concluzio- 
nat ca deciziile financiare ale societatilor reflecta de fapt conditiile 
macroeconomice ale tarii respective. 

De asemenea, Hackbarth, Miao si Morellec (2006) au analizat 
modul în care riscul de creditare si alegerea structurii capitalului 
sunt influențate de condiţiile macroeconomice. O primă concluzie 
a autorilor a fost că, atunci când fluxurile de numerar ale societăţii 
depind de condiţiile macroeconomice, aceasta ar trebui să își sin- 
cronizeze politica de finanţare cu perioadele de avânt sau de recesi- 
une economică. Astfel, societăţile vor fi capabile să contracteze cu 
40% mai multe împrumuturi în perioadă de creştere economică de- 
cât în cea de recesiune. În al doilea rând, utilizând un model al 
creanţelor unei societăţi îndatorate, autorii au concluzionat că ra- 
tele de îndatorare generate de model sunt asemănătoare cu cele ob- 
servate în practică, rate care ar trebui să varieze invers proporţional 
cu tendinţele ciclice din economie (engl. counter-cyclical). Conform 
acestor autori, când o entitate economică își ajustează (reglează) 
structura capitalului, ritmul și măsura ajustării depind de condiţiile 
economice curente. Astfel, entităţile economice ar trebui să își ajus- 
teze structura capitalului mai des și într-o măsură mai mică în peri- 
oadele de creștere economică decât în cele de recesiune. 

Având în vedere că o parte din studiile privind influenţa condi- 
tiilor macroeconomice asupra structurii capitalului entităţilor eco- 
nomice au luat în considerare, separat, influenţa fiecăreia dintre 
condiţiile macroeconomice asupra deciziei de finanțare, vom pre- 
zenta pe scurt câteva din aceste studii. 

În scopul cercetării modului în care creșterea economică influen- 
teaza alegerea structurii capitalului entităților economice, unii au- 
tori (Choe, Masulis, & Nanda, 1993; Leland, 1994) au analizat com- 
portamentul anticiclic al societatilor legat de contractarea de 
imprumuturi pentru finantarea activitatii lor. S-a observat ca in pe- 
rioadele de creștere economică lentă ce se caracterizată și printr-un 
nivel scăzut al ratei dobânzii, societăţile apelează la împrumuturi, 
în timp ce în perioadele de creștere economică puternică se apelează 

adesea la emisiunea de noi actiuni. Aceasta inseamna ca entitatile 
economice urmează o sincronizare cu piaţa în ceea ce privește influ- 
enta condițiilor macroeconomice, in special a creșterii economice, 
asupra structurii capitalului. 

Legat de aceeași problematică a corelatiei dintre creşterea eco- 
nomică și gradul de îndatorare, Boyd si Smith (1996) au arătat că, 
societăţile din economiile dezvoltate pierd mai puţine resurse finan- 
ciare decât cele din economiile în curs de dezvoltare, datorită cos- 
turilor de intermediere. Dacă piaţa financiară este slab dezvoltată 
societățile nu vor apela la finanțarea prin capitaluri proprii, iar în 
momentul în care piaţa financiară atinge un nivel ridicat de dezvol- 
tare poate apărea și finanțarea prin capitaluri proprii, datorită be- 
neficiilor obţinute din dezvoltarea pieței financiare. De asemenea, 
autorii au observat că între rata îndatorării și dezvoltarea econo- 
mică există o corelaţie pozitivă. 

Tot o corelaţie pozitivă există și între creşterea economică și vi- 
teza de ajustare spre rata ţintă a îndatorării (Wanzenried, 2006) 

Inflaţia este unul dintre cei mai importanţi indicatori macroeco- 
nomici care influențează majoritatea variabilelor economice, inclu- 
siv structura capitalului. În literatura de specialitate corelatia dintre 
inflaţie și gradul de îndatorare al societăților apare, pe de o parte, 
ca fiind pozitivă (Zwick, 1977), iar pe de altă parte, ca fiind negativă 
(Hatzinikolaou, Katsimbris & Noulas, 2002). 

Zwick (1997) si De Angelo și Masulis (1980) au explicat modul 
în care inflația conduce la utilizarea mai multor capitaluri împru- 
mutate. Din cauza inflaţiei ridicate, costul real al capitalurilor îm- 
prumutate scade și astfel cererea pentru obligaţiuni corporative 
crește. De asemenea, dacă veniturile aduse de obligatiunile corpo- 
rative sunt mai mari decât cele aduse de acțiuni atunci când inflația 
scade, cererea totală de obligaţiuni corporative va crește. 

Hatzinikolaou și colaboratorii (Hatzinikolaou, Katsimbris & 
Noulas, 2002) au utilizat un model autoregresiv liniar și unul semi- 
logaritmic pentru investigarea corelatiei dintre gradul de îndatorare 
şi inflație la 30 de societăţi americane pe o perioadă de 20 de ani și 
au ajuns la concluzia că între inflaţie și raportul datorii-capitaluri 
proprii există o corelaţie negativă semnificativă din punct de vedere 

statistic si că modelul semilogaritmic oferă rezultate mai semnifica- 
tive decât cel liniar. Mai mult, se poate afirma că inflaţia reduce nu- 
mărul de proiecte de investiţii finanţate prin contractarea de împru- 
muturi și poate reduce chiar numărul de proiecte de investiţii de 
capital pe care societatea le derulează, întrucât inflaţia conduce la 
creșterea ratei dobânzii. 

Mills (1996) a demonstrat că rata inflaţiei influenţează taxa de 
scont, iar modificarea structurii capitalului reprezintă cea mai mare 
ajustare pe care o societate o poate realiza privitor la taxa de scont. 

O importanţă deosebită în alegerea surselor de finanțare împru- 
mutate o are si nivelul dobânzii, astfel că un nivel scăzut al dobânzi- 
lor determină o cantitate mai mare de capitaluri împrumutate. În 
acest sens, Graham și Harvey (2002) au chestionat un număr de 392 
de manageri, iar jumătate din aceștia au recunoscut că tin cont de 
nivelul dobânzilor atunci când iau hotărârea de apela la capitaluri 
împrumutate. Societăţile mari, în special, analizează nivelul dobân- 
zilor pe o perioadă mai îndelungată și încearcă să își sincronizeze 
deciziile de a apela la datorii cu perioadele în care rata dobânzii este 
mai mică. 

Rezultatele obţinute în privinţa influenţei condiţiilor macroeco- 
nomice asupra structurii capitalului entităţilor economice arată că 
majoritatea societăţilor profită de condiţiile economice favorabile 
în luarea deciziilor de finanţare și că sincronizarea cu piaţa joacă un 
rol important în politica de finanţare. 

2.2 Factorii interni de influenţă ai structurii 
capitalului 


2.2.1 Factorii de influenţă ai structurii capitalului surprinşi de 
către teoria echilibrării raportului dintre avantajele fiscale 
din îndatorare și costurile de faliment (Kraus & 
Litzenberger, 1973) 


Factorii de influenţă ai structurii capitalului societăților surprinși 
de către teoria echilibrării sunt: costurile datorate dificultăților fi- 
nanciare, profitabilitatea, tangibilitatea activelor si avantajele fis- 
cale altele decât cele pentru contractarea de împrumuturi. 


Costurile datorate dificultăţilor financiare 


Un prim factor de influenţă al structurii capitalului surprins de că- 
tre teoria echilibrării îl reprezintă costurile datorate dificultăţilor finan- 
ciare care reprezintă, de fapt, o măsură a riscului și care este calculat 
ca prima diferență a schimbării procentuale a veniturilor din ex- 
ploatare. Conform teoriei echilibrării, o volatilitate mare a venituri- 
lor duce la creșterea probabilității de apariţie a dificultăților finan- 
ciare pentru societate. Dacă costurile de faliment sunt mari, 
creșterea volatilitatii veniturilor duce la scăderea gradului de inda- 
torare al societăţii. Bradley și colab. (1984), Marsh(1982), De Mi- 
guel și Pindado (2001) si Walsh si Ryan (1997) au găsit o corelaţie 
negativă între costurile datorate dificultăţilor financiare și gradul 
de îndatorare al societăţilor (vezi Capitolul 1). 


Profitabilitatea 


Teoriile structurii capitalului (teoria echilibrării și teoria ierarhiză- 
rii surselor de finanțare) precizează că imperfectiunile pieţei deter- 
mină relevanta profitabilitatii societăţii în alegerea structurii capi- 
talului, dar predicțiile privind corelatia dintre profitabilitate si 
gradul de îndatorare sunt diferite din punctul de vedere al teoriilor 
structurii capitalului. 

Astfel, teoria echilibrarii stabileşte, pe de o parte, o corelaţie po- 
zitivă între profitabilitatea și gradul de îndatorare al societăţilor, în- 
trucât o profitabilitate ridicată înseamnă un venit mai mare care 
poate fi scutit de impozitare. Teoria echilibrării demonstrează exis- 
tenta unei structuri optime a capitalului conform căreia entitatea 
economică alege acel nivel al îndatorării care echilibrează avantajele 
fiscale din îndatorare prin costurile de faliment (Kraus & Litzenber- 
ger, 1973). În acest sens, societăţile profitabile ar trebui să contrac- 
teze mai multe împrumuturi deoarece prezintă o mai mică probabi- 
litate de a intra în faliment și pot beneficia de avantajele fiscale 
oferite de capitalurile împrumutate (Myers, 2003). 

Pe de altă parte, teoria ierarhizării surselor de finanțare prezice o 
corelaţie negativă între profitabilitate și gradul de îndatorare, întru- 
cât societăţile, pentru a se finanța, apelează mai întâi la sursele in- 
terne, mai apoi la împrumuturi și în cele din urmă la emisiunea de 
noi acţiuni (Myers & Majluf, 1984). Cu cât o societate este mai pro- 
fitabilă, cu atât creşte capacitatea ei de a se finanța din resursele 
proprii și tocmai de aceea teoria ierarhizării susține că entităţile eco- 
nomice profitabile dispun de un grad de îndatorare mai mic decât 
societățile mai puţin profitabile. 

Majoritatea studiilor empirice referitoare la factorii determi- 
nanti ai structurii capitalului au indicat o corelație negativă între 
profitabilitate și structura capitalului, iar profitabilitatea este unul 
dintre cei mai puternici factori de influenţă ai structurii capitalului 
(Rajan & Zingales, 1995; Frank & Goyal, 2003; Baker & Wurgler, 
2002; Mihalca & Antal, 2009). Variabila profitabilitate a fost masu- 
rata in toate aceste studii utilizand raportul dintre rezultatul din 
exploatare si total active sau raportul dintre excedentul brut din ex- 
ploatare si total active. 


Ponderea activelor tangibile in total active 
Din categoria activelor imobilizate, activele corporale (activele tan- 


gibile) sunt cele mai valoroase si pot fi considerate drept garantie a 
recuperarii imprumuturilor de catre creditori. Astfel, o societate, in- 

clusiv una nou infiintata, care majoreaza ponderea activelor corpo- 
rale in total active va fi considerata de investitori ca fiind de incre- 
dere, iar creşterea gradului de îndatorare va fi percepută ca o situa- 
tie normală (Nivorozhkin, 2005). Pornind de la această ipoteză s-a 
obţinut o corelaţie pozitivă între ponderea activelor tangibile în to- 
tal active (tangibilitatea activelor) și gradul de îndatorare, mai ales 
pentru ţările dezvoltate (Rajan & Zingales, 1995; Titman & Wessels, 
1988). 

In tarile in curs de dezvoltare (tranzitie), importanta activelor 
corporale ca si garantie a împrumuturilor este limitată de o serie de 
factori. În primul rând, sistemele legale subdezvoltate şi ineficiente 
din aceste ţări pot împiedica încheierea de contracte de credit. În 
caz de faliment recuperarea garantiilor poate fi costisitoare si de 
lungă durată. În al doilea rând, pieţele secundare nelichide pentru 
activele societăţilor din ţările în curs de dezvoltare creează nesigu- 
ranta în ceea ce privește valoarea de piaţă a activelor care ar trebui 
recuperată (Nivorozhkin, 2002). În cele din urmă, o piaţă nelichidă 
pentru activele unei societăţi aflată la începutul dezvoltării ei finan- 
ciare poate duce la așa-numita problemă „holdup”, reducând astfel 
valoarea de garantare a activelor imobilizate corporale (Grossman 
& Hart, 1986). 

Ținând cont de cele prezentate mai sus, studiile efectuate pentru 
ţările în curs de dezvoltare au indicat o corelaţie negativă între gra- 
dul de îndatorare și ponderea activelor corporale în total active (Bo- 
oth și colab., 2001; Delcoure, 2007; Nivorozhkin, 2005). 


Avantajele fiscale altele decăt cele pentru contractarea de împrumuturi 


De Angelo și Masulis (1980) au prezentat un model în care au inclus 
impozitele personale, pe cele corporative si avantaje fiscale altele de- 
cât cele pentru contractarea de împrumuturi. Autorii au arătat că dedu- 
cerile fiscale pentru amortizări și creditele pentru investiții pot în- 
locui  deducerile fiscale pentru finanțarea prin capitaluri 
împrumutate. Astfel, societățile cu avantaje fiscale altele decât cele 
pentru contractarea de împrumuturi mari vor avea un grad mic de 
îndatorare. În literatura de specialitate, corelatia dintre avantajele 

fiscale si gradul de indatorare al societatilor este atat pozitiva (Bra- 
dley si colab., 1984; Wald, 1999), cat si negativa (De Angelo & Ma- 
sulis, 1980; MacKie-Mason, 1990). 


2.2.2 Factorii interni de influenta ai structurii capitalului 
surprinși de către teoria ierarhizarii surselor de finanțare 
(Myers, 1984; Myers & Majluf, 1984) 


Principalii factori interni de influenţă ai structurii capitalului sur- 
prinși de teoria ierarhizării surselor de finanţare sunt: profitabilita- 
tea, ratingul creditului, mărimea societăţii și oportunităţile de dez- 
voltare ale societăților. 


Ratingul creditului 


Cu toate că în literatura de specialitate, influenţa ratingului de cre- 
dit asupra structurii capitalului nu a fost suficient studiată, atitudi- 
nea agenţiilor de rating influențează frecvent deciziile de finanţare 
ale societăţilor (Hermanns, 2006). 

Ratingul de credit reprezintă o evaluare a riscului de credit pen- 
tru solicitantii de credite si care se realizează de către agenţiile de 
rating. Dacă o societate obţine un rating bun, înseamnă că este un 
debitor stabil și are acces mai bun pe piaţa împrumuturilor. O soci- 
etate cotată inferior de către agențiile de rating reprezintă un debi- 
tor instabil, iar condiţiile de finanţare pentru aceasta se înăspresc. 

Ratingul de credit duce la creșterea eficienței informaţionale și 
astfel, informaţiile care până la comunicarea ratingului erau cunos- 
cute doar în interiorul societăţii vor fi comunicate şi pe piaţă. Prin- 
tre primele studii care au explicat utilitatea ratingului de credit asu- 
pra deciziei de finanţare ale societăţilor este și studiul lui Diamond 
(1984) în care sunt prezentate avantajele „monitorizării delegate”. 
Acest studiu a demonstrat că, controlul debitorilor de către mai 
multi creditori în același timp duce la costuri mari, ineficienta si re- 
petarea acelorași activităţi de control de către mai mulți creditori. 
Aceste situaţii pot fi evitate prin apelarea la o agenţie de rating care 
oferă avantajul centralizării unui volum mare de producţie, ceea ce 

duce la un mod de operare mai eficient si la o economie de costuri 
atat pentru creditori cat si pentru debitori. 

Importanta ratingului de credit pentru stabilirea gradului de in- 
datorare al societatilor a fost subliniata si in studiul lui Graham si 
Harvey (2002) in care se precizeaza ca mentinerea ratingului este 
foarte importanta mai ales pentru entitatile economice mari care au 
fost cotate ca fiind debitori de incredere. Teoria economica prevede 
că, atunci când societăţile știu că au o valoare mare, dar sunt cotate 
cu un rating de credit mic, vor apela la împrumuturile pe termen 
scurt până la îmbunătăţirea ratingului. În practică însă, doar 9% din 
managerii intervievaţi de Graham și Harvey (2002) au declarat că 
îmbunătăţirea ratingului de credit este un factor important care 
duce la contractarea de împrumuturi pe termen scurt. 


Mărimea societăţii 


În literatura de specialitate (Diamond, 1991; Rajan & Zingales, 
1995; Titman & Wessels, 1968) mărimea societăţii, calculată ca lo- 
garitm natural din cifra de afaceri, este considerată ca fiind unul 
dintre cei mai importanți factori ce afectează deciziile de finanţare 
ale entităților economice. Probabilitatea de finanţare cu datorii este 
mai mare în cazul societăților mari comparativ cu cele mai mici, 
acest fapt datorându-se mai multor motive. Unul din motive este 
prezentat de Titman și Wessels (1988) și se referă la faptul că socie- 
tatile mari au activități mai diversificate si au o mai mica probabili- 
tate de a intra în faliment. Astfel, odată cu creșterea mărimii socie- 
tatii ar trebui să crească si gradul de îndatorare, fapt susţinut si de 
teoria echilibrării. 

Un alt motiv este menţionat de Diamond (1991) și este legat de 
faptul că societăţile mari au de regulă o existenţă îndelungată, iar 
dacă se adaugă o bună reputaţie de debitori, acestea vor dobândi 
un statut de bune platnice a creditelor și vor avea prioritate la obti- 
nerea de credite. Entitatile economice mari deţin, conform autoru- 
lui, costuri de finanțare si de agent mai mici comparativ cu societa- 
tile mai tinere ceea ce explică corelaţie pozitivă între mărimea 
societăţii și gradul ei de îndatorare. 

Rajan si Zingales (1995) au gasit, de asemenea, o relatie direct 
proporţională între mărimea societăţii și gradul de îndatorare, cu 
toate că, plecând de la ipotezele teoriei ierarhizării au prezentat și 
posibilitatea existenţei unei corelaţii negative între mărime și struc- 
tura capitalului societăților. Astfel, entităţile economice mari se 
confruntă mai puţin cu problema asimetriei de informaţii compara- 
tiv cu cele mai mici si ca urmare sunt capabile să emită capitaluri 
proprii, apelând astfel mai puţin la finanțarea prin datorii. 


Oportunităţile de dezvoltare ale societăţilor 


Myers (1977) a observat că societăţile cu mari oportunităţi de dez- 
voltare au mai multe opţiuni de finanţare a viitoarelor investiţii de- 
cât societăţile cu o rată mai mică de creștere. Această ipoteză este 
susținută si de teoria ierarhizării surselor de finanţare, conform că- 
reia entitățile economice cu o rată mare de creștere ar trebui să uti- 
lizeze pentru finanțarea activităţii lor cât mai puţine surse împru- 
mutate și cât mai multe resurse proprii (Myers & Majluf, 1984). De 
asemenea, conform teoriei echilibrării, societăţile cu mari oportuni- 
tati de dezvoltare se împrumută mai putin decât societăţile cu o tan- 
gibilitate mare a activelor, deoarece oportunităţile de dezvoltare nu 
pot fi utilizate ca și garanţii pentru împrumuturi în caz de faliment 
(Myers, 2003). 

Ca indicatori pentru oportunităţile de dezvoltare ale societăților 
au fost utilizați raportul dintre variaţia relativă a activelor totale și 
total active (Titman & Wessels, 1988), raportul dintre valoarea con- 
tabilă a activelor totale minus valoarea contabilă a capitalurilor pro- 
prii plus valoarea de piaţă a capitalurilor proprii şi valoarea conta- 
bilă a activelor totale (Chen & Zhao, 2006; Rajan & Zingales, 1995) 
şi raportul dintre creșterea cifrei de afaceri și creșterea activelor to- 
tale (Chen, 2004; Delcoure, 2007), iar toţi acești indicatori sunt po- 
zitiv corelati cu gradul de îndatorare al societăților. 

2.2.3 Factorii interni de influență ai structurii capitalului 
surprinși de către teoria de agent (Jensen & Meckling, 
1976) 


Dintre factorii de influenţă ai structurii capitalului surprinși de că- 
tre teoria de agent, cel mai des întâlnit în literatură este structura 
actionariatului care este măsurată atât ca indicele Herfindhal, cât si 
ca și o variabilă dummy care diferențiază tipurile de acţionari în: 
acţionari majoritari și acționari minoritari. 

O concentrare mare a structurii actionariatului este asociată cu 
costuri mici de agent care apar datorită conflictelor de interese de 
la nivelul societăţii. Cu cât costurile de agent sunt mai mici, cu atât 
mai puţine capitaluri împrumutate este nevoită societatea să con- 
tracteze pentru disciplinarea managerului. În concluzie, teoria de 
agent prevede o corelaţie negativă între structura capitalului si 
structura actionariatului. Aceeași corelaţie negativă a fost găsită 
pentru societăţile americane (Fried & Lang, 1988; Firth, 1995) si mai 
recent pentru societatile din tarile in curs de dezvoltate (Kocenda 
& Svejnar, 2003; Nivorozhkin, 2005). Exista, insa, in literatura de 
specialitate si studii care au gasit o corelatie pozitiva intre structura 
actionariatului si structura capitalului (Cepedes, Gonzales & Mo- 
lina, 2010; Huang & Song, 2006). Astfel, Cepedes et al. (2010) ex- 
plica aceasta corelatie pozitiva pentru societatile sud-americane 
prin lipsa de protectie a actionarilor minoritari. Societatile cuprinse 
in studiu au preferat capitalurile imprumutate ca sursa de finantare, 
în detrimentul capitalurilor proprii, întrucât emiterea de noi acțiuni 
atrage după sine divizarea sau pierderea controlului asupra societă- 
tii de către acţionarii majoritari. 


2.2.4 Factorii interni de influență ai structurii capitalului 
surprinși de către teoria sincronizării cu piața (Baker & 


Wurgler, 2002) 


Valoarea de piaţă a societăţilor (evaluarea societăţilor prin capitaliza- 
rea bursieră) este analizată de către toate teoriile structurii capita- 
lului, iar legătura dinte aceasta și gradul de îndatorare al societăţilor 

a fost tratată in numeroase studii teoretice si empirice (Baker & 
Wurgler, 2002; De Bie & De Haan, 2007; Frank & Goyal, 2003; 
Myers, 1977). 

Plecand de la teoria de agent, relatia dintre structura capitalului 
si posibilitatile de dezvoltare ale societatii, respectiv evaluarea aces- 
teia a fost discutată prin prisma problemei subinvestitiei abordată 
de Myers (1977). Astfel, entitățile economice cu un potenţial de dez- 
voltare ridicat ar putea evita problema subinvestitiei prin utilizarea 
într-o mai mică măsura a capitalurilor împrumutate, iar societățile 
cu un potenţial de dezvoltare scăzut ar putea evita această problemă 
prin utilizarea într-o proporţie mai mare a capitalurilor împrumu- 
tate din totalul surselor de finanţare. Pentru a măsura potenţialul 
de dezvoltare a societăţii, Myers (1977) a utilizat raportul dintre va- 
loarea de piaţă și valoarea contabilă a societăţii. 

Conform teoriei ierarhizării surselor de finanțare în cazul socie- 
tatilor cu oportunități mari de dezvoltare există o corelaţie pozitivă 
între valoarea de piaţă și gradul de îndatorare, deoarece aceste soci- 
etati apelează la acele surse de finanțare care sunt mai putin expuse 
asimetriei de informaţii (de ex., împrumuturile pe termen scurt — 
Myers & Majluf, 1984). 

Teoria echilibrării prevede o corelaţie negativă între oportunită- 
tile de creștere si de investiţii ale unei societăți și gradul ei de înda- 
torare. În general, societăţile cu mari oportunităţi de dezvoltare şi 
cu o pondere mare de active necorporale sunt mai expuse pericolu- 
lui de faliment decât cele cu oportunități de creștere mai mici. 

Majoritatea studiilor empirice au găsit o corelaţie negativă între 
gradul de îndatorare și valoarea de piaţă a societăţilor (Baker & 
Wurgler, 2002; Frank & Goyal, 2003). Mai specific, atunci când ac- 
tiunile entităților economice au o valoare bursieră mare, acestea 
emit capitaluri proprii pentru finanțarea investiţiilor, crescându-și 
astfel proporţia capitalurilor proprii din totalul resurselor de finan- 
tare și reducându-și gradul de îndatorare. Această practică poartă si 
denumirea de teoria sincronizării cu piața (Baker & Wurgler, 2002). 

Factorii determinanti ai structurii capitalului prezentaţi mai sus 
au fost incluși într-o serie de modele econometrice pentru diferite 
tari cu scopul de a surprinde influenţa lor asupra deciziei de finan- 
tare a entităţilor economice. 


82 


Capitolul 3 


Rezultate empirice privind investigarea 
factorilor determinanti ai structurii capitalului 
societăţilor 


Concluziile dezbaterilor privind problematica structurii capitalului 
entităţilor economice care au avut loc de-a lungul timpului au avut 
la bază realitatea economică din S.U.A. și au fost extinse ulterior și 
asupra celorlalte economii, ţinându-se cont de caracteristicile speci- 
fice acestora. Ca urmare, scopul studiului nostru este acela de trece 
în revistă modelele validate empiric pentru mai multe economii și a 
realiza o analiză comparativă a acestora din perspectiva teoriilor pe 
care le au la bază. Pentru o prezentare mai clară a modelor econo- 
metrice ale structurii capitalului vom recurge la gruparea lor în 
cinci categorii: 


e Modele validate pe piața americana 
e Modele validate pe pieţele țărilor dezvoltate 
e Modele validate pe piaţa din Asia 


e Modele validate pe pieţele în curs de dezvoltare 


e Modele validate pe piaţa de capital din România. 


3.1 Modele validate pe piaţa americană 
După cum am precizat și anterior, cele mai numeroase studii pri- 


vind structura capitalului și cele mai multe modele validate empiric 
au fost realizate pe piaţa americana. 

Unul dintre cele mai des citate studii privind structura capitalu- 


lui este cel al lui Titman si Wessels (1988) care a incercat sa stabi- 
leasca in ce măsură anumiţi factori sugerati de diferitele teorii ale 
structurii capitalului influenţează gradul de îndatorare al întreprin- 
derilor americane. Factorii determinanti (variabilele explicative) ai 
ratei îndatorării luaţi în considerare de aceşti autori sunt: 


valoarea de garantare a activelor reflectată în model prin doi in- 
dicatori: raportul dintre activele imobilizate necorporale și total 
active (indicator corelat negativ cu valoarea de garantare) și ra- 
portul dintre active materiale și total active (corelat pozitiv cu 
valoarea de garantare); 


reducerile de impozite calculate prin raportul dintre creditul fis- 
cal pentru investiţii și active totale și raportul dintre amortizare 
şi total active; 


oportunităţile de creştere ale entităților economice pentru care 
s-au calculat de asemenea doi indicatori: raportul dintre cheltu- 
ielile de capital și total active si raportul dintre creşterea activelor 
totale și total active; 


unicitatea măsurată atât prin raportul dintre cheltuielile de cer- 
cetare-dezvoltare și vânzări, cât si raportul dintre cheltuielile de 
vânzare și vânzări totale; 


clasificarea industrială a societăților pentru care s-a utilizat o va- 
riabilă dummy egală cu 1 pentru întreprinderile producătoare de 
mașini și echipamente și 0 pentru restul întreprinderilor; 


mărimea întreprinderii calculată ca logaritm natural din cifra de 
afaceri; 


volatilitatea veniturilor măsurată prin abaterea medie pătratică 
din modificarea procentuală a profitului operațional; 


profitabilitatea calculată ca raport între profitul operaţional și 
cifra de afaceri sau raport între profitul operaţional și total ac- 
tive. 

Pentru variabila dependentă (rata îndatorării) au fost utilizați 
şase indicatori și anume: 


e raportul dintre împrumuturile pe termen lung și valoarea de pi- 
ata a capitalurilor proprii; 


e raportul dintre împrumuturile pe termen lung și valoarea conta- 
bilă a capitalurilor proprii; 


e raportul dintre împrumuturile pe termen scurt și valoarea de pi- 
ata a capitalurilor proprii; 


e raportul dintre împrumuturile pe termen scurt și valoarea con- 
tabilă a capitalurilor proprii; 


e raportul dintre împrumuturile convertibile și valoarea de piaţă a 
capitalurilor proprii; 


e raportul dintre împrumuturile convertibile și valoarea contabilă 
a capitalurilor proprii. 


Datele pentru aceste variabile au fost culese de la 469 de societăți 
americane în perioada 1974-1982 si au fost introduse într-un model 
liniar de analiză factorială care a fost divizat în două modele esti- 
mate simultan: un model de măsurare şi un model structural. În 
modelul de măsurare trăsăturile neobservabile specifice întreprin- 
derilor au fost măsurate prin raportarea lor la variabilele observa- 
bile (de exemplu, datele contabile). Modelul structural a avut ca și 
variabilă dependentă rata îndatorării, iar ca și variabile indepen- 
dente pe cele definite în modelul de măsurare. 

Rezultatele analizei factoriale au indicat faptul că rata îndatoră- 
rii este invers proporţională cu unicitatea (întreprinderile care pot 
impune costuri ridicate clienților, angajaţilor și furnizorilor tind să 
aleagă rate ale îndatorării mici în caz de lichidare — Diamond, 1984), 
cu mărimea întreprinderii (reflectând posibile costuri de tranzacti- 
onare mari pentru societățile mici care utilizează împrumuturi pe 
termen lung) și cu profitabilitatea (oferind dovezi suplimentare 
pentru importanța costurilor de tranzacţionare). Rezultatele obti- 

nute nu indica existenta unei legaturi intre rata indatorarii si redu- 
cerile de impozit, volatilitate, structura activelor si oportunitatile de 
dezvoltare. 

Un studiu aparte in ceea ce priveste metodologia utilizata pentru 
determinarea structurii capitalului entitatilor economice americane 
cotate la bursa este cel al lui Graham si Harvey (2002), studiu in 
care este aplicat un chestionar cu aproximativ 100 de intrebari refe- 
ritoare la factorii determinanti ai alegerii structurii financiare, res- 
pectiv ai politicii de finantare. Esantionul luat in considerare in 
acest studiu cuprinde un numar de 392 de societati din diferite sec- 
toare economice si de diferite marimi, fiind reprezentativ pentru so- 
cietatile americane cotate la bursa. 

Plecand de la ipotezele teoriei echilibrarii una din intrebarile 
chestionarului a fost legata de natura structurii optime tinta a capi- 
talului (fixa sau variabila). O mare parte din cei chestionati (37%) 
au raspuns ca entitatile economice pe care le conduc au o structura 
tinta a capitalului flexibila sau un interval in care structura optima 
poate lua diferite valori. Doar 10% dintre cei intervievati au declarat 
că întreprinderile lor nu au o rată ţintă a indatorarii fixă, iar 19% ca 
societăţile pe care le conduc nu au o structură ţintă a capitalului. 

În ceea ce priveşte factorii determinanti ai structurii capitalului 
aceştia sunt grupaţi în chestionar în două categorii si anume: facto- 
rii determinanti ai finanţării prin capitaluri împrumutate și factorii 
determinanti ai deciziei de finanțare prin capitaluri proprii. 

În figura 3.1 sunt prezentaţi, în funcţie de importanţa lor pentru 
întreprinderile cuprinse în eșantion, factorii determinaţi ai deciziei 
de finanțare cu surse împrumutate. 

Răspunsurile oferite în această problematică susțin în cea mai 
mare parte ipotezele teoriei echilibrării și anume: importanța impo- 
zitării (45 % dintre subiecţi), a costurilor de faliment (21,4% dintre 
subiecţi) sau a impozitării veniturilor investitorilor (4,5% dintre cei 
intervievaţi). 

Răspunsurile privind posibilii factori de influenţă ai emisiunii 
de capitaluri proprii sunt reprezentate în figura 3.2. Răspunsurile 
managerilor privind decizia de finanţare prin capitaluri proprii sus- 
tin într-o mare măsură ipotezele teoriei sincronizării cu piaţa prin 

importanta evaluarii actiunilor si prin luarea in considerare a nive- 
lului dobanzilor si doar intr-o mai mica masura ipotezele celorlalte 
teorii (teoria echilibrarii si cea a ierarhizarii). 


Figura 3.1: Factorii determinanti ai politicii 
de finantare prin capitaluri imprumutate 


Negocierile cu angajaţii 


Acumularea profitului 


Utilizarea fluxurilor de numerar 


Presiunea concurenţei 


Reducerea atractivitatii prin preluare 


Impozitul pe veniturile investitorilor 


Semnalizarea impresiei pozitive 


Costurile de contractare a împrumuturilor 


Costurile de rambursare a împrumuturilor 


Modificarea preţului acţiunilor 


Comfortul clientilor/furnizorilor 


Costurile de faliment 


Nivelul datoriilor întreprinderilor similare 


Supra/subevalurea capitalurilor proprii 


Costurile de tranzactionare/provizioane 


Reducerile de impozit 


Nivelul ratelor dobânzilor 


Surse proprii de finanţare insuficiente 


Volatilitate câştigurilor 


Ratingul de creditare 


Flexibilitate financiară 

Sursa: Graham & Harvey, 2002: 30 

Figura 3.2: Factorii de influenta ai finantarii prin capitaluri proprii 


Profitul pe actiune 


Supra/subevalurea actiunilor 


Preţul de vânzare ridicat al acţiunilor datorat creșterii cursului acţiunilor 


Emisiunea de acţiuni 


Păstrarea structurii optime a capitalului 


Retragerea unor acționari 


Acţiunile sunt cele mai puţin riscante surse de finanțare 


Profitul nu este suficient pentru finanțarea investiţiilor 

Nici o altă sursă de finanţare valabilă 


Acţiunile sunt cele mai ieftine surse de finanțare 


Impozitul pe profitul din acţiuni 

Sursa: Graham & Harvey, 2002: 33 


Ca și o concluzie la studiul realizat de Graham și Harvey putem 
spune că anumiţi factori de influenţă ai structurii capitalului au fost 
prevăzuţi și îndelung dezbatuti în literatura de specialitate (impo- 
zitarea, costurile de faliment, nivelul dobânzilor), pe când alții sunt 
surprinzători și foarte rar întâlniți și în literatura de specialitate (fle- 
xibilitatea financiară, ratingul de creditare). 

Frank și Goyal (2003) au analizat impactul a 39 de factori, atât 
macroeconomici cât si specifici întreprinderilor, asupra structurii 
capitalului întreprinderilor americane nefinanciare cotate la bursă 
în perioada 1950-2000. Structura capitalului este reflectată în acest 
studiu prin intermediul a cinci indicatori: 


1) raportul dintre datorii totale și active totale, 


2) raportul dintre împrumuturile pe termen lung și total active, 

3) raportul dintre datorii totale si valoarea de piata a activelor, 


4) raportul dintre datorii pe termen lung si valoarea de piata a ac- 
tivelor totale si 


5) acoperirea dobanzilor calculata ca raport intre cheltuielile cu do- 
banzile si rezultatul din exploatare. 


Factorii care influenteaza decizia de finantare a intreprinderilor 
cuprinse in esantion se refera la: valoarea intreprinderii, oportuni- 
tatile de dezvoltare ale intreprinderilor, industria din care fac parte 
intreprinderile, natura activelor, sistemul fiscal, constrangerile fi- 
nanciare, conditiile pietelor de capital si de datorii si conditiile ma- 
croeconomice. 

Modelul econometric utilizat in acest studiu este unul liniar si 
cuprinde lag-urile variabilelor de ordinul 1: 


Lit =at BFit-1 + Cit. (1) 


Lit reprezintă gradul de îndatorare al întreprinderii i la momen- 
tul t, Fir- denumește setul de variabile explicative observate la în- 
treprinderea i la momentul t — 1, iar e, reprezintă reziduurile cu: 
zi~ N(0, 021). 

În scopul îndepărtării factorilor nesemnificativi din punct de ve- 
dere statistic, autorii au utilizat un procedeu gradual conform că- 
ruia au considerat mai întâi o regresie care include toţi factorii, eli- 
minând apoi treptat unii din ei. Variabila cu cea mai mare valoare 
p (probabilitatea cu care coeficienţii variabilelor sunt semnificativ 
diferiți de zero) a fost îndepărtată și o nouă regresia a fost constru- 
ita. Procesul continua până când toţi factorii cu valori ale lui p mai 
mari decât 0,2 sunt îndepărtați. 

Similar cu studiile anterioare, Frank și Goyal au descoperit că 
rata îndatorării creşte odată cu rata medie a îndatorării în industrie, 
cu mărimea firmei și cu proporţia activelor corporale (utilizate ca și 
garanţie a împrumuturilor) în total active. Gradul de îndatorare 
este, pe de altă parte, invers proporţional cu gradul de risc și cu 
raportul valoarea de piata/valoarea contabilă (engl. market to book 
ratio). Dintre teoriile structurii capitalului, teoria echilibrarii este 

cea care explica cel mai bine comportamentul de finantare al intre- 
prinderilor americane cuprinse în eşantion. 

Autorii au realizat si o analiză temporală a comportamentului de 
finanţare a entităţilor economice, observând schimbări majore în fi- 
nantarea acestora de la o decadă la alta. Astfel, deciziile corporatii- 
lor legate de repartizarea profitului, volatilitate și raportarea pierde- 
rii din exploatare urmează în perioada 1980-1990, spre deosebire 
de intervalul de timp 1950-1960, predicțiile teoriei echilibrării. 

Literatura mai recentă (Flannery & Rangan, 2006; Huang & Rit- 
ter, 2009) s-a axat pe comportamentul de ajustare a ratei îndatorării 
companiilor americane către rata ţintă a îndatorării. Astfel, Flan- 
nery și Rangan (2006) au estimat un model de ajustare parţial al 
ratei îndatorării societăţilor americane către rata ţintă a îndatorării 
şi au ajuns la concluzia că societăţile din eșantion au o rată ţintă a 
îndatorării și că comportamentul de ajutare către rata ţintă a înda- 
torării explică într-o mai mare măsură comportamentul de finanţare 
al societăţilor decât teoria ierarhizării surselor de finanțare sau teo- 
ria sincronizarii cu piaţa. Mai mult, autorii au demonstrat că socie- 
tatile americane acoperă în decursul unui an o treime din diferența 
dintre rata actuală a îndatorării și rata ţintă a îndatorării. 

Huang și Ritter (2009) au găsit suport pentru teoria sincronizării 
cu piaţa, arătând că o societate utilizează mai puţine împrumuturi 
atunci când prima de risc pentru capitalurile proprii este mică, iar 
această diminuare a capitalurilor împrumutate se perpetuează pe 
parcursul mai multor ani. În ceea ce priveşte viteza de ajustare către 
rata ţintă a îndatorării, autorii au introdus o nouă metodologie care 
reduce biasarea rezultatelor datorată perioadei mici de timp sau 
persistentei variabilei dependente și au ajuns la concluzia că socie- 
tatile americane cuprinse în eșantion au o viteză mica de ajustare 
către rata ţintă a îndatorării. Mai specific, viteza de ajustare este de 
17% pe an pentru rata îndatorării în valori contabile si 23,2% pe an 
pentru rata indatorarii în valori de piaţă, ceea ce implica o perioadă 
de 3.7, respectiv 2.6 ani pentru a reduce din diferența dintre rata 
actuală a îndatorării și rata ţintă a îndatorării. 

Toate studiile prezentate mai sus, impreuna cu altele realizate pe 
piata americana constituie punctul de plecare pentru analiza com- 
portamentului de finantare al intreprinderilor din alte tari, atat a 
celor dezvoltate, cat si a celor mai putin dezvoltate. 


3.2 Modele validate pe pieţele ţărilor dezvoltate 


Având în vedere că S.U.A. fac parte din categoria ţărilor dezvoltate, 
este de așteptat ca factorii de influenţează ai deciziilor de finanţare 
ale întreprinderilor americane să coincidă cu cei ai întreprinderilor 
din alte tari dezvoltate. Studiile din domeniu (Rajan & Zingales, 
1995) demonstrează că există, într-adevăr, asemănări mari între de- 
ciziile de finanţare ale entităţilor economice americane și cele din 
ţările dezvoltate. 

Unul dintre studiile de referinţă privind structura capitalului en- 
titatilor economice este cel al lui Rajan și Zingales (1995) în care s-a 
analizat comparativ comportamentul de finanțare al întreprinderi- 
lor din ţările G7. Autorii au încercat să stabilească în ce măsură fac- 
torii determinanti ai structurii capitalului entităţilor economice 
americane influenţează și comportamentul de finanţare al întreprin- 
derilor din alte tari dezvoltate. Rezultatele obţinute arată, că gradul 
de îndatorare al societăţilor, calculat ca și raportul între total datorii 
şi total datorii plus capitaluri proprii, este în mare asemănător pen- 
tru ţările G7, excepţie făcând doar entitățile economice din Germa- 
nia și Marea Britanie care sunt mai puţin îndatorate. 

Analizând diferenţele instituționale între ţările G7 și impactul 
lor asupra structurii capitalului, Rajan și Zingales au afirmat că, 
desi toate cele șapte tari analizate au aproximativ același nivel de 
dezvoltare economică, cadrul instituţional (reprezentat de sistemul 
fiscal, procedura de faliment, rolul jucat de bănci si de piața de ti- 
tlurilor de valoare) diferă între tari, ceea ce însă explică într-o foarte 
mare măsură diferenţele în comportamentul de finanţare al între- 
prinderilor. 

Factorii corelati cu gradul de îndatorare și consideraţi impor- 
tanti în toate cele șapte tari sunt: tangibilitatea activelor, raportul 

valoarea de piata/valoare contabila, marimea intreprinderii si pro- 
fitabilitatea. Modelul utilizat in studiu este unul liniar de tip cross- 
section, iar rezultatele obtinute sunt asemanatoare cu cele anterior 
obtinute pe piata americana. De exemplu, tangibilitatea activelor 
calculata ca raport intre activele corporale si total active este core- 
lată pozitiv cu gradul de îndatorare in toate ţările, o explicaţie pla- 
uzibilă pentru acest rezultat fiind aceea că activele corporale sunt 
folosite ca şi garanţii pentru recuperarea împrumuturilor și reduc 
astfel costurile de agent al datoriilor. 

Apoi, între raportul valoare de piata/valoare contabilă (calculat 
ca si raport între valoarea contabilă a activelor plus valoarea conta- 
bilă a capitalurilor proprii minus valoarea de piaţă a capitalurilor 
proprii si valoarea contabilă a activelor) și rata de îndatorare există 
o corelaţie negativă în toate ţările G7 explicată de faptul că un ra- 
port valoare de piață valoare contabilă mare duce la costuri de fali- 
ment ridicate și că întreprinderile au tendința de a emite acţiuni 
atunci când preţul lor pe piaţă este mai mare decât valoarea lor con- 
tabilă. 

Coeficientul pentru mărimea întreprinderii (calculată ca și loga- 
ritm natural din cifra de afaceri) este pozitiv pentru toate ţările cu- 
prinse în studiu, cu excepţia Germaniei, sugerând că întreprinderile 
mari sunt cele care se îndatorează mai mult pentru că acestea au o 
mai mică probabilitate de a intra în faliment. 

În cele din urmă, legătura dintre profitabilitate (măsurată prin 
raportul dintre excedentul brut din exploatare și valoarea contabilă 
a activelor) și rata îndatorării este invers proporțională în toate ta- 
rile, cu excepţia Germaniei și a Franței unde este nesemnificativă 
din punct de vedere statistic. Aceasta înseamnă că, pentru o între- 
prindere cu dividende si investiţii fixe care utilizează ca sursă ex- 
ternă principală de finanţare datoriile, modificarea profitabilitatii 
este corelată negativ cu modificarea gradului de îndatorare. 

Rajan si Zingales au precizat, în finalul studiului lor, două direc- 
ţii viitoare de cercetare. Pe de o parte, autorii au subliniat necesita- 
tea întăririi relaţiei dintre modelele teoretice si specificările lor em- 
pirice, ceea ce este posibil prin utilizarea acelor date care permit 

măsurarea cat mai exactă a factorilor determinanti ai structurii ca- 
pitalului. Pe de alta parte, este necesara intelegerea diferentelor in- 
stitutionale dintre tari pentru explicarea cat mai exacta a factorilor 
determinanti ai structurii capitalului specifici fiecărei tari. 

Ulterior, De Miguel si Pindado (2001) au utilizat o noua meto- 
dologie în analiza empirică a factorilor determinanti ai structurii 
capitalului întreprinderilor spaniole explicând astfel modul în care 
caracteristicile instituționale specifice țării afectează structura capi- 
talului. Noua metodologie utilizată este reprezentată de un model 
dinamic de ajustare spre gradul ţintă de îndatorare cu variabile pre- 
determinate, ceea ce le-a permis să explice nivelul datoriilor socie- 
tatilor prin datoriile acumulate in perioada precedentă și prin nive- 
lul ţintă al datoriilor. Rata ţintă a îndatorării (D;,), la rândul ei, este 
definită ca o funcţie de fluxuri de numerar (cash-flow-uri), de inves- 
titii, de reduceri la plata impozitului altele decât cele pentru finan- 
tarea prin datorii si de costuri cauzate de lipsa de lichidităţi. 


Di = Bi + Bo (>). + B3 (>). + Ba (2), + Bs (2), + Vie, (2) 


unde: 

e NDTS reprezintă reducerile la plata impozitului calculate ca si 
diferenta intre rezultatul din exploatare si raportul dintre impo- 
zitele plătite si rata impozitului; 

e FDC reprezintă costurile cauzate de lipsa de lichiditati calculate 
ca sumă dintre două mărimi: prima este reprezentată de proba- 
bilitate de apariţie a incapacității de plată calculată ca diferență 
între abaterea medie pătratică a rezultatului din exploatare și va- 
loarea medie a acestuia, iar a doua de activele imobilizate necor- 
porale; 

e I reprezintă investiţiile calculate ca diferenţă între activele imo- 
bilizate nete din perioada curentă și cea anterioară la care se ada- 
ugă cheltuielile cu amortizarea; 

e CF reprezintă fluxurile de numerar disponibile calculate ca suma 
dintre rezultatul din exploatare, cheltuielile cu amortizarea și 
provizioanele. 


93 


Modelul de ajustare a tintei urmat de entitatile economice, 
atunci cand se iau in considerare și costurile de tranzacţionare, are 
următoarea formă: 


Dit = Dia = a(D;, = Dit-1)) 0<a<i1, (3) 


unde: 

e Di reprezintă rata îndatorării în perioada curentă (calculată ca 
raport între valoarea de piaţă a împrumuturilor pe termen lung 
si valoarea de piaţă a capitalurilor proprii plus valoarea de piață 
a împrumuturilor pe termen lung); 

e Dit- reprezintă ratele îndatorării în perioada precedentă; 

e Dj, este rata ţintă a îndatorării, ignorând costurile de tranzactio- 
nare efectuate pentru atingerea unui nou nivel al îndatorării; 

e qa măsoară costurile de tranzacţionare. 


Dacă a = 1 costurile de tranzacţionare sunt egale cu zero, iar 
Di = Di, şi astfel întreprinderile își ajustează automat gradul de în- 
datorare spre cel ţintă (rata îndatorării societăţii este similară cu cea 
ţintă). Pe de alta parte, daca a = 0 atunci D;, = Dit-1 însemnând că, 
costurile de tranzacţionare sunt atât de ridicate, încât întreprinde- 
rile nu își mai modifică gradul de îndatorare si acesta rămâne la ni- 
velul anului precedent. În cele din urmă, dacă a ia valori între 0 şi 
1, entitățile economice ajustează nivelul datoriilor într-un mod in- 
vers proporţional cu cheltuielile de tranzacţionare. 

Din relaţiile (2) și (3) se obţine relaţia finală pentru nivelul ac- 
tual al îndatorării: 


NDTS FDC 
Dig = afı + (1 = Piz + afa ( K ) + abs ( K ) 
it it 


(4) 


I CF 
+apy (=) + aps [= ), +d, + Ni t Vit, 
it i 


unde: 

e d, este un efect de timp; 

e nj este un efect specific întreprinderii; 

e vg reprezintă reziduurile normal distribuite. 

Modelul prezentat mai sus este unul de tip panel si a fost estimat 
prin Metoda Generalizata a Momentelor (Generalised Metoda of 
Moments) realizată în doi pași, utilizându-se date de la intreprinde- 
rile spaniole cotate la bursa in perioada 1990-1997. 

Concluziile la care au ajuns autorii au fost ca: 


e există o corelaţie negativă între gradul de îndatorare si reduce- 
rile la plata impozitului și între costurile cauzate de lipsa de li- 
chiditati și nivelul datoriilor (determinată de dobânzile mari pe 
care le pretind creditorii); 


e există o corelaţie pozitivă între datorii și investiţii ceea ce con- 
firmă simultaneitatea ambelor decizii: decizia de a contracta îm- 
prumuturi și cea de a investi; 


e există o relaţie invers proporțională între rata îndatorării și nive- 
lul fluxurilor de numerar, ceea ce indică faptul că întreprinderile 
preferă finanțarea prin fluxuri de numerar în detrimentul celei 
din surse împrumutate. 


Într-un alt studiu, Drobetz şi Wanzenried (2006) au utilizat un 
model dinamic de ajustare și o metodologie de tip panel pentru a 
investiga factorii determinanti ai structurii ţintă a capitalului pentru 
entităţile economice elveţiene în perioada 1991-2001. Similar cu 
studiul lui De Miguel și Pindado, autorii definesc mai întâi rata 
ţintă a îndatorării (făcând abstracţie de asimetria informațională, de 
costurile de tranzacţionare și de alte costuri de modificare a struc- 
turii capitalului) ca o funcţie liniară de L variabile explicative Xjit 
(j = 1,2, n, L). 

Dacă întreprinderile utilizează anumite costuri de ajustare parți- 
ala a structurii capitalului la rata țintă a îndatorării, relația care 
apare poate fi scrisă: 


LVit — LVit-1 = Sie (Vi — Vita), (5) 


unde 6; reprezintă viteza de ajustare spre rata ţintă a îndatorării, 
începând cu rata îndatorării din anul precedent (LVi+-1). Interpre- 
tarea din perspectivă economică a vitezei de ajustare a ratei îndato- 
rării la rata ţintă este similară cu cea oferită de studiul lui De Miguel 

si Pindado si aceasta depinde la randul ei de anumite variabile ex- 
plicative care pot fi atat variabile specifice intreprinderilor cat si va- 
riabile macroeconomice. 

Utilizand ecuatiile anterioare, Drobetz si Wanzenried au obtinut 
o relaţie finală pentru rata îndatorării care a facut obiectul analizei 
empirice: 


L 
De = (1 = Bo)LVie-a — BrZieLVie-a + Bo) Xie 
ve (6) 


L 
+f, 2: luan + di +i + Uit, 
j= 


în care d, este un efect temporal, iar n; este un efect specific între- 
prinderilor. 

Factorii determinanti ai structurii capitalului (Xj;+) luați în con- 
siderare în model sunt: 


e mărimea întreprinderii (logaritm natural din cifra de afaceri); 


e tangibilitatea activelor (raportul dintre activele imobilizate cor- 
porale si total active); 


e oportunităţile de dezvoltare (raportul valoare de piata/valoare 
contabilă); 


e profitabilitatea (raportul dintre excedentul brut din exploatare 
şi total active). 


Factorii determinanti ai vitezei de ajustare sunt: oportunităţile 
de creştere, mărimea întreprinderii, distanţa dintre rata îndatorării 
şi rata ţintă a îndatorării, rata dobânzii pe termen scurt, diferența 
dintre rata dobânzii la diferite scadente și factori macroeconomici 
(rata dobânzii pe termen scurt, diferenţe între diferiți indicatori ma- 
croeconomici). 

Modelul a fost estimat prin Metoda Generalizată a Momentelor 
şi prin utilizarea unui estimator panel propus de Arellano și Bond 
(1991). Concluziile obținute arată că: 


e tangibilitatea este corelată pozitiv cu rata îndatorării susținând 
teoria echilibrării conform căreia capacitatea de contractare a 

imprumuturilor creste odata cu proportia activelor corporale 
din totalul activelor entitatilor economice; 


e mărimea întreprinderii are un efect pozitiv asupra gradului de 
îndatorare indicând faptul că mărimea societăţii este un indica- 
tor al probabilității de incapacitate de plata după cum sugerează 
teoria echilibrarii; 

e întreprinderile cu un raport valoare de piata/valoarea contabilă 
mare tind să utilizeze mai puţine datorii pentru finanțarea acti- 
vitatii lor, rezultat compatibil atât cu teoria arbitrajului, cât si cu 
cea a ierarhizării surselor de finanţare; 


e legătura dintre profitabilitate și rata îndatorării este una nega- 
tivă, conformă cu ipotezele teoriei ierarhizării; 


e întreprinderile cu posibilități mari de dezvoltare și cele care au 
un grad de îndatorare îndepărtat fata de cel ţintă ating mai ușor 
acest grad țintă de îndatorare. 


3.3 Modele validate pe pieţele din Asia 


Majoritatea studiilor din domeniul structurii capitalului întreprin- 
derilor asiatice încearcă să surprindă diferențele dintre deciziile de 
finanţare ale întreprinderilor din ţările asiatice și cele din economi- 
ile de piață mai dezvoltate, în care dreptul de proprietate privată 
este mai des întâlnit. 

În acest sens, Chen (2004) a studiat factorii determinanti ai 
structurii capitalului societăților chineze listate la bursa de valori și 
a ajuns la concluzia că, deși există anumiţi factori determinanti re- 
levanti pentru explicarea structurii capitalului în economiile dez- 
voltate care sunt relevanti si pentru întreprinderile chinezești, nici 
teoria ierarhizarii, nici cea a echilibrarii nu ofera explicatii convin- 
gatoare pentru alegerea structurii capitalului intreprinderilor chi- 
nezesti. În cazul acestor societăţi se poate vorbi de „o nouă teorie a 
ierarhizării” caracterizată prin profit nerepartizat, capitaluri proprii 
şi datorii pe termen lung, deoarece trăsăturile instituționale care au 

stat la baza construirii modelelor pentru tarile dezvoltate nu sunt 
valide si in China. 

Utilizand un esantion de 77 de societati cotate la bursa de valori 
din China pentru o perioadă de 6 ani (1995-2000), autorul a con- 
struit un model de tip panel echilibrat. Variabilele dependente in- 
cluse in model au fost: 


(1) rata indatorarii totală calculată ca raport între valoarea contabilă 
a datoriilor totale și total active și 


(2)rata îndatorării pe termen lung calculată ca raport între valoarea 
contabilă a împrumuturilor pe termen lung și total active. 


Variabilele independente din model au fost: 


e profitabilitatea calculată ca raport între excedentul brut din ex- 
ploatare și total active; 


e mărimea întreprinderii măsurată ca logaritm din total active; 


e oportunitățile de dezvoltare calculate ca raport între creșterea 
vânzărilor si creșterea activelor totale; 


e tangibilitatea activelor (raportul dintre activele imobilizate cor- 
porale și total active); 


e costurile de faliment măsurate ca volatilitate a câștigului (valoa- 
rea absolută a primei diferenţe a modificării procentuale a rezul- 
tatului din exploatare); 


e reducerile la plata impozitului calculate ca raport între cheltuie- 
lile de amortizare si total active. 


Modelul de la care se pleacă este de forma: 
Yit = + Xib + ui, (7) 


unde i = 1,...,77 reprezintă întreprinderea; t = 1,...,6, este perioada 
de timp, Xi este vectorul observaţiilor privind k variabile explica- 
tive pentru societatea i în perioada t, f este un vector al parametri- 
lor utilizaţi, iar uj, este variabila reziduală definită ca: ui: = Hi + Vit 


98 


unde u; reprezintă un efect individual neobservabil, iar v,;, repre- 
zinta reziduurile. 

Modelul a fost estimat prin trei metode (Metoda generalizată a 
celor mai mici pătrate, Metoda efectelor fixe și Metoda efectelor va- 
riabile) și s-a ajuns la o primă concluzie conform căreia cele trei me- 
tode conduc la rezultate similare, mici diferenţe înregistrându-se la 
nivelurile de semnificaţii atât la estimatorii gradului de îndatorare 
total cât și la cei ai gradului de îndatorare pe termen lung. 

O a doua concluzie a studiului ar fi că gradul de îndatorare total 
al întreprinderilor din China de 46% este putin mai mic decât cel 
din majoritatea ţărilor dezvoltate de 66% (media pentru ţările G7 — 
Rajan si Zingales, 1995) și este foarte apropiat de cel din țările in 
curs de dezvoltare de 51% (Booth și colab., 2001). În ceea ce pri- 
veste datoriile pe termen lung, diferenţa între cele două tipuri de 
tari si China este mult mai mare, astfel că rata îndatorării pe termen 
lung este de 7% în China spre deosebire de o medie de 41% în ţările 
dezvoltate si o medie de 22% in ţările in curs de dezvoltare. Acest 
rezultat indica faptul ca societatile chineze sunt finantate mai de- 
graba prin emisiune de actiuni decat prin imprumuturi, iar daca se 
folosesc imprumuturile au prioritate cele pe termen scurt. 

Un alt rezultat al studiului vizeaza existenta unei corelatii nega- 
tive intre profitabilitate si nivelul indatorarii (una dintre ipotezele 
teoriei ierarhizării surselor de finanţare) și între mărimea întreprin- 
derii și gradul de îndatorare pe termen lung (sugerând faptul că 
întreprinderile mai mari au un acces mai bun pe piața de capital 
pentru finanțarea prin capitaluri proprii datorită reputației lor) si 
existenta unei corelaţii pozitive între oportunităţile de dezvoltare si 
datorii (contrar ipotezelor teoriei arbitrajului) și între tangibilitate 
şi nivelul total de îndatorare (arătând că activele imobilizate corpo- 
rale pot fi utilizate ca si garanții ale împrumuturilor si susținând 
astfel teoria echilibrării). 

În același an, Deesomsak și colaboratorii (Deesomsak, Paudyal 
& Pescetto, 2004) au investigat factorii determinanti ai structurii ca- 
pitalului întreprinderilor din patru ţări din regiunea Asia Pacific și 
anume: Tailanda, Malaezia, Singapore și Australia. Rezultatele ob- 
ţinute sugerează că deciziile de finanţare ale întreprinderilor din 

aceasta regiune sunt influentate atat de conditiile macroeconomice 
si de anumiti factori specifici entitatilor economice care au fost 
identificati in literatura de specialitate, cat si de criza financiara din 
1997. 

Autorii au determinat mai întâi factorii determinanti ai structurii 
capitalului întreprinderilor, atât cei macroeconomici cât și cei spe- 
cifici întreprinderilor, într-un cadru cross-sectional prin estimarea 
unui model de forma: 


N 
Yit = Aq + YP Feisa + Eit (8) 


unde Y;, reprezintă gradul de îndatorare al întreprinderii i la mo- 
mentul t, FF, it-q este media a k factori determinanti ai gradului de 
îndatorare a societății i calculată pe a ani anteriori anului curent. 
Variabila dependentă a modelului este reprezentată de rata îndato- 
rarii (calculată ca raport între datorii totale si datorii totale plus va- 
loarea de piață a capitalurilor proprii plus valoarea contabilă a ac- 
tiunilor preferentiale) din anul 2001, iar variabilele explicative sunt 
calculate ca și medii pe perioada 1993-2000 si sunt următoarele: 


e tangibilitatea (raportul dintre activele imobilizate corporale si 
total active), profitabilitatea (raportul dintre rezultatul din ex- 
ploatare si total active), 


e mărimea întreprinderii (logaritm natural din total active), 


e oportunitățile de dezvoltare (raportul dintre valoarea contabilă 
a activelor totale minus valoarea contabilă a capitalurilor proprii 
plus valoarea de piață a capitalurilor proprii si valoarea conta- 
bilă a activelor totale), 


e deduceri fiscale altele decât cele pentru împrumuturi (engl. non 
debt tax shield — raportul dintre amortizare si total active), 


e lichiditatea (raportul dintre active curente si pasive curente), 


e volatilitatea profitului (diferența absolută dintre modificarea 
procentuală anuală a rezultatului din exploatare si media acestei 
modificări pe perioada de timp luată în considerare), 

e prețul acţiunilor performante (prima diferenţă a logaritmului 
natural din pretul anual al actiunilor). 


Pentru a fi surprinsa influenta crizei financiare asiatice din 1997 
asupra deciziilor de finantare ale intreprinderilor, modelul a fost 
estimat pe două subperioade: o perioadă înainte de criză (1993- 
1995) si perioada post-criză (1998-2000). Au fost utilizate date de 
la societăţile nefinanciare cotate la bursele de valori din cele patru 
tari, mai specific eșantionul a cuprins 294 societăţi tailandeze, 669 
societăți malaieziene, 345 din Singapore si 219 societăţi australiene. 

În scopul surprinderii efectelor pe care variabilele macroecono- 
mice le au asupra deciziei de finanţare a societăţilor asiatice, autorii 
au reestimat ecuația de mai sus utilizând metodele de estimare pa- 
nel cu efecte fixe și metoda generalizată a celor mai mici pătrate. 
Datele din cele patru ţări au fost cumulate pentru a crea un singur 
eşantion de date, iar factorii specifici întreprinderilor au fost com- 
pletati cu șapte variabile specifice fiecărei tari în parte si anume: 


e activitatea bursei (raportul dintre valorile tranzacţionate și capi- 
talizarea bursieră ce corespunde lunii considerată sfârşit de an 
fiscal pentru întreprindere), 


e nivelul ratei dobânzii la credite, 
e protecţia legală a drepturilor creditorilor, 
e concentrarea proprietăţii, 


e trei variabile dummy egale cu 1 pentru Tailanda, Malaiezia si 
Singapore și egale cu 0 pentru restul ţărilor care au fost intro- 
duse pentru a surprinde diferențele între gradul de îndatorare al 
ţărilor cuprinse în eșantion. 


Rezultatele obţinute pentru ţările din Asia Pacific au arătat, în 
primul rând, că mărimea întreprinderii are un efect pozitiv asupra 
gradului de îndatorare, iar oportunităţile de dezvoltare, deducerile 
fiscale altele decât cele pentru împrumuturi, lichiditatea și prețul 
acţiunilor performante au un efect negativ asupra gradului de înda- 
torare, rezultate care susţin atât teoria echilibrării cât şi pe cea a 
ierarhizării. 

În al doilea rând, rezultatele au indicat că importanţa factorilor 
determinanti ai structurii capitalului diferă de la o ţară la alta, su- 
gerând faptul că deciziile de finanțare pot fi afectate de factori spe- 
cifici fiecărei tari. De exemplu, profitabilitatea are o influență sem- 
nificativă asupra structurii capitalului întreprinderilor malaieziene, 
iar mărimea întreprinderii nu are o influență semnificativă din 
punct de vedere statistic asupra ratei de îndatorare a societăţilor din 
Singapore. 

În al treilea rând, rezultatele obţinute confirmă faptul că, criza 
financiară din Asia din anul 1997 a avut și ea o influență asupra fac- 
torilor determinanti ai structurii financiare a întreprinderilor asia- 
tice, întrucât coeficienţii acestor factori au suferit modificări de la 
perioada dinainte de criză la cea de post-criză. 

Ulterior, Du si Dai (2005) au analizat pe lângă factorii determi- 
nanti ai structurii capitalului și efectele separării drepturilor de pro- 
prietate asupra fluxurilor de numerar și drepturilor de control asu- 
pra structurii capitalului întreprinderilor din estul Asiei, deoarece 
aceasta este o problematică de actualitate în estul Asiei. Autorii au 
adunat date de la întreprinderi din nouă tari asiatice (Hong Kong, 
Indonezia, Japonia, Malaiezia, Filipine, Singapore, Coreea de Sud, 
Taiwan și Tailanda) în perioada 1994-1996 și au construit două mo- 
dele de tip panel. În primul model, variabila dependentă este repre- 
zentata de gradul de îndatorare contabil calculat ca și raportul din- 
tre valoarea contabilă a datoriilor totale și valoarea contabilă a 
datoriilor totale plus valoarea contabilă a capitalurilor totale, iar in 
cel de-al doilea model, variabila dependentă este gradul de îndato- 
rare în valori de piaţă calculat ca și raport între valoarea contabilă 
a datoriilor totale și valoarea contabilă a datoriilor totale plus va- 
loarea de piaţă a capitalurilor totale. 

Variabilele explicative sunt aceleași în ambele modele si repre- 
zintă: 

e deducerile fiscale altele decât cele pentru împrumuturi (raportul 
dintre cheltuielile de amortizare și total active), 


e profitabilitatea (rata rentabilitatii economice), 
e mărimea întreprinderii (logaritm natural din cifra de afaceri), 

e tangibilitatea activelor (raportul dintre activele imobilizate cor- 
porale și total active), 


e oportunităţile de dezvoltare (raportul valoare de piata/valoare 
contabilă), 


e variabilele dummy specifice industriilor și țărilor introduse pen- 
tru a surprinde posibilele diferenţe în ceea ce privește gradul de 
îndatorare din aceste industrii, respectiv ţări. 


Cele mai importante variabile independente sunt cele legate de 
separarea drepturilor de proprietate asupra fluxurilor de numerar 
şi a celor de control si anume: 


e diferența dintre drepturile de control și drepturile de proprietate 
(drepturile asupra fluxurilor de numerar); 


e o variabilă dummy egală cu 1 dacă drepturile de control ale ac- 
tionarului majoritar depășesc drepturile asupra fluxurilor de nu- 
merar și egală cu 0 in rest; 


e raportul dintre partea din drepturile asupra fluxurilor de nume- 
rar cuvenită actionarului majoritar și partea din drepturile de 
control cuvenită actionarului majoritar. 


Modelele construite au fost estimate cu Metoda pătratelor mi- 
nime, iar rezultatele obţinute au indicat că: o profitabilitate mare 
este asociată cu un grad de îndatorare mic susținând astfel teoria 
ierarhizării surselor de finanțare; rata îndatorării întreprinderilor 
asiatice este corelată pozitiv cu tangibilitatea activelor datorită fap- 
tului că activele corporale pot fi utilizate ca și garanţii pentru îm- 
prumuturile contractate, iar mărimea întreprinderii influențează 
pozitiv gradul de îndatorare sugerând că entitățile economice mari 
ar trebui să utilizeze mai multe surse de finanţare împrumutate. În 
ceea ce priveşte separarea drepturilor de proprietate asupra fluxu- 
rilor de numerar de cele de control, rezultatele au indicat faptul că 
gradul de separare crește odată cu scăderea ratei îndatorării. 

3.4 Modele validate pe pieţele in curs de dezvoltare 


Studiile referitoare la structura capitalului în ţările în curs de dez- 
voltare (Booth și colab., 2001; Nivorozhkin, 2005; Delcoure, 2007) 
au încercat să stabilească în ce măsură teoriile structurii capitalului 
valabile pentru realitatea economică din ţările dezvoltate explică 
deciziile de finanţare ale entităților economice din ţările în curs de 
dezvoltare. 

În studiul lor, Booth şi colab. (2001) au analizat deciziile de fi- 
nantare ale unor societăți din 10 tari aflate in curs de dezvoltare 
(India, Pakistan, Tailanda, Malaiezia, Turcia, Zimbabwe, Mexic, 
Brazilia, Iordania și Coreea) și au avut ca scop explicarea diferen- 
telor ce apar între deciziile de finanţare ale entităţilor economice 
din ţările dezvoltate si cele din ţările în curs de dezvoltare și a dife- 
rentelor între structura capitalului entităților economice din diferite 
tari. 

Modelul de la care pleaca autorii are urmatoarea forma: 

. n 
i = (a; +a) + > ab Xi tf (9) 
unde 


e Dit/Vit reprezintă rata indatorarii pentru întreprinderea i la mo- 
mentul t calculata in trei moduri: 


(1)rata indatorarii totale calculata ca raport intre total pasive si 
total pasive plus capitaluri proprii, 


(2)rata indatorarii contabila pe termen lung calculata ca si ra- 
portul dintre total pasive din care se scad pasivele curente si 
total pasive minus pasive curente plus capitaluri proprii, 


(3)rata indatorarii de piata pe termen lung care se calculeaza ca 
şi raportul dintre total pasive minus pasive curente și total 
pasive minus pasive curente plus valoarea de piaţă a capita- 
lurilor proprii; 

e X;;, este a j-a variabilă explicativă pentru întreprinderea i la mo- 
mentul t. Variabilele explicative luate in considerare in model 
sunt: cota medie de impozitare, riscul de afaceri (abaterea stan- 
dard a rentabilitatii activelor totale), tangibilitatea activelor (ra- 
portul dintre active totale minus active curente si total active), 
rata de rentabilitate a activelor totale (raportul dintre excedentul 
brut din exploatare si total active), marimea intreprinderii (lo- 
garitm din cifra de afaceri), raportul valoare de piata/valoarea 
contabila (raportul dintre valoarea de piata a capitalurilor pro- 
prii si valoarea contabila a capitalurilor proprii); 


e €&, reprezintă reziduurile pentru întreprinderea i la momentul t; 


e a este coeficientul liber care poate varia atât in funcţie de între- 
prindere, cât și in funcţie de timp. 


Modelul folosit este un panel neechilibrat, iar metoda folosită 
este metoda efectelor fixe care permite utilizarea tuturor datelor și 
în care coeficientul liber poate varia în funcţie de întreprindere 
şi/sau timp. 

Rezultatele obţinute au indicat faptul că factorii determinanti ai 
structurii capitalului întreprinderilor din S.U.A. și Europa de Vest 
sunt relevanti si pentru explicarea comportamentului de finanțare 
al întreprinderilor din ţările în curs de dezvoltare cuprinse în acest 
studiu. Cel mai important rezultat este acela care indică faptul că 
societățile mai profitabile au un grad mai mic de îndatorare, ceea ce 
corespunde ipotezelor teoriei ierarhizării. Importanţa profitabilită- 
tii pentru alegerea structurii de finanțare a întreprinderilor este su- 
bliniată de obţinerea unui efect negativ al cotei medii de impozitare 
asupra ratei îndatorării, având în vedere că această cotă de impozi- 
tare e considerată ca o măsură alternativă a profitabilitatii. 

În acest studiu s-a observat că tangibilitatea activelor are o influ- 
enta asupra deciziilor de finanţare care este pozitivă pentru rata in- 
datorării pe termen lung și negativă pentru rata îndatorării totale. 
Un alt rezultat obţinut în acest studiu se referă la faptul că societă- 
tile reduc finanţarea cu datorii în momentul in care raportul valoare 

de piata/valoare contabila, considerat ca indicator al factorilor spe- 
cifici fiecărei tari in parte, crește. Acest rezultat nu se menţine în 
momentul în care autorii au introdus în model variabile dummy 
specifice ţărilor. 

Ca și o concluzie generală, se poate afirma că ratele îndatorării 
entităților economice din ţările în curs de dezvoltare sunt influen- 
tate în aceeași măsură și de aceeași factori de care sunt influențate 
şi deciziile de finanţare ale întreprinderilor din ţările dezvoltate. 
Apar însă anumite diferențe legate de faptul că ratele îndatorării 
sunt afectate de anumiţi factori specifici fiecărei tari în parte pre- 
cum: rata de creștere a PIB, rata inflaţiei, si dezvoltarea pieţelor de 
capital. 

În aceeași direcţie a comparării factorilor determinanti ai struc- 
turii capitalului întreprinderilor din ţările dezvoltate cu cei ai enti- 
tatilor economice din ţările în curs de dezvoltare, se înscrie si stu- 
diul lui Nivorozhkin (2005) care a investigat structura optimă a 
capitalului entităţilor economice din cinci tari din sud-estul Euro- 
pei: Bulgaria, Cehia, Polonia, România și Estonia și a ajuns la con- 
cluzia că gradul de îndatorare (calculat ca raportul dintre totalul 
datorii și suma dintre totalul datorii și capitaluri proprii) în aceste 
tari este, în medie, mai mic decât cel din ţările vest-europene. Ana- 
lizând influenţa condiţiilor macroeconomice asupra structurii capi- 
talului societăţilor, autorul a conchis că gradul de îndatorare este 
corelat pozitiv cu proporţia creditelor interne din sectorul privat în 
PIB, cu indicatorii dezvoltării sectorului bancar și cu solvabilitatea 
bancară și este negativ corelata cu capitalizarea bursieră, cu inves- 
tiţiile străine directe si cu rata inflației. 

Pentru determinarea factorilor specifici întreprinderilor care in- 
fluenteaza deciziile de finanţare din cele cinci tari, Nivorozhkin a 
utilizat un model de ajustare dinamic și a definit mai întâi rata ţintă 
a îndatorării ca fiind: 


Lie = Ft (10) 


unde Yj, este un vector al variabilelor specifice întreprinderilor, iar 
t este tendinţa temporală. 

Daca modificarea structurii capitalului este costisitoare, modela- 
rea se face prin urmatoarea relatie: 


Lit — Lit-1 = Sit Lie — Lit-1), (11) 


unde 6; reprezintă parametrul de ajustare si poate lua valori între 
O şi 1. 


Plecând de la cele două ecuaţii anterioare, autorul a construit 
modelul pe care l-a estimat: 


Lit = Lit-a — CoLit-1ôit Lit — Lit-1)- (12) 


Vectorul variabilelor explicative Y;, include următoarele varia- 


bile: 


e variabilitatea veniturilor (măsurată ca abaterea standard a veni- 
turilor din exploatare), 


e profitabilitatea (raportul dintre excedentul brut din exploatare 
şi total active), 


e tangibilitatea activelor (raportul dintre activele imobilizate cor- 
porale și total active), 


e mărimea întreprinderii (logaritm natural din total active), 


e vechimea întreprinderii (diferenţa dintre anul curent și anul in 
care s-a înființat întreprinderea), 


e creditele comerciale nete (raportul dintre creditele comerciale 
nete și total active), 


e variabilele dummy legate de timp, 

e variabilele dummy industriale, 

e variabilele dummy legate de concentrarea proprietăţii, 
e variabilele dummy legate de proprietăţi străine. 


Datele utilizate în model au fost culese de la 729 societăți bul- 
gare, 976 societăți cehe, 311 societăți estoniene, 1219 poloneze și 

1219 societati romanesti. Modelul utilizat a fost unul de tip panel 
in perioada 1997-2001. 

Rezultatele obtinute au fost mixte indicand faptul ca factorii de- 
terminanti ai structurii tinta a capitalului difera de la o tara la alta. 
Mai specific, variabilitatea veniturilor are un efect pozitiv asupra 
nivelului ţintă a datoriilor in Polonia, România si Estonia, dar este 
nesemnificativa pentru Cehia si Bulgaria. O corelatie pozitiva intre 
variabilitatea veniturilor si rata indatorarii a fost gasita si in studiul 
realizat de Wald (1999) pentru tari precum Germania, Marea Brita- 
nie si Franta, insa aceasta corelatie este negativa pentru S.U.A. 

In ceea ce priveste corelatia dintre tangibilitatea activelor si rata 
indatorarii, aceasta este negativa pentru Bulgaria si Romania ceea 
ce este in concordanta cu rezultatele obtinute pentru economiile in 
tranzitie (Nivorozhkin, 2002, 2004). In schimb, corelatia dintre tan- 
gibilitatea activelor si rata indatorarii este pozitiva pentru tari ca 
Cehia si Estonia, dar este nesemnificativa pentru Polonia. 

Corelatia dintre profitabilitate si rata tinta a indatorarii intre- 
prinderilor este negativa si semnificativa in toate tarile, ceea ce este 
conform cu rezultatele obtinute pentru tarile vest-europene si care 
sustin ipotezele teoriei ierarhizarii. Marimea intreprinderii este po- 
zitiv corelată cu nivelul îndatorării în aproape toate țările, excepţie 
făcând Estonia si Polonia unde corelatia nu este semnificativă. 

Corelatia dintre vechimea întreprinderii și nivelul ţintă al inda- 
torării este semnificativ negativă în toate ţările considerate în stu- 
diu, ceea ce subliniază rolul pe care reputaţia entității economice o 
are în atenuarea costurilor asimetriei informaţionale care apar la 
alegerea structurii de finanțare a întreprinderii. 

Creditele comerciale nete au o influenţă negativă asupra nivelu- 
lui datoriilor în aproape toate ţările, excepţie făcând Bulgaria și Ro- 
mânia în care influența s-a dovedit a fi nesemnificativă din punct de 
vedere statistic. Acest rezultat poate fi explicat prin politica mai 
prudentă a intermediarilor financiari în cazul economiilor dezvol- 
tate comparativ cu cele din ţările în curs de dezvoltare. 

Creşterea concentrării proprietăţii nu are o influență semnifica- 
tivă asupra nivelului îndatorării întreprinderilor din ţările cuprinse 
în studiu. Proveniența companiei duce la scăderea nivelului țintă al 

indatorarii intreprinderilor bulgare si la cresterea nivelului tinta al 
imprumuturilor contractate de catre entitatile economice din Cehia 
şi Estonia. Autorul explică aceste rezultate mixte obţinute pentru 
variabila proprietate prin incapacitatea autorului de a diferenţia în- 
tre diferitele tipuri de proprietari. 

După cum era de așteptat, studiul a indicat că viteza de ajustare 
a ratei de îndatorare a unei întreprinderi tinde să crească odată cu 
creșterea distanţei fata de rata ţintă a îndatorării. Corelatia pozitivă 
dintre viteza ajustării și distanţa de la rata ţintă a îndatorării este 
statistic semnificativă în toate ţările cu excepţia Poloniei. Rezultatul 
poate fi explicat prin faptul că adaptările mari ale ratelor îndatorării 
la rata ţintă a îndatorării tind să fie mai ieftine decât cele mai mici, 
indicând prezenţa costurilor fixe la schimbarea structurii capitalu- 
lui întreprinderilor. Contrar așteptărilor, viteza de ajustare la nive- 
lul ţintă al îndatorării descrește odată cu creșterea mărimii între- 
prinderii, ceea ce indica posibile imperfectiuni ale ofertelor 
furnizorilor de împrumuturi pentru finanțare. 

În concluzie, studiul lui Nivorozhkin a arătat că structura capi- 
talului întreprinderilor din ţările în tranziţie tinde să atingă nivelul 
îndatorării entităţilor economice din ţările vest-europene. Progresul 
observat în reformarea finanţării întreprinderilor în ţările în curs de 
dezvoltare depinde de modul în care aceste tari vor atinge stabilita- 
tea macroeconomică și vor avea succes cu reformele instituționale. 

Într-un alt studiu, Delcoure (2007) a investigat în ce măsură fac- 
torii determinanti ai structurii capitalului întreprinderilor din unele 
tari central și est-europene (Polonia, Rusia, Cehia și Slovacia) sus- 
tin teoriile tradiționale ale structurii capitalului (teoria arbitrajului, 
teoria ierarhizării surselor de finanţare). Autoarea a utilizat un eșan- 
tion format din 22 de entități economice din Cehia, 61 din Polonia, 
33 din Rusia si 13 din Slovacia și a construit un model de tip panel 
neechilibrat de forma: 

Se ee E 2 ADO Sd oo (13) 
Vin it it» stil 200 tule 
unde D;,/V;, reprezintă rata îndatorării pentru întreprinderea i la 
momentul t calculată în trei moduri: 

(1)raportul dintre valoarea contabila a datoriilor totale si total 
active, 


(2)raportul dintre valoare contabila a datoriilor pe termen lung 
si total active, 


(3)raportul dintre valoarea contabila a datoriilor pe termen scurt 
si total active; 


X;, este un vector de dimensiune al observaţiilor privind k varia- 
bile explicative pentru societatea i în perioada t. 


Variabilele explicative utilizate în model sunt: 


e tangibilitatea activelor (măsurată ca raport între active imo- 
bilizate corporale și total active), 


e mărimea întreprinderii (logaritm natural din total active), 


e riscul (calculat ca abaterea medie pătratică a primei diferente 
a raportului dintre profitul din exploatare EBIT și total ac- 
tive), 


e oportunităţile de dezvoltare (raportul dintre media geome- 
trică a creșterii vânzărilor pe 5 ani și creșterea activelor to- 
tale), 


e profitabilitatea (rata de rentabilitate a activelor totale), 


e cheltuielile nedeductibile (calculate ca raport între cheltuie- 
lile de amortizare si total active), 


e influența impozitelor (rata media a impozitului corporativ). 
e este un vector al parametrilor care vor fi estimati; 


e &, reprezintă reziduurile definite ca: e; = Hi + viz, unde u; repre- 
zinta un efect individual neobservabil, iar v; sunt reziduurile. 
Modelul a fost analizat utilizându-se trei metode și anume: me- 

toda generalizată a celor mai mici pătrate, metoda efectelor fixe și 


metoda efectelor variabile pentru fiecare ţară în parte și pentru în- 
treg eşantionul. 

Ca si o primă concluzie, s-a stabilit ca rata medie a îndatorării 
este 0,56 pentru Polonia, 0,51 pentru Slovacia, acestea fiind apropi- 
ate de cele ale ţărilor dezvoltate: 0,66 în ţările G7 și 0,56 S.U.A. (Ra- 
jan si Zingales, 1995), însă numai 0,43 pentru Cehia si 0,34 pentru 
Rusia. 

O altă concluzie se referă la faptul că teoriile structurii capitalu- 
lui explică doar parţial comportamentul de finanţare al întreprin- 
derilor din ţările Europei de Est și Centrale, întrucât analiza facto- 
rilor specifici întreprinderilor care influențează rata îndatorării 
entităţilor economice nu a dus la obţinerea unor rezultate unitare. 
Evidentele empirice ale studiului susțin prezența unei teorii modi- 
ficate a ierarhizarii surselor de finanțare caracterizată prin finanta- 
rea întreprinderilor mai întâi din profitul nerepartizat, mai apoi din 
capitaluri proprii și în cele din urmă prin împrumuturi bancare. 
Managerii preferă utilizarea capitalurilor proprii în schimbul îm- 
prumuturilor, întrucât capitalurile proprii nu obligă întreprinderile 
la nici o plată. 

Sumarizând, factorii care influenţează deciziile de finanțare ale 
întreprinderilor din Europa Centrală și de Est sunt legaţi de con- 
strângerile financiare ale sistemelor bancare, de diferenţele în legis- 
latia referitoare la operaţiunile întreprinderilor, de protejarea drep- 
turilor acţionarilor, de complexitatea pieţei de capital si a celei de 
obligaţiuni. 


3.5 Literatura de specialitate privind factorii 
determinanti ai structurii capitalului societăţilor 
românești 


În literatura de specialitate nu există, din păcate, foarte multe studii 
privind deciziile de finanţare ale societăţilor românești, majoritatea 
celor existente surprinzând deciziile de finanţare ale entităţilor eco- 
nomice din ţările în curs de dezvoltare, unde este inclusă și Româ- 
nia (De Haas & Peeters, 2004; Klapper, Sarria — Allende & Sulla, 
2002). 

Un astfel de studiu este si cel al lui Klapper si colab. (2002) care 
au analizat comportamentul de finanţare al societăților mici și mij- 
locii (IMM) din 15 tari din Europa Centrală și de Est (Rusia, Ucra- 
ina, Estonia, Lituania, Letonia, Bosnia-Hertegovina, Bulgaria, Cro- 
atia, Cehia, Ungaria, Polonia, România, Slovacia, Slovenia și 
Iugoslavia) în anul 1999. Rezultatele obținute au indicat faptul ca 
IMM-urile sunt, în general, societăţi tinere, cu un grad mare de în- 
datorare şi profitabile. În ceea ce priveşte gradul de îndatorare, 
aceste societăți apelează în cea mai mare parte la împrumuturile pe 
termen scurt. Finanţarea prin capitaluri împrumutate este corelată 
pozitiv cu mărimea societăţii, rezultat care susține ipotezele teoriei 
echilibrării și ipoteza conform căreia societățile mai mari au un mai 
mare acces la împrumuturi. O corelaţie pozitivă există și între gra- 
dele de îndatorare (total, pe termen lung și pe termen scurt) și opor- 
tunitatile de creștere sugerând faptul că entităţile economice cu 
oportunități mari de dezvoltare sunt considerate de încredere de ca- 
tre bănci și primesc mai ușor credite bancare. Contrar ipotezelor 
teoriei ierarhizării surselor de finanţare, profitabilitatea este negativ 
corelată cu gradul de îndatorare total si cel pe termen scurt. 

Un alt rezultat important obţinut de autori este legat de faptul 
că tangibilitatea activelor este negativ corelată cu gradul de îndato- 
rare total și cel pe termen scurt și pozitiv corelată cu gradul de în- 
datorare pe termen lung. Acest rezultat este compatibil cu teoria 
echilibrării, conform căreia societățile care nu deţin active imobili- 
zate corporale pentru a le utiliza ca și garanții, nu reușesc să acce- 
seze împrumuturi pe termen lung. Un alt factor determinant corelat 
negativ cu gradul de îndatorare al societăţilor din cele 15 tari central 
şi est europene este vechimea societăţii. Această corelaţie sugerează 
că societăţile mai „tinere” au un grad mai mare de îndatorare. 

De Haas și Peeters (2006) au analizat ajustarea structurii capita- 
lului societăţilor din 10 ţări cu economii în tranziție (printre care și 
România) spre rata ţintă a îndatorării pentru o perioadă de timp 
cuprinsă între anii 1993-2001. Rata ţintă a îndatorării a fost definită 
ca o funcţie de mai mulți factori de influenţă: 


e profitabilitate, 

e tangibilitatea activelor, 

e oportunităţile de dezvoltare, 

e variabilitatea veniturilor, 

e mărimea societăţii, 

e creditele comerciale, 

e vechimea societății, 

e rata dobânzii specifică societății. 


Pentru ca societățile să atingă această rată țintă a îndatorării, ele 
vor utiliza anumite costuri de ajustare care nu reprezintă altceva 
decât viteza de ajustare înspre rata țintă si care, la rândul ei, este 
influențată de anumiţi factori cum ar fi: distanţa fata de rata țintă, 
variabilitatea veniturilor, creșterea PIB-ului, rata inflaţiei, rata do- 
bânzii. 

Rezultatele obţinute au arătat că parametrii estimati ai profita- 
bilitatii și vechimii societăţii sunt statistic semnificativi și au același 
semn pentru toate ţările considerate în studiu. Coeficientii pentru 
restul variabilelor luate în considerare diferă de la o ţară la alta în 
funcţie de semnificaţia lor din punct de vedere statistic. 

Pentru România, rezultatele estimării au indicat faptul că, coefi- 
cientii profitabilitatii, tangibilitatii și vechimii societății sunt statis- 
tic semnificativi pentru gradul de îndatorare. În plus, între gradul 
de îndatorare și tangibilitatea activelor există o corelaţie inversă 
care susţine rezultatele obținute pentru societăţile din ţările în curs 
de dezvoltare (Booth și colab., 2001), caz în care activele imobili- 
zate corporale nu sunt considerate ca si garanţii efective împotriva 
falimentului. Similar celorlalte tari, și în România creșterea profita- 
bilitatii implica un grad mai mic de îndatorare, rezultat care sprijină 
teoria ierarhizării surselor de finanțare. O vechime mai mare a soci- 
etatilor românești implică un grad mai mare de îndatorare, ceea ce 
indică faptul că entităţile economice mai vechi au un mai mare acces 
la creditare. Factorii care influenţează viteza de ajustare a structurii 
capitalului societăților românești spre rata ţintă a îndatorării sunt: 

distanta fata de rata optima a indatorarii, cresterea PIB-ului si rata 
inflației. 

Un studiu realizat doar pe România este cel al lui Valsan (2005) 
care a analizat comportamentul de finanțare a 580 de societăți din 
România listate la Bursa de Valori Bucuresti și RASDAQ în anii 
1997 și 1998. Rezultatele obţinute au arătat că societăţile românești 
au un grad mic de îndatorare care depinde de constrângerile buge- 
tare, de costurile selecţiei adverse şi de structura actionariatului. 
Gradul mic de îndatorare asociat cu un profit net relativ mare și cu 
o rată a dividendului mare sugerează că entităţile economice româ- 
nești utilizează ca și surse de finanțare, în cea mai parte, resursele 
interne. Aceste entități apelează la împrumuturi doar ca o ultimă 
soluţie, iar din categoria împrumuturilor cele mai des utilizate sunt 
creditele pe termen scurt. Dintre societăţile româneşti listate la 
Bursa de Valori București și RASDAQ cele care au ca și acționar 
majoritar statul au un acces mai ușor la credite decât cele care au ca 
şi acționari investitori străini, manageri sau angajaţi. Accesul mai 
ușor la creditele bancare este dovadă a nepotismului politic (engl. 
political cronyism). Acesta poate fi explicat prin faptul că majoritatea 
întreprinzătorilor români sunt politicieni sau foști membrii ai unor 
corporaţii care reprezintă, de fapt, noua clasă capitalistă care oferă 
un puternic suport economic și politic guvernului venit la putere în 
anul 1996. 

Dragotă și colaboratorii (Dragotă M., Dragotă V., Obreja Bra- 
şoveanu & Semenescu, 2008) au analizat diferenţele dintre politicile 
de finanţare ale entităţilor din România cotate la Bursa de Valori 
București în perioada 1997-2005. Variabilele luate în considerare 
pentru analizarea efectului asupra gradului de îndatorare au fost: 


e tangibilitatea activelor, 
e mărimea societăţii, 
e profitabilitatea, 


e oportunitățile de dezvoltare ale societății. 

Rezultatele obtinute au indicat, in primul rand, faptul ca intre 
tangibilitatea activelor si gradul de îndatorare există o corelaţie ne- 
gativă ce sugerează preferința societăţilor de a-și finanța activele 
imobilizate din resurse proprii, apelând mai puţin la împrumuturi. 
În al doilea rând, corelatia dintre mărimea societăţii și gradul de 
îndatorare este una pozitivă ceea ce indică faptul că societățile mai 
mari sunt considerate a fi mai de încredere de către bănci și obţin 
mai ușor credite. Oportunităţile de creștere, calculate ca și raportul 
dintre valoarea de piaţă si valoarea contabilă, sunt corelate negativ 
cu nivelul datoriilor indicând faptul că un nivel ridicat al îndatorării 
companiilor este un semnal negativ pentru investitorii de pe piață 
şi ca urmare preţul acţiunilor companiilor îndatorate va scădea. În 
ultimul rând, corelatia negativă dintre gradul de îndatorare si pro- 
fitabilitate susţine ipotezele teoriei ierarhizării surselor de finanțare, 
conform căreia societăţile profitabile se finanţează mai mult din re- 
sursele proprii și apelează mai puţin la împrumuturi. 

Concluziile privind rezultatele obţinute în literatura de speciali- 
tate privind factorii determinanti ai structurii capitalului societati- 
lor din România sunt prezentate în Tabelul 3.1. 


Tabelul 3.1: Studii privind factorii de influenţă 
ai structurii capitalului societăţilor din România 


Perioada Factori determinanti ai structurii capitalului 
Studii de timp Eșantion prof tang vechime mărime dez variabilitate 
one ȘI colab. 1999 25.535 (IMM) Loewe eke _ kk gee pee 
De Haas & Peters 1993 9001 24.007 a iil 
(2006) 
ane 1997-2001 2477 HAAR LAAk Lark iu + 
Dragota si colab. 43-60 aa * _* 
(2008) 1997-2005 jistate la BVB + 


(i) prof reprezintă profitabilitatea societăților calculată ca raport între re- 
zultatul din exploatare si total active; (ii) tang reprezintă tangibilitatea ac- 
tivelor măsurată ca raport între activele imobilizate corporale si total active; 
(iii) vechime reprezintă vechimea societății, adică numărul de ani de la infi- 
intarea societății; (iv) mărime reprezintă mărimea societății determinată ca 


115 


si logaritm natural din cifra de afaceri; (v) dezv reprezintă oportunităţile de 
dezvoltare ale societăţii și se calculează ca rată a creșterii cifrei de afaceri 
sau ca raport valoare de piaţă /valoare contabilă; (vi) variabilitate reprezintă 
variabilitatea veniturilor calculată ca abatere standard a veniturilor din ex- 
ploatare; (vii) + arată o corelaţie pozitivă între structura capitalului și fac- 
torii determinanti, iar — o corelaţie negativă între aceştia; viii) ***, **, * re- 
prezintă pragurile de semnificație de 1%, 5%, respectiv 10%. 


Sursa: Mihalca, 2011: 19 


Studiile realizate pe societăţile din România, ale căror rezultate 
sunt prezentate în tabelul 2.1, au în comun faptul că au arătat că 
societăților din România utilizează ca și sursă de finanţare capitalu- 
rile împrumutate într-o mai mică măsură decât societăţile din ţările 
dezvoltate sau din unele ţări în curs de dezvoltare și că factorii de 
influenţă ai structurii capitalului societăţilor românești sunt: profi- 
tabilitatea, tangibilitatea, mărimea societăţii, oportunitățile de dez- 
voltare, vechimea societăţii și variabilitatea veniturilor. 

De asemenea, după cum se poate observa în tabelul 2.1, studiile 
privind structura capitalului societăţilor românești sunt realizate 
până în anul 2005 și, ca urmare, se impune un studiu mai recent care 
să surprindă deciziile de finanţare ale entităţilor economice din Ro- 
mânia. 

Plecând de la aceste rezultate vom analiza comportamentul de 
finanţare al societăţilor din România cotate la Bursa de Valori Bu- 
curesti după anul 2004 și vom compara rezultatele obţinute cu cele 
prezentate mai sus. 

Capitolul 4 


Deciziile de finantare ale societatilor 
din Romania listate la bursa: 
abordări teoretice și practice 


4.1 Caracterizarea surselor de finanţare 


Politica de finanțare a entităţilor economice joacă un rol important 
în menţinerea acestor entități pe piaţă și chiar în creșterea valorii lor 
de piaţă. Această politică presupune alegerea resurselor adecvate de 
finanţare pentru acoperirea financiară a nevoilor de fonduri ale în- 
treprinderilor, ţinând cont de regulile fundamentale ale echilibrului 
financiar: 


1. nevoile permanente trebuie finanțate din surse permanente mo- 
bilizate pe termen lung sau nelimitat; 


2. nevoile temporare trebuie acoperite din surse temporare, iar fon- 
dul de rulment trebuie să fie mai mare decât nevoia de fond de 
rulment pentru a genera o trezorerie netă pozitivă (Stancu, 
2002). 


Schematic, tipurile de finanţări sunt prezentate în figura 4.1. 

Finanţarea pe termen lung a societăţilor are ca scop constituirea 
activelor imobilizate, iar autofinantarea sau finanţarea interna re- 
zultă din excesul financiar obţinut din activitatea comercială a soci- 
etatii si reprezintă principala sursă de finanțare. Utilizarea surselor 
interne de finanțare este mai puţin riscantă pentru societate, dar 
poate interfera cu deciziile unor acţionari. Mai specific, acţionarii 
trebuie să aleagă între un câștig; imediat și cert obţinut din distribu- 
irea de dividende si un câștig viitor si incert rezultat din reinvestirea 

profitului. Decizia actionarilor este influentata de gradul de aversi- 
une pe care îl au fata de risc. Daca aceștia preferă o investiție mai 
puţin riscantă, vor opta pentru obţinerea de dividende renunțând 
astfel la un câștig potenţial mai mare. 


Figura 4.1: Tipurile de finanţări ale societăţilor 


Finanţarea entităţilor economice 


Finanţări Finanţări 
pe termen lung pe termen scurt 
Prin surse Prin surse Prin surse Prin surse 
proprii împrumutate proprii împrumutate 

- autofinantarea - imprumuturi - profitul - credite furnizor 

(capital intern) obligatare - fondul - credite bancare 
- creşteri de capital - împrumuturi de rulment pe termen scurt 

prin noi aporturi de la instituţii 

în numerar şi în financiare 

natură specializate 
- creşteri de capital - credite bancare 

prin încorporarea pe termen lung 

rezervelor şi mijlociu 
- creşteri de capital - leasing 

prin conversiunea 

datoriilor 


Sursa: Toma & Alexandru, 1998: 105 


Această situaţie trebuie privită și din punctul de vedere al struc- 
turii actionariatului entității economice, mai exact a proportiei de 
acţionari majoritari si minoritari. Pe de o parte, societăţile cu actio- 
nari majoritari vor fi preocupate de creșterea economică și vor 
adopta o politică de reinvestire a profitului. Acţionarii minoritari, 
pe de altă parte, vor prefera câștigurile imediate prin încasarea de 
dividende. 

Creşterea capitalului social reprezintă o decizie financiară stra- 
tegică luată de către conducerea societăţilor cu scopul de dezvoltare 
a activităţii lor sau de adoptare a unor proiecte noi. Operaţiunea de 
creștere a capitalului social se poate realiza fie prin noi aporturi în 
numerar sau în natură a acţionarilor, fie prin încorporarea rezerve- 
lor sau conversiunea datoriilor. Creșterea capitalului social repre- 
zinta, la fel ca și autofinantarea, o sursă de finanțare prin fonduri 
proprii. Diferenţa dintre cele două tipuri de surse de finanţare con- 
stă în faptul că autofinantarea este o sursă internă, realizată prin 
efortul propriu al societăţii, iar creşterea de capital reprezintă o fi- 
nantare externa, prin fonduri proprii aduse din afara societății de 
către acționari (Toma & Alexandru, 1998). 

În situaţia în care fondurile proprii de finanţare sunt insuficiente 
din cauza rezultatelor slabe sau a împărţirii de dividende, societăţile 
vor fi nevoite să apeleze la surse externe de finanțare prin contrac- 
tarea de împrumuturi. Finanţările externe pot fi realizate: 


a) sub formă directă prin care entităţile economice se împrumută pe 
piaţa financiară direct de la deținătorii de lichidităţi (împrumu- 
tul obligatar) și 


b) sub formă indirectă când între deţinătorii de lichidităţi si societa- 
tile cu nevoi de finanţare intervin băncile sau alte instituţii finan- 
ciare nebancare (credite bancare pe termen lung și mediu, lea- 
sing). Acestea reprezintă sursele de finanţare externe cele mai 
accesibile și mai larg utilizate (Nicolescu, 2001). 


În România, conform legislaţiei în vigoare (Legea 571/2003 co- 
roborată cu HG 44/2004 privind codul fiscal cu normele metodolo- 
gice de aplicare și actualizată pentru anul 2010), cheltuielile cu do- 
banzile sunt integral deductibile dacă gradul de îndatorare a 
capitalului este mai mic sau egal cu trei. Prin grad de îndatorare a 
capitalului se înțelege raportul dintre capitalul împrumutat și capi- 
talul propriu. Capitalul împrumutat cuprinde totalul creditelor și 
împrumuturilor cu termen de rambursare de peste un an, iar capi- 
talul propriu se determină ca medie a valorilor existente la începu- 
tul anului și sfârșitul perioadei pentru care se determină impozitul 

pe profit. Daca gradul de indatorare a capitalului este mai mare de- 
cât trei, cheltuielile cu dobânzile aferente împrumuturilor luate in 
calcul la determinarea gradului de îndatorare, sunt nedeductibile și 
se raportează în perioada următoare până la deductibilitatea inte- 
grală. Deductibilitatea cheltuielilor cu dobânzile influențează dife- 
renta dintre valoarea unei societăți indatorate si a uneia neindato- 
rate. Astfel, o societate îndatorată poate avea o valoare mare prin 
deducerea integrală a cheltuielilor cu dobânzile din profitul impo- 
zabil (dacă societatea înregistrează profit) care determină anumite 
economii fiscale. Dacă însă, apar anumite restricții sau amânări la 
deducerea cheltuielilor cu dobânzile, este posibil ca valoarea socie- 
tatii îndatorate să scadă. Această scădere poate fi echilibrată prin 
reducerea valorii împrumuturilor care ar fi contractate în situaţia în 
care nu ar exista aceste restricții sau amânări. 

Sursele externe de finanțare trebuie alese ținând cont atât de in- 
teresele entității economice, cât și de cele ale investitorilor. În ceea 
ce privește investitorii, fiecare categorie (acţionari, obligatari) se 
confruntă cu tipuri diferite de riscuri și, ca urmare, fiecare categorie 
de investitori pretinde diferite rate ale rentabilitatii pentru a investi 
în societate. Faptul că acţionarii sunt cei care decid dacă acceptă 
sau nu proiecte noi poate explica noţiunea de cost al capitalului. Ei 
vor accepta doar acele proiecte care duc la creșterea satisfactiei bu- 
năstării lor. Fiecare proiect trebuie să asigure, după ajustarea la risc, 
suficiente cash-flow-uri pentru a le plăti investitorilor rata rentabi- 
litatii așteptată și sumele pe care le-au pus la dispoziţie initial si pen- 
tru a rămâne o rezervă care să-i satisfacă pe acţionarii existenți. Cos- 
tul capitalului este rata minimă a rentabilitatii, ajustată la risc, pe 
care trebuie să o dobândească un proiect pentru a fi acceptat de 
către acționari (Copeland & Weston, 1992). 

În decizia de finanţare, principala alegere se face de fapt între 
sursele proprii si cele împrumutate. Alegerea între cele două tipuri 
de surse se face ținând cont de costul procurării capitalului, urmă- 
rindu-se reducerea costului mediu ponderat al capitalului (Stancu, 
2002). Acesta se determină ca medie ponderată a costurilor diferite- 
lor surse de finanţare, ponderile fiind proporţia acestor surse în va- 
loarea totală a societăţii (Todea, 2008). 

4.2 Cercetări actuale privind investigarea factorilor 
determinanti ai structurii capitalului societăţilor 
românești listate la bursă 


În scopul investigării factorilor determinanti ai structurii capitalu- 
lui societăților din România listate la bursa pentru studiul de fata 
am utilizat date financiare din perioada 2004—2012 de la societăţile 
listate la Bursa de Valori București (BVB). Trebuie menţionat că am 
eliminat din eșantion atât așa-zisele companii financiare (bănci și 
societăți de asigurare) întrucât structura financiară a acestor com- 
panii este diferită de a celor incluse în studiul de fata, iar esantionul 
rămas conţine 77 societăți. 

Structura capitalului societăților cuprinse în eșantion este anali- 
zată prin determinarea gradului lor de îndatorare (a ratei îndatoră- 
rii). În literatura de specialitate, gradul de îndatorare este calculat 
ca raport dintre datorii totale și active totale (Chen, 2004; Delcoure, 
2007) sau raport dintre datorii totale și datorii totale plus capitaluri 
proprii (Rajan & Zingales, 1995; De Miguel & Pindado, 2001) atât 
în valori contabile, cât și în valori de piaţă. 

În studiul de faţă, vom folosi valorile contabile, iar gradul de 
îndatorare este calculat ca raport între datorii totale și active totale 
şi are o valoare medie de 40% pentru societăţile românești cuprinse 
în eșantion în perioada 2004-2012. Această valoare este mai mică 
decât cea din unele tari dezvoltate (de ex., 59% pentru societăţile 
din Elveţia; vezi Drobetz & Wanzenried, 2006), dar mai mare decât 
valoarea medie (23%) pentru ţările central-europene, inclusiv Ro- 
mânia, pentru perioada 1997-2001. 

Tabelul 4.1 prezintă valorile descriptive ale gradului de îndato- 
rare al societăților românești listate la bursa în perioada 2004-2012. 

După cum se poate observa în tabelul 4.1 nu există diferenţe 
mari între valoarea medie a gradului de îndatorare pentru fiecare 
an, dar există diferențe foarte mari între valoarea minimă și cea ma- 
ximă a gradului de îndatorare, indicând că deciziile de finanțare ale 
societăților din România sunt influențate mai degrabă de factori 
specifici societăţilor, decât de factori macroeconomici. 

Tabelul 4.1: Gradul de indatorare al indatorare 
al societatilor romanesti in perioada 2004—2012 


Gradul de 

indatorare 2004 2005 2006 2007 2008 2009 2010 2011 2012 
Media 0.35 0.40 0.42 0.40 0.35 0.39 0.41 0.45 0.6 
Maxim 1.64 0.88 0.97 1.00 0.91 1.37 1.55 3.25 2.04 
Minim -5.44 0.01 0.03 0.02 -2.66 0.01 0.013 0.01 0.02 


Majoritatea studiilor privind structura capitalului entitatilor 
economice s-au focalizat pe influenta factorilor interni, specifici so- 
cietatilor asupra deciziei de finantare si au inclus acesti factori in 
modele pe care le-au validat empiric pe diferite piete (Booth si co- 
lab., 2001; De Miguel & Pindado, 2000; Rajan & Zingales, 1995). 
Printre factorii specifici societatilor inclusi in studiile de specialitate 
se numara: profitabilitatea, marimea societatii, raportul dintre acti- 
vele imobilizate corporale (active tangibile) si total active (tangibi- 
litatea activelor), oportunitatile de dezvoltare ale societatii, costu- 
rile de faliment, efectele avantajelor fiscale (Chen, 2004; 
Nivorozhkin, 2004; Rajan & Zingales, 1995). 

Pe baza factorilor de influenţă ai structurii capitalului prezentaţi 
în capitolul anterior, a rezultatelor obţinute anterior în literatura de 
specialitate (pentru ţările din sud-estul Europei și România) și a 
disponibilitatii datelor pentru România, în studiul de fata vom ana- 
liza influența profitabilitatii, mărimii societăţilor, tangibilitatii acti- 
velor, a oportunitatilor de dezvoltare si a raportului valoare de pi- 
ata/valoare contabila asupra gradului de indatorare al entitatilor 
economice românești. 

Profitabilitatea (Prof) este variabila explicativă menţionată atât 
de teoria echilibrării, cât și de cea a ierarhizării surselor de finanțare. 
Pe de o parte, teoria echilibrării prevede o corelaţie pozitivă între 
rata îndatorării și profitabilitate, întrucât o profitabilitate ridicată în- 
seamnă un venit mai mare care poate fi scutit de impozitare. Pe de 
altă parte, teoria ierarhizării surselor de finanţare prezice o corelaţie 
negativă între profitabilitate și gradul de îndatorare, întrucât socie- 
tatile, pentru a se finanța, apelează mai întâi la surse interne. Por- 
nind de la asumptiile acestor teorii și urmând procedeul lui Rajan si 

Zingales (1995) si a lui Nivorozhkin (2005), în studiul de fata vom 
măsura variabila profitabilitate ca raport între rezultatul din exploa- 
tare și total active (Prof, = Rezultat din exploatare, /Total active;) 
şi presupunem o corelaţie negativă între aceasta și gradul de îndato- 
rare al societăţilor românești listate la BVB. 

Majoritatea studiilor din domeniul structurii capitalului au men- 
tionat mărimea societăţii (Marime) ca fiind un factor important de 
influență al comportamentului de finanțare al societăţilor (Dia- 
mond, 1991; Rajan & Zingales, 1995; Mazur, 2007). Societăţile mai 
mari au o mai mare probabilitate de a se finanța prin contractarea 
de împrumuturi, întrucât au o reputaţie mai bună și o mai mică pro- 
babilitatea de a intra în faliment și, ca urmare, primesc mai ușor 
împrumuturi. În România, mărimea societăţii poate fi măsurată 
atât prin numărul de angajaţi, cât şi prin cifra de afaceri. Întrucât 
cifra de afaceri este o măsură mai potrivită pentru obiectivul nostru, 
în studiul de fata mărimea societăţii este calculată ca și logaritm na- 
tural din cifra de afaceri (Marime, = In CA.) si se presupune ca ipo- 
teză existenţa unei corelaţii pozitive între aceasta și gradul de înda- 
torare al societăţilor românești cotate la BVB (Mihalca, 2008). 

Unii autori au arătat că activele tangibile pot fi utilizate ca si ga- 
rantii în caz de faliment ca urmare a apelării la finanțarea cu împru- 
muturi, astfel că tangibilitatea activelor este un factor de influență im- 
portant al structurii capitalului societăţilor (Cornelli, Portes, Shaffer, 
1998; Nivorozhkin, 2002; Daskalakis & Psillaki, 2009). Tangibilitatea 
activelor (Tang) este calculata ca raport intre activele imobilizate cor- 
porale si total active (Tang = Active imobilizate,/Active totale,), iar 
pentru ţările dezvoltate s-a găsit o corelaţie pozitivă între tangibilitate 
şi gradul de îndatorare al societăților (Rajan & Zingales, 1995; Tit- 
man & Wessels, 1988). În ţările în curs de dezvoltare, inclusiv în Ro- 
mânia, utilizarea activelor tangibile ca și garanții ale împrumuturilor 
este limitată de o serie de factori cum ar fi: sisteme legale subdezvol- 
tate si ineficiente sau pieţe secundare nelichide și, ca urmare, pentru 
aceste tari corelatia dintre gradul de îndatorare si tangibilitatea acti- 
velor este una negativă (Chen, 2004; Nivorozhkin, 2005). Si în cazul 
societăților românești presupunem ca ipoteză o corelaţie negativă în- 
tre tangibilitatea activelor și rata îndatorării. 


123 


Variabila oportunitati de dezvoltare (Dezv,) este mentionata atat 
de catre teoria echilibrarii, cat si de catre cea a ierarhizarii ca fiind 
negativ corelata cu gradul de indatorare al societatilor, intrucat se 
presupune ca societatile cu oportunitati mari de dezvoltare se pot 
finanta din resursele proprii (Myers, 1977; Myers & Majluf, 1984). 
Daca, insa tinem cont de faptul ca aceste societati au acces la im- 
prumuturi, intrucat sunt capabile sa le returneze, se presupune o 
corelaţie pozitivă între oportunităţile de dezvoltare și gradul de în- 
datorare. Vom utiliza în acest studiu ca și măsură pentru oportuni- 
tatile de dezvoltare raportul dintre creșterea cifrei de afaceri și tota- 
lul cifrei de afaceri și presupunem ca ipoteză o corelație pozitivă 
între această variabilă și gradul de îndatorare al societăţilor. 

Conform teoriei sincronizării cu piața (Baker & Wurgler, 2002) 
raportul valoare de piaţă /valoare contabilă (M/B) are o influență sem- 
nificativă asupra structurii capitalului entităţilor economice. Mai 
specific, societățile emit acțiuni când raportul valoare de piata/va- 
loare contabilă de mare și răscumpără acțiuni cand acest raport este 
mic. Acest comportament de finanțare presupune, de asemenea, că 
un raport valoare de piata/valoare contabilă mare indică un grad 
mic de îndatorare și, ca atare, presupunem ca ipoteză o corelaţie 
negativă între raportul valoare de piață /valoare contabilă și gradul 
de îndatorare al societăților românești listate la bursă. 

În tabelul 4.2 sunt prezentate valorile descriptive ale variabilelor 
care reprezintă factorii de influenţă ai structurii capitalului societă- 
tilor românești listate la bursă. 


Tabelul 4.2: Valorile descriptive ale variabilelor explicative 


Abaterea 
Variabile Media standard Minim Maxim 
Prof 0.031 0.193 -4.01 2.33 
Dezv 0.294 2.108 -0.956 44.921 
Tang 0.441 0.268 0 0.959 
Marime 11.284 1.506 7.028 15.339 
M/B 0.84 2.27 -22.45 32.72 

În scopul identificării factorilor de influenţă ai structurii capita- 
lului societăţilor românești, vom utiliza un model de regresie cu date 
de tip panel, deoarece observăm comportamentul de finanțare al so- 
cietatilor din eşantion (N = 77) pe o perioadă de timp de 9 ani (T = 
9). 

Modelele cu date de tip panel sunt acele modele în care mai 
multe entităţi sunt urmărite de-a lungul timpului. Aceste entități 
pot fi tari, societăţi, indivizi, gospodării. Modelele cu date de tip 
panel prezintă unele avantaje fata de modelele de tip cross-section 
(utilizate pentru urmărirea comportamentului mai multor entități 
la un moment dat în timp), dintre care amintim: 


e creșterea numărului de grade de libertate care duce la o mai 
bună eficienţă a estimării; 

e rezolvarea problemei variabilelor independente omise (acei fac- 
tori determinanti care nu pot fi masurati sau cei pentru care nu 


sunt date disponibile, precum diferenţe în practicile de afaceri 
ale diferitelor societăţi); 


e rezolvarea problemei ,,heterogenitatii neobservabile” (Torres- 
Reyna, 2009). 


Aceasta din urmă se referă la acele variabile omise care sunt in- 
cluse de obicei în variabila reziduală, iar dacă sunt corelate cu vari- 
abilele independente ale modelului înseamnă că și variabila rezidu- 
ală este corelată cu acestea ducând la obţinerea de estimatori 
incorecti și ineficienti (Wooldridge, 2002). 

In ceea ce priveste modul de estimare a modelele cu date de tip 
panel, una dintre metodele ce poate fi folosita e Metoda celor mai 
mici patrate cand efectele neobservabile (variabilele independente 
omise) si variabilele explicative nu sunt corelate. In caz contrar, 
aceasta metoda este ineficienta si, ca urmare, au fost dezvoltate doua 
modele de estimare care iau in considerare efectele neobservabile. 
Aceste modele se diferentiaza prin abordarea efectelor neobservabile 
ca efecte fixe (modelul efectelor fixe — engl. fixed effects model), res- 
pectiv efecte aleatoare (modelul efectelor aleatoare — engl. random 
effects model). 


125 


Daca includem in model si efectele neobservabile specifice tim- 
pului vom avea un model „two-way” al efectelor aleatoare. Pentru 
analiza datelor societăților cuprinse în eșantion am ales să utilizăm 
un model tip „two-way” în scopul surprinderii influenţei variabile- 
lor macroeconomice (de ex, inflaţia, rata dobânzii, etc.) asupra ratei 
îndatorării. Aceste variabile macroeconomice reprezintă efectele in- 
dividuale specifice timpului (variază în timp, dar sunt constante 
pentru diferite entităţi). 

În scopul alegerii modelului mai adecvat analizării datelor cu- 
lese de la societăţile românești, dintre modelul cu efecte fixe și cel 
cu efecte aleatoare am recurs la utilizarea testului Hausman. Acest 
test are ca ipoteză nulă utilizarea modelului efectelor aleatoare, în 
timp ce ipoteza alternativă presupune utilizarea modelului efectelor 
fixe. Având în vedere că avem o perioadă de timp de doar 9 ani 
efectele specifice timpului sunt efecte fixe si le vom introduce în 
model ca variabile dummy. În ceea ce priveşte efectele specifice en- 
titatilor, vom alege efecte aleatoare specifice entităţilor economice 
din mai multe motive. În primul rând, teoria privind modelele cu 
date de tip panel, consideră că pentru un N mare și un T fix (cum 
este și cazul nostru) cel mai indicat model este cel cu efecte alea- 
toare specifice entităţilor. În al doilea rând, rezultatul testului Ha- 
usman a indicat necesitatea utilizării efectelor aleatoare. 

Forma modelului de tip „two-way” cu efecte fixe specifice tim- 
pului și efecte aleatoare specifice entităților economice utilizat pen- 
tru analiza influenţei factorilor determinanti asupra ratei indatora- 
rii societăților românești cuprinse în eșantion este următoarea: 


Gli, = c + bi Profi + b,Marimei + b3Tangi + byDezviz (1) 
+bsM/Bit + hi + Ne + Eits 


cui = 1,2, ...,77, t = 1,2,...,8. 


li este efectul individual neobservabil specific fiecărei societăți, 
n: este efectul individual specific timpului, iar £; reprezintă varia- 
bila reziduală. 

Avand in vedere ca modelul nostru cuprinde efecte aleatoare, 
metoda de estimare este Metoda generalizata a celor mai mici pa- 
trate (engl. Feasible Generalized Least Squares), rezultatele obtinute 
fiind prezentate in Tabelul 4.3. 


Tabelul 4.3: Rezultatele estimării modelului de regresie 


Variabila dependentă: Gradul de îndatorare 


Variabile independente Efecte aleatoare 
Profitabilitatea -0,66*** (0.022) 
Marimea societatii 0,069*** (0.000) 
Tangibilitatea -0,209 (0.223) 
Oportunitatile de dezvoltare -0,004 (0.194) 
Raportul valoare de piata/valoare contabilă  0.012* (0.063) 
Număr observaţii 591 
Wald (i) 94.78 (0.000) 


Notă: (i) În paranteză sunt prezentate pragurile de semnificaţie aferente 
testului t robust care ne arată probabilitatea cu care coeficienţii variabilelor 
sunt semnificativ diferiți de zero. *** Semnificativ cu 1% probabilitate, * 
Semnificativ cu 10% probabilitate.(ii) Testul Wald este un test, cu o distri- 
butie x°, al semnificației de ansamblu a parametrilor modelului cu ipoteza 
nulă a lipsei corelatiei între coeficienţi. 


Rezultatele obţinute indică faptul că doar coeficienţii variabile- 
lor profitabilitate, mărimea societăţii și raportul valoare de pi- 
aţă /valoare contabilă sunt statistic semnificativi, in timp ce coefici- 
entii pentru tangibilitatea activelor si oportunităţile de dezvoltare 
sunt nesemnificativi din punct de vedere statistic. 

Corelatia negativă dintre profitabilitate și gradul de îndatorare 
total sprijină ipoteza teoriei ierarhizării surselor de finanțare con- 
form căreia societăţile profitabile utilizează mai puţin capitalurile 
împrumutate pentru finanţare, întrucât au la dispoziţie mai multe 
resurse interne pe care le pot utiliza ca surse de finanţare (Myers & 
Majluf, 1984). O altă explicaţie pentru corelatia negativă dintre pro- 
fitabilitate și gradul de îndatorare poate fi oferită de „noua teorie a 

ierarhizării” (Chen, 2004) conform căreia, în ţările in curs de dez- 
voltare, băncile oferă societăţilor împrumuturi pe termen scurt și, 
ca urmare, acestea din urmă sunt nevoite să apeleze la emisiunea de 
noi acţiuni pentru finanțarea investiţiilor. Având în vedere însă că, 
în aceste tari legislația privind protecţia acţionarilor este slab dez- 
voltată si astfel, managerii preferă ca și sursă de finanțare profitul 
nerepartizat întrucât acesta reprezintă cea mai rapidă metodă de fi- 
nantare. 

Între mărimea societăţii şi gradul de îndatorare există o corelaţie 
pozitivă și semnificativă din punct de vedere statistic sugerând că 
societățile mari sunt mult mai diversificate și au o mai mică proba- 
bilitate de a intra în faliment. Prin urmare, aceste societăţi pot uti- 
liza într-o mai mare măsură capitalurile împrumutate ca și sursă fi- 
nantare. 

Corelatia pozitivă dintre raportul valoare de piață valoare conta- 
bilă şi gradul de îndatorare contrazice ipotezele teoriei sincronizării 
cu piaţa, sugerând faptul că societăţile românești nu se sincroni- 
zează cu piaţa atunci când se finanţează prin emiterea de noi acti- 
uni. 


4.3 Comportamentul de finanțare al societăţilor 
românești în încercarea de a atinge structura 
optimă a capitalului 


Studiile privind structura capitalului societăţilor din centrul şi sud- 
estul Europei, inclusiv România (De Haas and Peeters, 2006; Del- 
coure, 2007; Nivorozhkin, 2005) au arătat că aceste societăţi au un 
comportament de ajustare a structurii capitalului către structura op- 
timă a acestuia, iar acest proces implică anumite costuri de ajustare. 

Costurile de ajustare reflectă, de fapt, viteza cu care societățile 
ating structura optimă a capitalului, respectiv rata ţintă a îndatoră- 
rii. În continuare ne propunem să determinăm costurile de ajustare 
şi viteza de ajustare către structura optimă a capitalului, respectiv, 
rata țintă a îndatorării societăţilor românești prin utilizarea unui 

model dinamic cu date de tip panel care include factorii de influenta 
ai structurii optime a capitalului. 


4.3.1 Analiza descriptivă a ratei ţintă a îndatorării 


Pentru a studia in ce măsură societăţile românești cuprinse în esan- 
tion urmează o rată ţintă a indatorarii, am utilizat metodologia pro- 
pusă de Hermanns (2006) si am calculat creșterea medie relativă a 
gradului de îndatorare în perioada 2004-2012. În situaţia în care 
valoarea creşterii medii relative este mică întreprinderile urmează o 
rată ţintă a îndatorării, iar dacă această valoare este mare întreprin- 
derile nu urmează o rată ţintă a îndatorării. În cazul societăţilor ro- 
mânești cotate la BVB cea mai mică variaţie relativă a gradului de 
îndatorare în perioada 2004-2012 este de -32.53%, iar cea mai mare 
este de 32,76%. 

Variatiile relative medii ale gradului de îndatorare (atât pozitive 
cât și negative) sunt împărţite în două categorii dupa cum urmează: 


1. între 0 si 10% în cazul societăţilor care au o rată ţintă a indatora- 
rii; 


2. între 10% si 35% în cazul societăților care nu au o rată țintă a 
indatorarii. 


Distributia societatilor cuprinse in esantion in functie de catego- 


riile mentionate mai sus este prezentata in tabelul 4.4. 


Tabelul 4.4: Distributia intreprinderilor in functie 
de variatia relativa medie a gradului de indatorare 


Variația relativă medie a gradului de îndatorare 0-10% 10-35% 


Număr de întreprinderi 47 22 
Proporția de întreprinderi 68% 32% 


Sursa: Prelucrările autorului 


Rezultatele prezentate în tabelul 4.4 sugerează faptul că majori- 
tatea întreprinderilor din România cuprinse în eșantion (68%) pre- 
zintă variaţii mici ale gradului de îndatorare (sub 10%) în perioada 

2004-2012 si, ca urmare, au o rată ţintă a indatorarii. Variatii mari 
ale gradului de indatorare (mai mari de 10%) se inregistreaza in ca- 
zul a putine intreprinderi (32%). Aceste rezultate pot fi privite si ca 
întâmplătoare, întrucât, în situaţia inversă, a unei variații mari a gra- 
dului de îndatorare a întreprinderilor nu putem concluziona neapă- 
rat că aceste întreprinderi nu au o rată ţintă a îndatorării. Variatiile 
mari ale gradului de îndatorare pot fi rezultatul unor pierderi mari 
a întreprinderilor care le împiedică să își mențină rata ţintă a înda- 
torării (Hermanns, 2006). 

Rezultate asemănătoare au obținut și Graham și Harvey (2002) 
pentru întreprinderile americane și Drobetz și colaboratorii (Dro- 
betz, Pensa & Wohle, 2004) pentru societăţile din Germania. Studi- 
ile acestor autori au la bază chestionare aplicate managerilor mai 
multor societăţi, iar marea majoritatea managerilor au răspuns că 
întreprinderile pe care le conduc au o rată ţintă a îndatorării, fixă 
sau flexibilă. Mai mult, în lucrarea lui Drobetz și colab. (2004), cel 
mai des menţionat criteriu pro sau împotriva creșterii capitalului 
întreprinderilor, este menţinerea ratei ţinte a indatorarii. 

Analiza descriptivă privind rata ţintă a îndatorării nu este sufici- 
entă pentru a concluzia dacă societăţile românești au un comporta- 
ment de ajustare a ratei îndatorării către rata ţintă a îndatorării si e 
nevoie de o analiză mai amănunţită care prevede definirea și esti- 
marea unui model cu date de tip panel dinamic. 


4.3.2 Modele cu date de tip panel dinamice 


Modelele cu date de tip panel dinamice presupun includerea în mo- 
del ca și variabilă explicativă a lag-ului de ordinul întâi al variabilei 
dependente (Mihalca, 2011). Ca urmare, forma unui model cu date 
de tip panel dinamic este următoarea: 


Yit = VVit-1 + PXit + Hi + Eits (2) 


unde i = 1,2,...,N reprezintă entităţile; t = 1,2, ..., T, reprezintă peri- 
oadele de timp; u; reprezintă efectele specifice entităţilor, iar £; ero- 
rile. 

Prin construcție y;-. este corelat cu p;, ceea ce duce la crearea 
unei abateri (dias) în estimarea coeficienţilor modelului (Nickell, 
1981). Soluţia la această problemă este utilizarea diferențelor de or- 
dinul întâi cu ajutorul cărora se elimină atât constanta cât și efectele 
fixe specifice entităților. Cu toate acestea, problema estimării mo- 
delelor dinamice nu este rezolvată în întregime întrucât există în 
continuare o corelaţie între lag-ul variabilei dependente și erorile 
diferenţiate. În consecință, Metoda celor mai mici pătrate de esti- 
mare a modelelor de regresie simplă duce la obţinerea de estimatori 
inconsistenti pentru coeficienții modelului dinamic de tip panel. 

O altă problemă este legată de faptul că unele variabile indepen- 
dente (de ex. profitabilitatea, mărimea societăţii) sunt endogene în 
raport cu variabila dependentă (Drobetz & Wanzenried, 2006). 
Pentru rezolvarea acestor probleme privind estimarea modelelor di- 
namice soluţia este utilizarea unei metode de estimare cu variabile 
instrumentale care presupune utilizarea de variabile instrumentale 
pentru toate variabilele endogene. 

O soluţie viabilă pentru estimarea modelelor cu date de tip panel 
dinamice a fost propusă de către Arellano și Bond (1991) prin utili- 
zarea estimatorului diferențiat al Metodei generalizate a momente- 
lor (Differenced Generalized Method of Moments). Estimatorul Arel- 
lano-Bond a devenit extrem de popular, mai ales în situaţia în care 
numărul de entităţi N este mult mai mare decât T, ceea ce permite 
corectarea endogeneitatii lag-ului variabilei dependente și admite 
prezenţa efectelor fixe specifice entităților, heteroscedasticitatii și a 
autocorelatiei dintre entităţi. 

Primul pas în procedura estimatorului diferențiat al Metodei ge- 
neralizate a momentelor constă în eliminarea efectelor specifice en- 
titatilor prin diferenţierea ecuaţiei (2) în raport cu timpul: 


Ayir = VAVit-1 + BÂXi + Ace. (3) 


În ecuaţia diferențiată (3) există problema corelatiei dintre ero- 
rile diferenţiate Ag, și variabila independentă Ay;,_, care poate fi 
rezolvată prin instrumentarea acesteia din urmă cu lag-urile de or- 
dinul doi sau mai mult ale variabilei dependente, întrucât lag-urile 
nu sunt corelate cu erorile diferențiate (Arellano & Bond, 1991). 

Practic estimatorul diferentiat al Metodei generalizate a momente- 
lor exploateaza conditiile de momente care exista intre lag-urile va- 
riabilei dependente si erorile diferentiate: 


E (Yit-s, Aéit) = 0. (4) 


Blundell și Bond (1998) au arătat că lag-urile variabilelor inde- 
pendente sunt instrumente slabe pentru diferenţele de ordinul întâi 
ale variabilelor independente. Soluţia este, în acest caz, utilizarea 
estimatorului sistem al Metodei generalizate a momentelor (System 
GMM Estimator: Arellano & Bover, 1995; Blundell & Bond, 1996) 
care vizează un sistem de două ecuații (ecuația dată (2) și diferența 
de ordinul întâi a ecuaţiei date (3). Instrumentele pentru ecuaţia (2) 
sunt lag-urile diferenţelor, iar instrumentele pentru ecuaţia (3) sunt 
lag-urile de nivel. 

Întrucât estimatorul sistem presupune utilizarea unui număr 
mai mare de variabile instrumentale decât estimatorul diferențiat 
fapt ce crește eficiența estimării coeficienţilor modelului dinamic cu 
date de tip panel, vom utiliza în acest studiu un sistem de ecuaţii 
estimate prin Metoda generalizată a momentelor pentru a sur- 
prinde comportamentul de ajustare a ratei îndatorării societăţilor 
românești către rata ţintă a indatorarii. 


4.3.3 Determinarea costurilor de ajustare și a vitezei de ajustare 
către structura optimă a capitalului societăţilor românești 


În scopul stabilirii costurilor de ajustare a ratei îndatorării sau a 
gradului de îndatorare a societăților românești la rata ţintă a înda- 
torării și a vitezei de ajustare către rata ţintă a îndatorării vom uti- 
liza baza de date prezentată în Capitolul 3. Mai exact, vor fi utili- 
zate date financiare de la 77 de societăți românești nefinanciare 
listate la BVB în perioada 2004-2012. 

Pentru început vom defini rata ţintă a îndatorării societăţilor cu- 
prinse în eșantion și care, după cum am văzut în capitolul anterior, 
depinde de profitabilitate, mărimea societății, tangibilitatea active- 
lor, oportunităţile de dezvoltare si raportul valoare de piata/valoare 
contabilă. 

In plus, dupa cum s-a observat in capitolul 3, gradul de indato- 
rare al societatilor din Romania este mai mic decat gradul de inda- 
torare al societatilor din tarile dezvoltate. Acest fapt se datoreaza, 
in primul rând diferenţelor ce apar între România și ţările dezvol- 
tate din perspectiva condiţiilor macroeconomice: creşterea econo- 
mică, rata inflaţiei, rata dobânzii de referință. Studiile de speciali- 
tate (Bancel & Mittoo, 2004; Demirguc-Kunt & Maksimovic, 1999; 
De Jong, Kabir & Nguyen, 2008) au arătat că structura capitalului 
societăților este influențată de factori specifici fiecărei tari, iar 
această influenţă poate fi directă (gradul de îndatorare este influen- 
tat în mod direct de factorii specifici fiecărei tari) sau indirectă (gra- 
dul de îndatorare este influenţat de factorii specifici fiecărei tari 
prin impactul lor asupra factorilor specifici societăţii). Pentru a sur- 
prinde influența factorilor macroeconomici asupra gradului de în- 
datorare a societăţilor din România listate la bursă, am luat în con- 
siderare în modelul cu date de tip panel creșterea economică 
măsurată ca și creșterea produsului intern brut (APIB), rata inflației 
(RI) si rata dobânzii de referință (RDR). 

Rata țintă a indatorarii va fi definită astfel: 


Gl;, = c + b,Prof;, + b Marime; + b3Tang;, + b,Dezvu (5) 
+bsM/Bi + bgAPIB, + b7RI, + bgRDR,, 


cu i = 1,2, ...,77, t = 1,2,...,8. 

Dacă entitățile economice utilizează anumite costuri de ajustare 
şi dacă utilizăm metodologia propusă de DeMiguel si Pindado 
(2001) si de Maghyereh (2004) putem defini modelul de ajustare 
spre rata țintă a îndatorării ca având următoarea forma: 


(Glie — Glit-1) = B(Glie — Gli-1), OSB <1, (6) 


unde Glit-1, Gl reprezintă ratele efective ale îndatorării în perioada 
precedentă, respectiv curentă, iar Gl; reprezintă rata țintă a indato- 
rării. Costurile de ajustare sunt măsurate prin coeficientul £ astfel 
încât interpretarea economică a ecuației (6) este următoarea: 

e dacăf = 1 atunci costurile de ajustare ale structurii capitalului 
sunt egale cu zero, iar GI, = Gl, si astfel societăţile isi ajusteaza 
automat gradul de îndatorare spre cel ţintă (rata îndatorării so- 
cietatii este egală cu cea ţintă); 


e daca 6 =0 atunci Gl, = Glit-1 însemnând că, costurile de ajus- 
tare sunt atât de ridicate, încât societăţile nu își mai modifică 
gradul de îndatorare și acesta rămâne la nivelul anului prece- 
dent; 


e daca f ia valori între 0 si 1, entităţile economice ajusteaza nivelul 
datoriilor intr-un mod invers proportional cu costurile de ajus- 
tare. 


Din ecuatia (6) deducem rata efectivă a îndatorării ca fiind: 
Gli, = BGI, + (1 -B)GIy_1, 0S B <1, (7) 


Daca încorporăm ecuaţia (5) în (7) si ţinem cont de faptul ca 
avem de-a face cu un model cu date de tip panel, vom obţine forma 
finală a modelului de estimat ca fiind: 


Gl, = Bc + (1 — B)Glieoa + BbaProfu + Bb Marime; 
BbsM 


+Bb3Tangit + BbuDezvi + + BbsAPIB, + Bb-Rl, (6) 


it 
+BbsRDR, + u; + ei, 
unde y; este un efect specific entităţilor, iar ¢;, este variabila rezi- 
duală. 


După cum am menţionat în subcapitolul anterior, modelul (8) a 
fost estimat utilizându-se estimatorul sistem al Metodei generali- 
zate a momentelor (System GMM Estimator) care vizează un sistem 
de două ecuaţii (ecuaţia data de (7)) si diferenţa de ordinul întâi a 
ecuaţiei date: 


Glig — Glitz = (1 — B) Glig-1 — Glit-2) + BD (Profit — Profita) 

+B b2(Marime;, — Marime;,_1) + Bbz(Tangu — Tangit-1) (9) 
+Bb,(Dezviz — Dezviz_1) + BDs(M/Bit — M/Bit-1) + Bbs(APIBe 
—APIB,_,) + Bb, (RI, — Rip) + Bbg(RDR, — RDR,_1) + (Eit — Eit-1) 


pentru a obtine instrumente pentru variabilele endogene. 

Instrumentele pentru ecuatia (8) sunt lag-urile diferentelor 
(Gusa = Gligag, Clr — Gig), 
iar instrumentele pentru ecuaţia (9) sunt lag-urile de nivel 
2 PERII Glio). 


Pentru testarea endogeneitatii variabilelor explicative am utili- 
zat testul Durbin-Wu-Hausman Test (Hausman, 1978; Wu, 1973). 
Acest test compară estimarea obţinută prin metoda variabilelor in- 
strumentale cu estimarea prin Metoda pătratelor minime. Mai 
exact, ipoteza nulă prevede că estimarea prin Metoda pătratelor mi- 
nime duce la obţinerea de estimatori consistenti, ceea ce înseamnă 
că endogeneitatea variabilelor nu afectează această estimare. Con- 
trar cu ipoteza nulă, ipoteza alternativă prevede că endogenenitatea 
variabilelor explicative afectează estimarea prin Metoda pătratelor 
minime și este necesară utilizarea unei metode cu variabile instru- 
mentale. Rezultatele testului indică faptul că profitabilitatea și tan- 
gibilitatea activelor sunt variabile endogene, iar mărimea firmei, 
oportunitățile de dezvoltare și raportul valoare de piata/valoare 
contabilă sunt variabile exogene. 

Tabelul 4.5 prezintă rezultatele obţinute prin estimarea modelu- 
lui utilizând estimatorul sistem al Metodei Momentelor Generali- 
zată. 

Pentru verificarea validității modelului au fost utilizate testul 
Sargan (1975) si testul Arellano-Bond (1991). Testul Sargan este fo- 
losit pentru verificarea validității variabilelor instrumentale utili- 
zate în modelul dinamic și are ca și ipoteză nulă faptul că variabilele 
instrumentale sunt exogene ca si grup. Testul are o distribuţie x? 
cu 31 de grade de libertate, iar valoarea testului și probablitatea aso- 
ciată indică faptul că ipoteza nulă nu poate fi respinsă și variabilele 
instrumentale sunt, astfel, valide. 'Testul Arellano-Bond verifică au- 
tocorelatia de ordinul doi a erorilor diferențiate, deoarece fiind 
vorba despre un model dinamic nu se pune problem corelatiei de 
ordinul întâi a erorilor diferenţiate. Ipoteza nulă a testului prevede 
lipsa autocorelatiei erorilor, iar valoarea testului si probabilitatea 

asociata indica faptul ca ipoteza nula nu poate fi respinsa in cazul 
modelului dinamic prezentat mai sus. 


Tabelul 4.5: Rezultatele estimarii modelului dinamic utilizand 
estimatorul sistem al Metodei Momentelor Generalizata 


Variabile Coeficienti 
Gliti 0.303** (0.122) 
Prof -1.542*** (0.257) 
Dezv -0.0004 (0.006) 
Tang -0.377**(0.191) 
Marime 0.043*** (0.013) 
M/B 0.012**(0.006) 
APIB 0.029**(0.014) 
RI 0.172 (0.184) 
RDR -0.01 (0.011) 
Nr. de societati 77 
Nr. de observatii 519 
Testul Sargan 0.424 
AR(2) 0.385 
Nr. de instrumente 41 


Notă: (i) Erorile standard sunt în paranteză. (ii) ***, **, * indica nivelurile 
de semnificatie de 1%, 5% si 10%. (iii) Testul de Sargan indica validitatea 
variabilelor instrumentale. Ipoteza nula este ,,variabilele instrumentale 
sunt exogene ca si grup”, iar probabilitatea este raportata. (iv) Testul Arel- 
lano-Bond pentru autocorelatia erorilor (AR(2)) are ca și ipoteză nulă lipsa 
autocorelatiei erorilor. Probabilitatea este raportată (v) Glj,_, = lag-ul de 
ordinal intai al gradului de indatorare, Prof = Profitabilitate, Dezv = Opor- 
tunitatile de dezvoltare, Tang = Tangibilitatea activelor, Marime = Marimea 
societăților, M/B =Raportul valoare de piata/valoare contabilă. APIB = cres- 
terea economica, RI = rata inflatiei, RDR = rata dobanzii de referinta. 


După cum reiese din tabelul 4.5 lag-ul de ordinul întâi al variabi- 
lei dependente este semnificativ din punct de vedere statistic, indi- 
cand prezenta unui comportament de ajustare a gradului de indato- 
rare către rata ţintă a îndatorării societăţilor românești listate la 
bursă. Coeficientul obţinut pentru 1 — } = 0.303 indică faptul ca so- 

cietatile cotate la BVB implica costuri de ajustare atunci cand hota- 
rasc să ajusteze rata îndatorării perioadei anterioare la rata ţintă a 
îndatorării în perioada curentă, dar aceste costuri nu sunt foarte 
mari. Făcând comparaţie cu alte tari, se poate observa că în tara 
noastră coeficientul obținut prin această evaluare este mai mic decât 
0.45 raportat pentru societăţile britanice (Ozkan, 2001), 0.613 pen- 
tru societăţile din Elveţia (Gaud, Jani, Hoesli and Bender, 2005) sau 
0.83-0.93 pentru societăţile din țările din centrul si sud-estul Euro- 
pei (de ex., Bulgaria, Ungaria, Lituania și România) (de Haas & 
Peeters, 2006). Costurile mici de ajustare indică faptul că viteza de 
ajustare spre rata ţintă a îndatorării este relativ mare. O posibilă ex- 
plicatie pentru viteza mare de ajustare este data de costurile mari 
datorate îndepărtării de la rata ţintă a îndatorării și implicit, încercă- 
rii de a atinge cât mai repede această rată ţintă a îndatorării. Intere- 
sant de observat este faptul că coeficientul obținut în această lucrare 
este jumătate din valoarea celui obținut de De Haas and Peeters 
(2006) pentru societățile din România în perioada 1993-2001. O po- 
sibilă explicaţie pentru această diferenţă este dată de faptul că în pe- 
rioada 1993-2001 economia României nu era atât de dezvoltată, so- 
cietatile aveau mai greu acces la datorii si nu reușeau să își definească 
o rată ţintă a îndatorării sau dacă aveau o asemenea rată a îndatoră- 
rii, costurile de ajustare erau prea mari pentru a atinge această rată 
a îndatorării. 

În ceea ce priveşte variabilele independente specifice societati- 
lor, cu excepţia oportunităţilor de dezvoltare, toate celelalte sunt 
semnificative din punct de vedere statistic. Comparativ cu rezulta- 
tele estimării modelului static cu date de tip panel prezentat în Sub- 
capitolul 4.2, în cazul modelului dinamic variabila tangibilitatea ac- 
tivelor devine statistic semnificativă. 

Corelatia dintre rata îndatorării și tangibilitatea activelor se ob- 
servă că societăţile cu o proporţie mare de active imobilizate corpo- 
rale în total active au o rată a îndatorării mai mică. Acest rezultat 
nu este în concordanţă cu ipotezele teoriei echilibrării conform că- 
rora activele imobilizate corporale sunt utilizate ca și garanţii ale 
împrumuturilor și cu rezultatele obţinute pentru ţările dezvoltate, 

rezultate care implica o corelatie pozitiva intre tangibilitatea active- 
lor si gradul de indatorare (Rajan and Zingales, 1995; Titmann and 
Wessels, 1988). Rezultatul obţinut pentru societăţile din eșantionul 
nostru în ceea ce privește corelatia negativă între tangibilitatea ac- 
tivelor și gradul de îndatorare susține rezultatele obținute pentru 
ţările în curs de dezvoltare (Booth și colab., 2001; Nivorozhkin, 
2005). Societăţile din aceste tari sunt limitate în a utiliza activele 
corporale ca și garantie a împrumuturilor de o serie de factori cum 
ar fi: sisteme legale subdezvoltate și ineficiente sau pieţe secundare 
nelichide. 

Interpretarea economică a corelatiei dintre gradul de îndatorare 
şi variabilele profitabilitatea, mărimea societății și raportul valoare 
de piata/valoare contabilă este aceeași ca și în cazul modelului static 
(vezi Subcapitolul 4.2). 

Dintre variabilele macroeconomice doar creșterea PIB are o in- 
fluenta semnificativă asupra gradului de îndatorare al societăţilor 
din România. Corelaţia pozitivă dintre aceasta și gradul de indato- 
rare sugerează faptul că o creștere economică graduală le permite 
societăților să aibă un grad mare de îndatorare. De asemenea, core- 
latia pozitivă poate fi o explicaţie pentru diferența dintre valoarea 
medie a gradului de îndatorare al societăţilor din ţările dezvoltate 
(mai mare) și cea a societăţilor din ţările în curs de dezvoltare, in- 
clusiv România (mai mică). 

Cu scopul de a verifica robustetea rezultatelor obţinute prin es- 
timarea modelului dinamic cu date de tip panel și a realiza în ce 
măsura criza financiară din anul 2009 afectează comportamentul de 
finanţare al societăţilor românești listate la bursă, modelul dinamic 
a fost estimat pentru două perioade de timp diferite si anume: 2004- 
2008 și 2009-2012. 

Rezultatele estimării sunt prezentate în Tabelul 4.6. 

După cum reiese din Tabelul 4.6 rezultatele obţinute nu diferă 
semnificativ de cele obţinute pentru întreaga perioadă de studiu 
(vezi Tabelul 4.5). Un rezultat interesant este legat de modificarea 
comportamentului de ajustare a gradului de îndatorare al societă- 
tilor românești listate la bursă către rata ţintă a îndatorării. Mai 
specific, pentru perioada 2009-2012 coeficientul obţinut pentru 

1 — $ = 0.703 ceea ce indică o creștere semnificativă a costurilor de 
ajustare fata de perioada 2004-2008. O posibilă explicaţie pentru 
acest rezultat este dată de influenţa crizei financiare din anul 2009 
asupra comportamentului de finanțare al societăților românești. 
Datorită crizei societăţile apelează la finanțarea prin datorii fără să 
tina cont de rata ţintă a îndatorării (Brendea, 2013, 2014). 


Tabelul 4.6: Rezultatele estimării modelului dinamic 
pentru două perioade de timp diferite 


Variabile Perioada 2004-2008 Perioada 2009-2012 
Gre 0.289* (0.17) 0.703*** (0.195) 
Prof -1.508** (0.716) -1.631*** (0.296) 
Dezv -0.002 (0.012) -0.001 (0.006) 
Tang -0.489*** (0.187) -0.092** (0.285) 
Marime 0.032* (0.019) 0.033* (0.02) 
M/B 0.012**(0.005) 0.002** (0.011) 
APIB -0.019 (0.07) -0.068 (0.101) 
RI 0.172 (0.184) 0.172 (0.184) 
RDR 0.015 (0.024) -0.061 (0.065) 


Nr. de societati 77 77 
Nr. de observatii 218 149 
Testul Sargan 0.521 0.830 
AR(2) 0.234 0.706 
Nr. de instrumente 16 18 


Notă: (i) Erorile standard sunt în paranteză. (ii) ***, **, * indică nivelurile 
de semnificatie de 1%, 5% si 10%. (iii) Testul de Sargan indica validitatea 
variabilelor instrumentale. Ipoteza nula este ,,variabilele instrumentale 
sunt exogene ca si grup”, iar probabilitatea este raportata. (iv) Testul Arel- 
lano-Bond pentru autocorelatia erorilor (AR(2)) are ca și ipoteză nulă lipsa 
autocorelatiei erorilor. Probabilitatea este raportată (v) Gli-1= lag-ul de or- 
dinal intai al gradului de indatorare, Prof = Profitabilitate, Dezv = Oportu- 
nitatile de dezvoltare, Tang = Tangibilitatea activelor, Marime = Marimea 
societăților, M/B =Raportul valoare de piata/valoare contabilă. APIB = cres- 
terea economica, RI = rata inflatiei, RDR = rata dobanzii de referinta. 

4.3.4 Estimarea modelului dinamic cu date de tip panel in care 
unul din factorii determinanti ai structurii optime a 
capitalului reflecta problemele de agent de la nivelul 
societatii 


După cum s-a menţionat în Capitolul 1 al disertatiei, teoria de agent 
este cea care sugerează influenţa structurii actionariatului asupra 
structurii capitalului societăților (agency theory: Jensen & Meckling, 
1976; Jensen, 1976). Conform acestei teorii, la nivel de societate, 
există conflicte de interese între manageri și acționari care duc la 
apariția costurilor de agent (Jensen & Meckling, 1976). Mai exact, 
datorită faptului că managerii vor suporta toate cheltuielile legate 
de proiectele de investiţii ale societăţii, dar nu vor încasa întregul 
profit obţinut din aceste proiecte, aceştia vor încerca să obţină o 
serie de câștiguri suplimentare din resursele financiare ale societăţii. 
Acţionarii pot descuraja asemenea transferuri de valoare prin meca- 
nisme de monitorizare și control care duc la formarea costurilor de 
agent. O soluţie pentru evitarea comportamentului necorespunză- 
tor din partea managerilor este contractarea de împrumuturi, deoa- 
rece capitalurile împrumutate obligă societatea să plătească bani li- 
chizi si reduc astfel cantitatea de bani aflată la dispoziția 
managerilor și care poate fi utilizată în interes personal (Jensen, 
1986). 

În concluzie, cu cât costurile de agent sunt mai mici, cu atât mai 
puţine capitaluri împrumutate este nevoită societatea să contracteze 
pentru disciplinarea managerului. Costurile mici de agent sunt aso- 
ciate cu o concentrare mare a structurii actionariatului, și astfel, te- 
oria de agent prevede o corelaţie negativă între structura capitalului 
si structura actionariatului. În literatura de specialitate rezultatele 
privind corelatia dintre structura capitalului și structura actionaria- 
tului sunt mixte: unii autori au găsit o corelaţie negativă pentru so- 
cietatile americane (Fried & Lang, 1988; Firth, 1995) si mai recent 
pentru societatile din tarile in curs de dezvoltate (Kocenda & 
Svejnar, 2003; Nivorozhkin, 2005), iar altii o corelatie pozitiva (Ce- 
pedes, Gonzales & Molina, 2010; Huang & Song, 2006). Pentru Ro- 
mânia, Nivorozhkin (2005) nu a găsit o corelaţie semnificativă între 

structura capitalului si cea a actionariatului. Autorul a folosit ca si 
măsură a structurii actionariatului o variabilă dummy care diferen- 
tiaza între tipurile de acționari (minoritari, majoritari), dar care nu 
surprinde modificarea structurii actionariatului în timp. 


Indicele Herfindhal pentru societățile româneşti listate la bursă 


În scopul analizării structurii actionariatului societăţilor românești 
listate la bursă, am utilizat date financiare de la esantionul de 77 de 
societăți listate la bursă descris în Capitolul 3. Datele au fost culese 
de pe site-ul BVB, iar datorită faptului ca pentru structura actiona- 
riatului datele sunt valabile doar începând cu anul 2007 analiza va 
fi făcută pentru această perioadă. 

Structura actionariatului este măsurată prin indicele Herfindhal 
calculat ca și sumă a pătratelor proportiei de capitaluri proprii de- 
ţinute de fiecare acționar care are mai mult de 5% din acţiunile so- 
cietatii. 

Valorile descriptive ale indicelui Herfindhal pentru societatile 
românești listate la bursa sunt prezentate in Tabelul 4.7. 


Tabel 4.7: Valori descriptive ale indicelui Herfindhal 


Abatere Valoare Valoare 
Variabilă explicativă Medie standard minima maxima 


Indicele Herfindhal 0.38 0.23 0 0.99 


Asa cum reiese din tabelul 4.7, media indicelui Herfindhal pen- 
tru societățile românești listate la bursa în perioada 2007-2012 este 
de 0.38, ceea ce indică o concentrare medie a actionariatului. Mai 
mult, valorile extreme indică faptul că există societăţi cu o concen- 
trare foarte mică si societăţi cu o concentrare foarte mare. Imparti- 
rea valorilor medii pe ani ale indicelui Herfindhal pentru cele 77 de 
societăţi în patru parti egale (cuartile) duce la obţinerea următoare- 
lor rezultate: 

Tabel 4.8: Valorile cuartile ale indicelui Herfindhal 


Intervale 0-0.198 0.198-0.35 0.35-0.57 0.57-0.99 


Număr de societăţi 19 20 


22 


16 


Așa cum reiese din Tabelul 4.8 împărţirea societăţilor românești 
din eșantion din punct de vedere al indicelui Herfindhal este echi- 
librată, sugerând faptul că există un număr aproximativ egal de so- 
cietati cu un grad mic, cu un grad mediu și cu un grad mare de 


concentrare a actionariatului. 


Rezultate empirice ale estimării modelului cu date de tip panel dinamic 
care include ca şi variabilă independentă indicele Herfindhal 


Introducerea variabilei indicele Herfindhal în modelul cu date de 
tip panel dinamic și estimarea acestuia pentru perioada 2007-2012 


duce la obţinerea rezultatelor din Tabelul 


4.9. 


Tabelul 4.9: Rezultatele estimării modelului dinamic având ca și variabilă 
independentă indicele Herfindhal 


Variabile Coeficienti 
Gla, 0.451** (0.216) 
Prof —1.285*** (0.436) 
Desy -0.042 (0.054) 
Tang -0.539 (0.432) 
Marime -0.08 (0.075) 
M/B -0.016 (0.087) 
HI 0.801** (0.402) 
Nr. de societăți 77 
Nr. de observații 299 
Testul Sargan 0.679 
AR(2) 0.695 
Nr. de instrumente 17 
Notă: (i) Erorile standard sunt în paranteză. (ii) ***, ** indică nivelurile de 


semnificație de 5% si 10%. (iii) Testul de Sargan indică validitatea variabi- 
lelor instrumentale. Ipoteza nulă este „variabilele instrumentale sunt exo- 
gene ca si grup”, iar probabilitatea este raportată. (iv) Testul Arellano- 

Bond pentru autocorelatia erorilor (AR(2)) are ca si ipoteza nula lipsa au- 
tocorelatiei erorilor. Probabilitatea este raportată (v) GI;,_1= lag-ul de ordi- 
nal intai al gradului de indatorare, Prof = Profitabilitate, Dezv = Oportuni- 
tatile de dezvoltare, Tang = Tangibilitatea activelor, Marime = Marimea 
societăților, M/B =Raportul valoare de piata/valoare contabilă. HI = indi- 
cele Herfindhal. 


Dupa cum reiese din Tabelul 4.9 coeficientul lag-ului de ordinul 
intai al variabilei dependente este statistic semnificativ sugerand, 
inca o data, existenta unui comportament de ajustare a ratei inda- 
torării către rata ţintă a îndatorării societăților românești listate la 
bursă. 

Coeficientul variabilei indicele Herfindhal este, de asemenea, 
semnificativ la 5% nivel de semnificaţie. Coeficientul obținut suge- 
rează o corelaţie pozitivă între structura actionariatului și structura 
capitalului societăților românești ceea ce arată faptul că și în cazul 
societăților românești, acționarii majoritari preferă ca sursă de fi- 
nantare capitalurile împrumutate, întrucât capitalurile proprii ar în- 
semna pierderea controlului asupra societății. 

Dintre celelalte variabile independente doar profitabilitatea este 
semnificativă din punct de vedere statistic. 

Ca si o concluzie generală privind comportamentul de finanțare 
al societăților românești listate la bursă, se poate afirma că aceste 
societăți încearcă să atingă rata ţintă a îndatorării, iar conflictele de 
interese de la nivelul societăţii joacă un rol important în procesul 
de ajustare a structurii capitalului către structura optimă a capitalu- 
lui. 

Concluzii și perspective ale cercetării 


Evoluţia teoriilor structurii capitalului a fost marcată de încercarea 
de a stabili o structură optimă a capitalului entităţilor economice. 
Având ca și cadru de referință teorema lui Modigliani și Miller 
(1958), teoriile și modelele structurii capitalului s-au bazat pe 
asumptia că în cazul existenţei impozitelor, a costurilor de faliment 
şi a asimetriei de informaţii, structura capitalului societăţii este re- 
levantă pentru valoarea de piaţă a acesteia. 

Analiza critică a teoriilor moderne ale structurii capitalului (teo- 
ria echilibrării raportului dintre avantajele fiscale din îndatorare și 
costurile de faliment, teoria ierarhizării surselor de finanțare, teoria 
de agent, teoria sincronizării cu piața), a permis evidenţierea într-o 
formă sintetică proprie atât a asemănărilor, cât și a diferențelor din- 
tre factorii de influență ai structurii capitalului reflectati de către 
aceste teorii și fundamentarea testelor empirice realizate pentru a 
releva acţiunea factorilor interni și externi asupra structurii capita- 
lului societăţilor românești listate la bursă. 

Testarea empirică a teoriilor structurii capitalului pe baza facto- 
rilor determinanti ai acesteia a condus la rezultate diferite si contra- 
dictorii în ceea ce privește validarea teoriilor pe pieţele de capital 
din anumite tari. Aceste rezultate pot fi explicate de diferenţele eco- 
nomice existente între diferite tari, dar și între diferite entități eco- 
nomice din cadrul aceleași tari. 

O contribuţie importantă la cercetarea în domeniu aduce stu- 
diul prin analiza comportamentului de ajustare a structurii capita- 
lului societăţilor româneşti către structura optima a capitalului, lu- 
ând în considerare atât factorii externi, cât și factorii interni de 
influenţă ai structurii optime a capitalului, având în vedere inexis- 
tenta în literatura românească a unui astfel de demers. Pentru a 
stabili diferenţele dintre comportamentul de finanțare al societati- 
lor românești și cel al societăţilor din ţările dezvoltate, respectiv în 
curs de dezvoltare am investigat impactul factorilor de influență 

interni, specifici societatii asupra gradului de indatorare al societa- 
tilor românești listate la bursa prin utilizarea și estimarea unui mo- 
del static cu date de tip panel cu efecte aleatoare. Includerea în 
modelul dinamic cu date de tip panel atât a factorilor de influență 
macroeconomici cât și a unei variabile privind structura actionari- 
atului prezintă o noutate pentru literatura de specialitate. 

Gradul de îndatorare al societăților româneşti listate la bursa cal- 
culat ca și raport între datorii totale si active totale (40%) este mai 
mic decât cel din unele tari dezvoltate (de ex., 59% pentru societăţile 
din Elveţia; vezi Drobetz & Wanzenried, 2006), dar mai mare decât 
valoarea medie (23%) pentru ţările central-europene, inclusiv Româ- 
nia, pentru perioada 1997-2001. Valoarea mică a gradului de înda- 
torare comparativ cu ţările dezvoltate poate fi explicată de influența 
factorilor macroeconomici, mai exact, creșterea economică, rata in- 
flatiei, rata dobânzii de referință asupra comportamentului de finan- 
tare al societăţilor din România. Creșterea gradului de îndatorare 
mediu pentru societăţile românești în perioada 2004-2012 compara- 
tiv cu perioada 1997-2001 reflectă succesul reformelor macroecono- 
mice și instituționale înregistrate de România în ultimii ani. 

În perioada 2004-2012 s-a înregistrat o diferență semnificativă 
între gradul de îndatorare maxim și cel minim indicând faptul că 
structura capitalului societăţilor românești este influențată într-o 
proporţie mare de factorii interni, specifici societăţilor. Factorii in- 
terni care influențează semnificativ gradul de îndatorare sunt: pro- 
fitabilitatea, mărimea societăţii, tangibilitatea activelor și raportul 
valoare de piata/valoare contabilă. Corelatia dintre profitabilitate 
şi gradul de îndatorare al societăţilor este negativă și statistic sem- 
nificativă. Această corelaţie sugerează faptul că societățile roma- 
nești profitabile utilizează mai puţin capitalurile împrumutate, în- 
trucât au la dispoziţie mai multe resurse interne pe care le pot 
utiliza. În ceea ce priveşte coeficientul pentru mărimea societăţii, 
acesta este pozitiv și puternic semnificativ, indicând faptul că soci- 
etatile din România listate la bursă utilizează într-o mai mare ma- 
sură împrumuturile ca și sursă de finanţare, întrucât probabilitatea 
de a intra în faliment este mai mică în cazul acestor societăţi. Totuși, 
în cazul în care societăţile întră în faliment ele nu pot utiliza activele 

imobilizate corporale ca și garanţii pentru împrumuturi, dovadă fi- 
ind corelatia negativă dintre tangibilitatea activelor și gradul de în- 
datorare al societăţilor. Corelatia pozitivă dintre raportul valoare 
de piaţă /valoare contabilă și gradul de îndatorare al societăţilor ro- 
mânești sugerează faptul că aceste societăți nu urmează ipotezele 
teoriei sincronizării cu piața când hotărăsc să se finanţeze. 

Pe baza rezultatelor obţinute referitoare la relația dintre gradul 
de îndatorare și factorii specifici societăţilor, se poate concluziona 
că, dintre teoriile structurii capitalului, „noua teorie a ierarhizării” 
(Chen, 2004) este cea care fundamentează comportamentul de fi- 
nantare al societăţilor românești listate la bursă. Conform acestei 
teorii, societăţile se finanţează, mai întâi, din profitul nerepartizat, 
mai apoi din capitalurile proprii si, în ultimă instanţă, din împru- 
muturi. 

Pentru a investiga daca societăţile românești încearcă să atingă o 
structură optimă a capitalului, am estimat, în ultimul capitol al lu- 
crării, un model dinamic de ajustare a ratei îndatorării societăților 
românești listate la bursă spre rata ţintă a îndatorării, utilizând esti- 
matorul sistem al Metodei generalizate a momentelor (System GMM 
Estimator; Arellano & Bover, 1995; Blundell & Bond,1998). Modelul 
dinamic a inclus, pe lângă factorii interni de influenţă ai structurii 
capitalului și factorii macroeconomici specifici României, mai exact 
creşterea economică, rata inflaţiei si rata dobânzii de referință. Re- 
zultatele obţinute au relevat faptul că viteza de ajustare spre rata 
ţintă a îndatorii este destul de mare în cazul entităţilor economice 
românești, sugerând că abaterea de la rata ţintă a îndatorării este 
costisitoare pentru aceste societăți și ele încearcă, astfel, să atingă cât 
mai repede rata ţintă. 

Evaluarea impactului pe care structura actionariatului, respectiv 
conflictele de interese de la nivelul societăţii îl au asupra comporta- 
mentului de ajustare a structurii capitalului societăţilor românești 
listate la bursă la structura optimă a capitalului a relevat că aceste 
societăţi aplică anumite strategii de finanţare în detrimentul actio- 
narilor minoritari. Mai specific, societățile preferă finanțarea prin 
împrumuturi, întrucât emisiunea de noi acțiuni ar însemna divizarea 
controlului asupra societății între acționarii majoritari si minoritari. 

Sumarizand, prin studiul empiric realizat, lucrarea de fata pre- 
zinta o analiza recenta a comportamentului de finantare al entitati- 
lor economice din Romania, extinzand perioada de analiza intalnita 
in studiile anterioare. Originalitatea lucrarii consta in estimarea a 
doua modele cu date de tip panel, si anume unul static si unul di- 
namic, utilizate pentru a surprinde atat factorii de influenta, cat si 
rolul acestora in ajustarea structurii capitalului catre structura op- 
tima a capitalului societatilor romanesti. De asemenea introducerea 
variabilelor macroeconomice in modelul dinamic utilizat reprezinta 
o noutate pentru studiile realizate pe societăţile din ţările din sud- 
estul Europei. Mai mult, analizarea rolului pe care conflictele de 
interese de la nivelul societăţii îl joacă în acest proces de ajustare 
către structura optimă a capitalului reprezintă un demers extrem de 
important, în condiţiile în care în ţările în curs de dezvoltare emisi- 
unea de noi acțiuni nu reprezintă o metodă de finanţare, ci o strate- 
gie menită să schimbe structura actionariatului întreprinderii in de- 
trimentul acţionarilor minoritari. 

Din punct de vedere metodologic, acesta este primul studiu din 
literatura pe ţările în curs de dezvoltare, în care se utilizează estima- 
torului sistem al Metodei generalizate a momentelor și care presu- 
pune obţinerea de estimatori mai eficienți pentru coeficienţii varia- 
bilelor explicative decât cei obţinuţi prin estimatorul diferențiat al 
aceleiași metode (utilizat în majoritatea studiilor). 

Cu toate că unele întrebări au rămas fără răspuns şi că mai multe 
întrebări au fost generate, lucrarea de fata oferă direcţii de cercetare 
si „indicaţii” extrem de utile referitoare la modalitatea de finanţare 
a societăţilor românești. 

Câteva limite pot fi identificate în cadrul lucrării de fata, acestea 
vizând extinderea bazei de date care să includă mai multe societăţi 
din România, inclusiv din categoria celor nelistate la bursă și inclu- 
derea unor variabile legate de guvernanta corporativă. De mare in- 
teres ar fi realizarea unui studiu în domeniul neuroeconomiei care 
să surprindă psihologia managerilor privind deciziile de finanţare 
ale societăţilor, pe bază de chestionare trimise managerilor acestor 
societăți. 

